title: দিল্লি

text: দিল্লি (, Dilli; দেবনাগরী: दिल्ली) (সরকারি নাম: দিল্লি জাতীয় রাজধানী অঞ্চল) হল ভারতীয় প্রজাতন্ত্রের জাতীয় রাজধানী অঞ্চল। ঐতিহাসিক ও সাংস্কৃতিক দিক থেকে দিল্লি যমুনা-গঙ্গা নদী উপত্যকার উচ্চ দোয়াব ও পাঞ্জাব অঞ্চলের অংশ। এই কেন্দ্রশাসিত অঞ্চলটির পূর্ব সীমায় উত্তরপ্রদেশ রাজ্য এবং অপর তিন সীমায় হরিয়ানা রাজ্য অবস্থিত। দিল্লির আয়তন এবং জনসংখ্যা ১ কোটি ৬৩ লক্ষ। এটি ভারতের দ্বিতীয় সর্বাধিক জনবহুল শহর এবং দ্বিতীয় সর্বাধিক জনবহুল মহানগর অঞ্চল।এটি বিশ্বের ভারতের ৩য় বৃহত্তম শহরাঞ্চলও বটে। দিল্লির নগরাঞ্চলীয় প্রসার এতটাই বেশি যে পার্শ্ববর্তী রাজ্যগুলির শহরও এই অঞ্চলের অন্তর্ভুক্ত হয়েছে। ২০১৪ সালের হিসেব অনুসারে, বৃহত্তর দিল্লির জনসংখ্যা প্রায় ২ লক্ষ ৫০ হাজার। মুম্বই শহরের পরেই দিল্লিতে ভারতের দ্বিতীয় সর্বাধিক সংখ্যায় কোটিপতি ও লক্ষপতিরা বসবাস করেন।


title: ভারতের রূপরেখা

text: ভারতীয় প্রজাতন্ত্র দক্ষিণ এশিয়ার একটি সার্বভৌম রাষ্ট্র। ভারত বিশ্বের সপ্তম বৃহত্তম, দ্বিতীয় সর্বাধিক জনবহুল দেশ এবং সর্বাধিক জনবহুল গণতান্ত্রিক রাষ্ট্র। ভারতের অর্থব্যবস্থা বাজার এক্সচেঞ্জ হারে বিশ্বে একাদশ বৃহত্তম ও ক্রয়ক্ষমতা সমতার হিসেবে চতুর্থ বৃহত্তম। অর্থনৈতিক সংস্কারের ফলে এই দেশ বর্তমানে দ্বিতীয় দ্রুততম বিকাশশীল অর্থনীতি। যদিও এই দেশে দারিদ্র্য, নিরক্ষরতা ও অপুষ্টির হারও উচ্চ। ভারতের সমাজ ধর্ম, ভাষা ও জাতিগতভাবে বৈচিত্র্যপূর্ণ। সংরক্ষিত অঞ্চলগুলিতে বিভিন্ন প্রকার বন্যপ্রাণী দেখা যায়।


title: ভারতের জনপরিসংখ্যান

text: ভারতের জনপরিসংখ্যান অত্যন্ত বৈচিত্র্যপূর্ণ। ভারত বিশ্বের দ্বিতীয় সর্বাধিক জনবহুল রাষ্ট্র। ২০১১ সালের জনগণনা তথ্য অনুযায়ী, ভারতের জনসংখ্যা ১২১ কোটিরও বেশি; যা সমগ্র বিশ্বের জনসংখ্যার এক-ষষ্ঠাংশ। বিশ্বের সামগ্রিক জনসংখ্যার ১৭.৫% ভারতের অধিবাসী। মনে করা হচ্ছে, ২০২৫ সালের মধ্যে চীনকে ছাপিয়ে ভারত বিশ্বের সর্বাধিক জনবহুল রাষ্ট্র হয়ে উঠবে এবং ২০৫০ সাল নাগাদ ভারতের জনসংখ্যা ১৬০ কোটি ছাড়িয়ে যাবে। যদিও ভারতের জনসংখ্যা বৃদ্ধির হার ১.৪১%, যা বিশ্বে ৯৩তম।


title: ভারতের বৈদেশিক সম্পর্ক

text: ভারতীয় প্রজাতন্ত্র বিশ্বের সর্বাধিক জনবহুল নির্বাচিত গণতন্ত্র। এই রাষ্ট্রের অর্থনৈতিক বৃদ্ধির হার অত্যন্ত দ্রুত। ২০০৭ সালে ৮.৯ শতাংশ জিডিপি বৃদ্ধির কারণে বর্তমানে এটি চীনের পর বিশ্বের দ্বিতীয় বৃহত্তম প্রধান অর্থব্যবস্থা। ভারতের সামরিক বাহিনী বিশ্বের চতুর্থ বৃহত্তম। ক্রয়ক্ষমতা সমতায়ও চতুর্থ বৃহত্তম ভারত এই কারণে একটি আঞ্চলিক শক্তি ও মধ্য শক্তি হিসেবে গণ্য হয়। আন্তর্জাতিক ক্ষেত্রে ভারতের ক্রমবর্ধমান প্রভাব এই কারণে বিভিন্ন আন্তর্জাতিক ইস্যুতে ভারতের কণ্ঠস্বরকে মজবুত করেছে।


title: ভারত

text: ভারত () দক্ষিণ এশিয়ার একটি রাষ্ট্র। দেশটির সরকারি নাম ভারতীয় প্রজাতন্ত্র। ভৌগোলিক আয়তনের বিচারে এটি দক্ষিণ এশিয়ার বৃহত্তম এবং বিশ্বের সপ্তম বৃহত্তম রাষ্ট্র। অন্যদিকে জনসংখ্যার বিচারে এই দেশ বিশ্বের দ্বিতীয় সর্বাধিক জনবহুল তথা বৃহত্তম গণতান্ত্রিক রাষ্ট্র। ভারতের পশ্চিম সীমান্তে পাকিস্তান উত্তর-পূর্বে চীন, নেপাল, ও ভূটান এবং পূর্বে বাংলাদেশ, মায়ানমার ও মালয়েশিয়া অবস্থিত। এছাড়া ভারত মহাসাগরে অবস্থিত শ্রীলঙ্কা, মালদ্বীপ ও ইন্দোনেশিয়া ভারতের নিকটবর্তী কয়েকটি দ্বীপরাষ্ট্র। দক্ষিণে ভারত মহাসাগর, পশ্চিমে আরব সাগর ও পূর্বে বঙ্গোপসাগর দ্বারা বেষ্টিত ভারতের উপকূলরেখার সম্মিলিত দৈর্ঘ্য ৭,৫১৭ কিলোমিটার (৪,৬৭১ মাইল)।


title: জনসংখ্যা অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা

text: ভারতে ত্রিশটি রাজ্য ও সাতটি কেন্দ্রশাসিত অঞ্চল রয়েছে। ২০০৮ সালের প্রাককলন অনুযায়ী, দেশের জনসংখ্যা প্রায় ১১৩ কোটি। জনসংখ্যার বিচারে ভারত বিশ্বের দ্বিতীয় বৃহত্তম রাষ্ট্র (গণপ্রজাতন্ত্রী চীনের পরেই)। ভারত বিশ্বের স্থলভাগের মাত্র ২.৪ শতাংশ অধিকার করে থাকলে, এদেশের জনসংখ্যা বিশ্ব জনসংখ্যার ১৬.৯ শতাংশ। সিন্ধু-গাঙ্গেয় সমভূমি অঞ্চল বিশ্বের বৃহত্তম পলিগঠিত সমভূমি এবং সর্বাপেক্ষা জনবহুল পলল সমভূমিগুলির অন্যতম। দাক্ষিণাত্য মালভূমির পূর্ব ও পশ্চিম উপকূলীয় সমভূমি দেশের অন্যতম জনবহুল অঞ্চল। পশ্চিম রাজস্থানের থর মরুভূমি বিশ্বের সর্বাপেক্ষা ঘন জনবহুল অঞ্চলগুলির অন্যতম। তবে উত্তর ও উত্তর-পূর্ব ভারতে হিমালয়ের কোলে অবস্থিত রাজ্যগুলির প্রতিকূল ভৌগোলিক অবস্থানের জন্য এখানে জনঘনত্ব অপেক্ষাকৃতভাবে কম।


title: জনঘনত্ব

text: এক কোটির বেশি জনসংখ্যাবিশিষ্ট রাষ্ট্রগুলির মধ্যে বাংলাদেশ বিশ্বের সর্বাধিক জনঘনত্ববিশিষ্ট দেশ। এখানে প্রতি বর্গকিলোমিটারে ১১৪৬ জন বাস করে। সমস্ত সার্বভৌম রাষ্ট্রের মধ্যে সর্বাধিক জনঘনত্ববিশিষ্ট দেশ হল মোনাকো; এখানে প্রতি বর্গকিলোমিটারে ১৮,৫৮৯ জনের বাস। মঙ্গোলিয়া বিশ্বের সর্বাপেক্ষা কম জনঘনত্ববিশিষ্ট রাষ্ট্র। ফিলিপাইনের রাজধানী ম্যানিলা বিশ্বের সর্বাধিক জনঘনত্ববিশিষ্ট শহর; এখানে প্রতি বর্গকিলোমিটারে ৪৩,০৭৯ লোকের বাস।


title: ভারতে নারী

text: বিশ্বের যেসব দেশে সবচেয়ে বেশি নারী রাজনীতিবিদ আছেন, ভারত তাদের মধ্যে অন্যতম। রাষ্ট্রপতি, প্রধানমন্ত্রী, লোকসভার স্পিকার, বিরোধী দলনেতা সহ বহু গুরুত্বপূর্ণ পদে মহিলারা বিভিন্ন সময় দায়িত্ব সামলেছেন। ভারতের অঙ্গরাজ্য মধ্যপ্রদেশ, বিহার, উত্তরাখণ্ড, হিমাচলপ্রদেশ, অন্ধ্রপ্রদেশ, ছত্তিশগড়, ঝাড়খণ্ড, কেরালা, কর্ণাটক, মহারাষ্ট্র, উড়িষ্যা, রাজস্থান ও ত্রিপুরায় নারীদের জন্য পি.আর.আই গুলিতে ৫০% সংরক্ষণ করা হয়েছে। এই পঞ্চায়েতগুলির বেশিরভাগ প্রার্থীই নারী। বর্তমানে(২০১৫ সালে) কেরালার কোদাসেরী পঞ্চায়েতের সকল নির্বাচিত সদস্যই মহিলা। বর্তমানে ভারতের একাধিক রাজ্যের মুখ্যমন্ত্রী মহিলা।


title: ভারতের জনপরিসংখ্যান

text: ভারত বিশ্বের ২.৪% ভূভাগ অধিকার করে রয়েছে। বিশ্বের মোট জনসংখ্যার ১৭.৫% ভারতবাসী। মার্কিন যুক্তরাষ্ট্রকে বাদ দিলে সারা বিশ্বে চাষযোগ্য জমির পরিমাণ ভারতেই সর্বাধিক। অন্যদিকে কানাডা ও মার্কিন যুক্তরাষ্ট্রকে বাদ দিলে ভারতের জলভাগই বিশ্বে রাষ্ট্রগত হিসেবে সর্বাধিক। ভারতের জনসংখ্যার একটি বৃহৎ অংশ গ্রামবাসী। ছোটো ছোটো গ্রামে কৃষিকাজ ও কৃষিসংক্রান্ত কাজেই অধিকাংশ ভারতবাসীর আয়ের সংস্থান হয়। ২০০১ সালের জনগণনা অনুযায়ী, দেশের ৭২.২% মানুষ ৬৩৮,০০০টি গ্রামে এবং অবশিষ্ট ২৭.৮% মানুষ ৫,১০০টিরও বেশি শহর ও ৩৮০টি শহরপুঞ্জ অঞ্চলে বাস করেন।


title: ভারতের রাজ্য ও কেন্দ্রশাসিত অঞ্চলসমূহের রাজধানীর তালিকা

text: ভারত দক্ষিণ এশিয়ার একটি রাষ্ট্র। ১২০ কোটি জনসংখ্যা বিশিষ্ট এই দেশ বিশ্বের সর্বাপেক্ষা জনবহুল গণতন্ত্র। এই দেশ ২৯টি রাজ্য ও ৭টি কেন্দ্রশাসিত অঞ্চল নিয়ে গঠিত ও সাংবিধানিক ব্যবস্থা দ্বারা নিয়ন্ত্রিত একটি ফেডারেল সাংবিধানিক প্রজাতন্ত্র। পুদুচেরি ও দিল্লি কেন্দ্রশাসিত অঞ্চল সহ সমস্ত রাজ্য নির্বাচিত সরকার দ্বারা পরিচালিত হয়। বাকি পাঁচটি কেন্দ্রশাসিত অঞ্চল কেন্দ্রীয় সরকার দ্বারা নিযুক্ত প্রশাসক দ্বারা শাসিত হয়। ১৯৫৬ খ্রিস্টাব্দে রাজ্য পুনর্গঠন আইন অনুসারে, রাজ্যগুলিকে ভাষার ভিত্তিতে পুনুরগঠিত করা হয়। তারপর থেকে তাঁদের গঠন কম-বেশি অপরিবর্তিতই থেকেছে। প্রত্যেক রাজ্য ও কেন্দ্রশাসিত অঞ্চল বিভিন্ন প্রশাসনিক রাজ্যে বিভক্ত।


title: ভারতের রাজনৈতিক একত্রীকরণ

text: অন্যান্য প্রদেশের সাথে দেশীয় রাজ্যগুলোর একত্রীকরণের মাধ্যমে সৃষ্ট নতুন রাজ্যে আরও বেশকিছু সমস্যা দেখা দেয়। প্রাক্তন হায়দ্রাবাদ প্রদেশের [[তেলেগু ভাষা|তেলেগু ভাষাভাষী]] জেলাসমূহ নিয়ে গঠিত [[তেলেঙ্গানা প্রদেশ]] কিছু দিক দিয়ে ব্রিটিশ ভারতের সময়কার তেলেগু-ভাষাভাষী অঞ্চল থেকে ভিন্ন ছিল। যেমন, [[রাষ্ট্র পুনর্গঠন কমিশন]] তেলেঙ্গানাকে একটু পৃথক রাজ্য হিসেবে গঠন করার মত দিয়েছিল, তেলেগু ভাষাভাষীদের নিয়ে বৃহৎ রাজ্য তৈরির মত এই কমিশন দেয়নি। ভারত সরকার এই প্রস্তাবকে প্রত্যাখ্যান করে, এবং তেলেঙ্গানাকে [[অন্ধ্র প্রদেশ|অন্ধ্র প্রদেশের]] অন্তর্ভুক্ত করে। এর ফলাফল ছিল ১৯৬০ সালের পৃথক তেলেঙ্গানা রাজ্যের দাবিতে আন্দোলন। অবশেষে কেন্দ্রীয় সরকার এই দাবিকে মেনে নেয়। ২০১৪ সালে জুন মাসে ভারতের ২৯তম রাজ্য হিসেবে তেলেঙ্গানা রাজ্য গঠিত হয়। [[মহারাষ্ট্র|মহারাষ্ট্রের]] প্রাক্তন [[নাগপুর]] রাজ্য ও প্রাক্তন হায়দ্রাবাদ রাজ্যের [[বেরার জেলা]]কে নিয়ে [[বিধর্বা]]তেও এই ধরণের আন্দোলনের অস্তিত্ব রয়েছে, যদিও তা তেলেঙ্গানার দাবির মত ততটা জোরালো না।


title: কোদণ্ডরাম মন্দির, ওন্টিমিট্ট

text: তেলেঙ্গানা রাজ্যটি ২০১৪ সাল পর্যন্ত অন্ধ্র প্রদেশের অংশ ছিলো। অন্ধ্র প্রদেশ সরকার রীতি অনুসারে ভদ্রচলম মন্দিরে রামের জন্মদিন বা রাম নবমী উদযাপন করতো, যেটি পরবর্তীতে তেলেঙ্গানা রাজ্যের অংশ হয়ে যায়। এর ফলে ২০১৫ সাল হতে সরকারী ভাবে রাম নবমী উদযাপনের জন্য কোদণ্ডরাম স্বামী মন্দির মনোনীত করা হয়।


title: তেলঙ্গানা

text: তেলঙ্গানা হল দক্ষিণ ভারতের একটি রাজ্য। ১৯৪৭ সাল পর্যন্ত এই অঞ্চল নিজাম-শাসিত হায়দ্রাবাদ দেশীয় রাজ্যের (মেদক ও ওয়ারঙ্গল বিভাগ) অন্তর্ভুক্ত ছিল। ভারত অধিরাজ্যের অন্তর্ভুক্ত হওয়ার পরও ১৯৪৮ সাল পর্যন্ত এই অঞ্চল হায়দ্রাবাদ রাজ্যের অন্তর্গত ছিল। ১৯৫৬ সালে হায়দ্রাবাদ রাজ্য অবলুপ্ত হয়ে অন্ধ্র রাজ্য এবং হায়দ্রাবাদ রাজ্যের তেলঙ্গানা অঞ্চল যুক্ত হয়ে অন্ধ্রপ্রদেশ রাজ্য গঠিত হয়। ২০১৪ সালের ২ জুন অন্ধ্রপ্রদেশ পুনর্গঠন আইন অনুসারে, অন্ধ্রপ্রদেশ রাজ্যের উত্তর-পশ্চিমাঞ্চলের ১০টি জেলা নিয়ে তেলঙ্গানা রাজ্য গঠিত হয়। হায়দ্রাবাদ শহর তেলঙ্গানা ও অন্ধ্রপ্রদেশ রাজ্যের যৌথ রাজধানীর মর্যাদা পাবে দশ বছরের জন্য।


title: অন্ধ্র প্রদেশ এক্সপ্রেস

text: ভারতে রেলগাড়ীর প্রথম প্রচলন শুরু হয় ১৮৫৩ সালে এবং ১৯৫১ সালে পুরো রেলব্যবস্থাকে সরকারিকরন করা হয় এবং একটি প্রতিষ্ঠানে পরিনত করা হয় যা একত্রে ভারতীয় রেলওয়ে নামে পরিচিত। একত্রিত হবার পর থেকেই ভারতীয় রেল ব্যবস্থাকে বিশ্বের সবচেয়ে বড় রেল ব্যবস্থা হিসাবে ধরা হয়। ভারতীয় রেলব্যবস্থা ১৭ টি অঞ্চলে বিভক্ত এবং এখানে ৬৮ টি বিভাগ রয়েছে। অন্ধ্রপ্রদেশ এবং তেলেঙ্গানা অঙ্গরাজ্যের রাজধানী হলো হাইদ্রারাবাদ। এই হাইদ্রারাবাদ থেকে দেশের রাজধানী দিল্লীগামি রেলগাড়ী যা এই দুইটি গুরুত্বপূর্ন স্থানকে সংযুক্ত করেছে তাকে অন্ধ্র প্রদেশ এক্সপ্রেস নামে অবিহিত করা হয়।


title: বেঙ্গল প্রেসিডেন্সি

text: লর্ড কার্জনের নেওয়া সিদ্ধান্ত অনুসারে বাংলার সুবৃহৎ প্রদেশটি দ্বিখণ্ডিত করা হয় ১৯০৫ সালের অক্টোবর মাসে। চট্টগ্রাম বিভাগ, ঢাকা বিভাগ ও রাজশাহী বিভাগ সহ মালদহ জেলা, পার্বত্য ত্রিপুরা, সিলেট ও কুমিল্লা বঙ্গপ্রদেশ থেকে বিচ্ছিন্ন করে অন্তর্ভুক্ত করা হয় নবগঠিত পূর্ববঙ্গ ও আসাম প্রদেশে। ছোটনাগপুর অঞ্চলের পাঁচটি হিন্দিভাষী রাজ্য চং ভাকর, কোরিয়া, সিরগুজা, উদয়পুর ও যশপুর বঙ্গপ্রদেশ থেকে বিচ্ছিন্ন করে মধ্যপ্রদেশে যুক্ত করা হয়। আবার সম্বলপুর ও পাঁচ ওড়িয়া রাজ্য বামরা, রাইরাখোল, সোনপুর, পাটনা ও কালাহান্ডি মধ্যপ্রদেশ থেকে বিচ্ছিন্ন করে বঙ্গপ্রদেশের সঙ্গে যুক্ত করা হয়। বঙ্গপ্রদেশের অন্তর্ভুক্ত হয় ৩৩টি জেলা। এগুলি হল – বর্ধমান, বীরভূম, বাঁকুড়া, অবিভক্ত মেদিনীপুর জেলা, হুগলি, হাওড়া, অবিভক্ত ২৪ পরগনা জেলা, কলকাতা, নদিয়া, মুর্শিদাবাদ, অবিভক্ত যশোর জেলা, অবিভক্ত খুলনা জেলা; বিহারের পটনা, গয়া, সাহাবাদ, সরন, চম্পারণ, মজঃফরপুর, দারভাঙ্গা, মুঙ্গের, ভাগলপুর, পুর্ণিয়া, সাঁওতাল পরগনা, পান, হাজারিবাগ, রাঁচি, পালামৌ, মানভূম, সিংভূম; উড়িষ্যার কটক, বালেশ্বর, অঙ্গুল, সম্বলপুর ও কন্ধমল জেলাসমূহ। এছাড়া দেশীয় রাজ্য সিক্কিম এবং উড়িষ্যা ও ছোটনাগপুরের সহরাজ্যগুলিও বঙ্গপ্রদেশের অন্তর্ভুক্ত হয়।


title: হায়দ্রাবাদ

text: এই রাজবংশের পঞ্চম সুলতান মুহাম্মদ কুলি কুতুব শাহ এর আমলে ১৫৯১ সালে নগরীর গোড়াপত্তন হয়।একসময়ে অন্ধ্র প্রদেশের রাজধানী ছিল হায়দ্রাবাদ শহর। কিন্তু পুরনো অন্ধ্র ভেঙ্গে এখন তৈরি হয়েছে নতুন রাজ্য তেলেঙ্গানা। আর রাজধানী হায়দ্রাবাদ পড়েছে তেলেঙ্গানার ভাগ্যে।


title: অন্ধ্র প্রদেশ এক্সপ্রেস

text: অন্ধ্র প্রদেশ এক্সপ্রেস ট্রেনের নাম পরিবর্তন হয়ে তেলেঙ্গানা এক্সপ্রেস নাম হবে ২০১৫ সালের ১৫ নভেম্বর। অন্য একটি নতুন ট্রেন যা কিনা ভিজয়াদা হয়ে ভিশখাপট্টম এবং দীল্লির মধ্য চলাচল করবে তার নাম হবে এপি এক্সপ্রেস।


title: তেলঙ্গানা

text: তেলঙ্গানা ও অন্ধ্রের সংযুক্তি রদ করার দাবিতে একাধিক আন্দোলন সংগঠিত হয়েছিল। এর মধ্যে প্রধান আন্দোলনগুলি হয় ১৯৬৯, ১৯৭২ ও ২০০৯ সালে। এই সব আন্দোলনের ফলে পৃথক তেলঙ্গানা রাজ্য গঠনের দাবি জোরালো হয়। ২০০৯ সালের ৯ ডিসেম্বর ভারত সরকার ঘোষণা করে, পৃথক তেলঙ্গানা রাজ্য গঠনের প্রক্রিয়া শুরু করা হবে। এই ঘোষণার পরই উপকূলীয় অন্ধ্র ও রায়ালসীমা অঞ্চলে রাজনৈতিক নেতৃবৃন্দের নেতৃত্বে হিংসাত্মক আন্দোলন শুরু হয়। সেই জন্য ২০০৯ সালের ২৩ ডিসেম্বর সরকার তাদের সিদ্ধান্ত স্থগিত রাখে। যদিও হায়দ্রাবাদ সহ তেলঙ্গানা অঞ্চলের অন্যান্য জেলায় পৃথক রাজ্যের দাবিতে আন্দোলন চলতে থাকে।


title: ভারতের রাজনৈতিক একত্রীকরণ

text: ১৯৪৬ সালে হায়দ্রাবাদ রাজ্যের তেলেঙ্গানা অঞ্চলে কৃষক বিদ্রোহ শুরু হয় যা "তেলেঙ্গানা বিদ্রোহ" নামে খ্যাত। যদিও বিদ্রোহটি ছিল অসাম্প্রদায়িক কিন্তু কৃষকগণ ছিল অধিকাংশই হিন্দু এবং শাসক শ্রেণী মূলত মুসলিম। জনৈক কাশিম রিজভি বিদ্রোহের হাত থেকে মুসলিম অভিজাতদের রক্ষা করার উদ্দেশ্যে [[ইত্তেহাদ-উল-মুসলিমীন|ইত্তেহাদ-উল-মুসলিমীনের]] সংসৃষ্ট রাজাকার নামে এক সৈন্যবাহিনী গঠন করেন। কিন্তু অচিরেই রাজাকার বাহিনী তেলেঙ্গানার গ্রামে গ্রামে গ্রামবাসীদের ভয় দেখাতে থাকে। ভারতীয় জাতীয় কংগ্রেসের সংসৃষ্ট হায়দ্রাবাদ রাজ্য কংগ্রেস হায়দ্রাবাদের ভারতভূক্তির জন্য রাজনৈতিক আন্দোলন শুরু করে। কমিউনিস্ট দলগুলো প্রথম দিকে কংগ্রেসের পক্ষে থাকলেও হায়দ্রাবাদের ভারতভূক্তির প্রশ্নে কংগ্রেসের বিরোধিতা করে এবং আক্রমণ পর্যন্ত করতে থাকে। এমত অবস্থায় মাউন্টব্যাটেন মধ্যস্থতার চেষ্টা করে ব্যর্থ হন। অপর দিকে নিজাম বহিঃআক্রমণের আশঙ্কা করে রাষ্ট্রপুঞ্জের প্রতিরক্ষা পরিষদ ও আন্তর্জাতিক ন্যায়বিচার আদালতের দ্বারস্থ হয়। বল্লভভাই পটেল দাবী করেন এই পরিস্থিতিতে হায়দ্রাবাদকে স্বাধীনভাবে চলতে দিলে ভারত সরকারের মুখ পুড়বে এবং হিন্দু ও মুসলিম প্রজা কেউই শান্তিপূর্ণভাবে বসবাস করতে পারবে না।


title: থানে জেলা

text:
১৮১৭ খ্রিস্টাব্দে থানে জেলার অন্তর্গত অঞ্চলটি পেশোয়াদের থেকে ব্রিটিশদের হাতে চলে যায় এবং এটি উত্তর কোঙ্কণ জেলার অংশ হয়ে ওঠে; জেলার সদর দফতর ছিল থানে। তারপর থেকে, থানের সীমানার উল্লেখযোগ্য পরিবর্তন হয়েছে। ১৮৩০ সালে, দক্ষিণ কোঙ্কণ জেলার অংশ যোগ করে উত্তর কোঙ্কণ জেলায় বিস্তৃত হয় এবং ১৮৩৩ সালে জেলার নামকরণ করা হয় 'থানা' । ১৮৫৩ সালে পেন, রোহা এবং মহাদ এর তিনটি উপবিভাগ, কোলাবার উন্দেরি এবং রেভাদন্ড এজেন্সির সাথে মিলে কোলাবা সাব-কালেক্টরেট গঠিত হয় 'থানা'র অধীনে এবং শেষ পর্যন্ত ১৮৬৯ সালে পৃথক হয়ে একটি স্বাধীন কোলাবা জেলা গঠিত হয় ( বর্তমানে যা রায়গড় জেলা নামে পরিচিত )।
১৮৬৬ সালে থানা প্রশাসনের উপ-বিভাগগুলি পুনর্গঠিত হয় এবং পুনরায় নামকরণ করা হয়: সঞ্জান থেকে দহনু, কোলভান থেকে শাহাপুর এবং নাসরপুরকে থেকে কারজত। ১৮৬১ সালে বড়া পেঠা তালুক পর্যায়ে উন্নীত হয় ও উরান মহল কে সালসেট থেকে পৃথক করে পানভেল এর অধীনে আনা হয়।
জেলাটি মহারাষ্ট্রের কোঙ্কন নিম্নভূমির একেবারে উত্তরপ্রান্তে অবস্থিত। জেলার ভূপ্রকৃতি প্রকৃতপক্ষেই খুব বৈচিত্র্যময়। এখানে দক্ষিণ দিকে রয়েছে উলহাস অববাহিকা, উত্তরে রয়েছে পার্বত্য বৈতমা উপত্যকা, এবং আরো রয়েছে মাল্ভূমি ও সহ্যাদ্রির তীব্র ঢালু অঞ্চল। পূর্বদিকে সহ্যাদ্রির খাড়া ঢালগুলি থেকে, মধ্য ও উত্তরভাগে মালভূমি পেরিয়ে দক্ষিণে উল্লাস উপত্যকার নিম্নভূমিতে গিয়ে মিশেছে। উপকূল থেকে প্রায় ৬ থেকে ১০ কিমি দূরত্বে অবস্থিত সমুদ্রের সমান্তরালে সুদৃঢ় সুনির্দিষ্ট সংকীর্ণ পাহাড়ের দ্বারা এই নিম্নভূমিটি উপকূল থেকে পৃথক হয়ে যায়। এছাড়াও জেলাতে ছড়িয়ে রয়েছে বিচ্ছিন্ন পাহাড় ও টিলা ।
জেলার মধ্য দিয়ে প্রবাহিত দুটি প্রধান নদী হল উলহাস ও বৈতরণ। লোনাভালার নিকটবর্তী তুঙ্গারলির উত্তর থেকে উৎপন্ন উলহাস নদীটি বোরঘাটের কাছে ভাসাই ক্রিকের মাধ্যমে সমুদ্রে অবতরণের পূর্বে একটি ছোট দূরত্বের জন্য প্রবাহিত হয় । উলহস নদী ১৩৫ কিলোমিটার দীর্ঘ। নদীর অনেক উপনদী আছে; তাদের মধ্যে দুটি (এই জেলার সীমানার মধ্যে) সবচেয়ে গুরুত্বপূর্ণ বারভি এবং ভাতসা। অন্যদিকে বৈতরণ নদীটি, যা কোঙ্কন অঞ্চলের নদীগুলোর মধ্যে সবচেয়ে বড়, উতপন্ন হয়েছে নাশিক জেলার ত্র্যম্বক পাহাড়ে গোদাবরীর উৎসের বিপরীতেদিকে । নদীটি শাহাপুর, ভাডা ও পালঘরের মধ্য দিয়ে প্রবাহিত হয় এবং আরনালায় বিস্তৃত মোহনাতে আরব সাগরে প্রবেশ করে। বৈতরণ নদীটি ১৫৪ কিমি লম্বা এবং এর এমন একটি নিষ্কাশন ক্ষেত্র রয়েছে যা কার্যত জেলার সমগ্র উত্তর অংশ জুড়ে রয়েছে। এটির অনেক উপনদী আছে; তাদের মধ্যে সবচেয়ে গুরুত্বপূর্ণ হল পঞ্জাল, সূর্য, দোহারজা এবং তানসা।
জেলায় প্রধানত দুটি আলাদা জলবায়ু দেখা যায়, একটি পশ্চিমাঞ্চলীয় উপকূলীয় সমতলভূমিতে এবং অন্যটি সহ্যাদ্রির পূর্বাঞ্চলীয় ঢালে। পশ্চিম উপকূলীয় সমভূমিতে থানে, ভাসাই,পালঘর ও দহানু তালুকে খুব আর্দ্র এবং উষ্ণ ট্রপিকাল জলবায়ু দেখা যায়। অন্যদিকে,পশ্চিমঘাট পর্বতমালার পাদদেশের ঢালু অঞ্চলে যেমন (কল্যাণ, ভিওয়ান্ডি, ভাডা, উল্লাসনগর, অম্বরনাথ ও তালাসরি তালুক) এবং সহ্যাদ্রির পূর্বাঞ্চলের (মুবারাদ, শাহাপুর, জওহর, বিক্রমগড় ও মোখাদা তালুক) তুলনামূলকভাবে কম আর্দ্র। পশ্চিমাঞ্চলীয় উপকূলীয় এলাকাযর তুলনায় জেলার পূর্বাঞ্চলে তাপমাত্রার পার্থক্য আরও বেশি।
জেলায় চারটি ঋতু অনুভূত হয়। শীতকাল ডিসেম্বর থেকে ফেব্রুয়ারি পর্যন্ত, মার্চ থেকে জুন পর্যন্ত গ্রীষ্ম,জুন থেকে সেপ্টেম্বর পর্যন্ত বরষা এবং অক্টোবর ও নভেম্বর মাস বরষা-পরবরতী মরশুম, যা উপকূলীয় অঞ্চলে গরম এবং আর্দ্র।
উপকূলীয় এলাকার গ্রীষ্মে গড় দৈনিক সর্বোচ্চ তাপমাত্রা ৩২.৯ ডিগ্রী সেন্টিগ্রেড (১৯৫৫ সালের ১৯শে এপ্রিল দাহানুতে সর্বোচ্চ ৪০.৬ ডিগ্রী সেন্টিগ্রেড) এবং শীতকালে গড় তাপমাত্রা ১৬.৮ ডিগ্রি সেন্টিগ্রেড (দাহানুতে সর্বনিম্ন রেকর্ড ৮.৩ ডিগ্রি সেন্টিগ্রেড জানুয়ারি ৮, ১৯৪৫ তারিখে)। কিন্তু জেলার অভ্যন্তরের অংশে, শীতকালীন মৌসুমে গড় দৈনিক সর্বনিম্ন তাপমাত্রা সামান্য কম এবং গ্রীষ্মে গড় দৈনিক সর্বোচ্চ তাপমাত্রা বেশি হয়।
জেলার গড় বার্ষিক বৃষ্টিপাত ২২৯৩.৪ মিমি। উপকূলীয় এলাকার তুলনায় অভ্যন্তর এ বৃষ্টিপাত বেড়ে যায়। অভ্যন্তরীণ অংশে শাহাপুরের ২৫৮৮.৭ মিমি বৃষ্টি হয় আর উপকূলবর্তী মাহিমের গড়ে ১৭৩০.৫ মিমি বৃষ্টিপাত হয়। দক্ষিণ-পশ্চিমে বর্ষাকালের জুন থেকে সেপ্টেম্বর পর্যন্ত বৃষ্টিপাত বার্ষিক বৃষ্টিপাতের প্রায় ৯৪%। জুলাই মাসে বৃষ্টিপাতের মাস, বার্ষিক মোটের প্রায় ৪০% বৃষ্টিপাত হয়। ১৯৫৮ সালের ১লা সেপ্টেম্বর দহানুতে জেলার কোন স্টেশনে ২4 ঘণ্টার মধ্যে সর্বোচ্চ বৃষ্টিপাতের রেকর্ড রয়েছে; ৪৮১.১ মিলিমিটার


title: ২০১৬ আইসিসি বিশ্ব টুয়েন্টি২০

text: ২০১৬ আইসিসি বিশ্ব টুয়েন্টি২০ আন্তর্জাতিক ক্রিকেট কাউন্সিলের নির্দেশনায় পরিচালিত আইসিসি বিশ্ব টুয়েন্টি২০ প্রতিযোগিতার ৬ষ্ঠ আসর। ৮ মার্চ থেকে ৩ এপ্রিল পর্যন্ত এ ক্রিকেট প্রতিযোগিতাটি ২০১৬ সালে প্রথমবারের মতো ভারতে ও সর্বশেষবারের মতো দুই বছর অন্তর অনুষ্ঠিত হয়। পরবর্তী আসর ২০২০ সালে অনুষ্ঠিত হবে। ২৮ জানুয়ারি, ২০১৫ তারিখে দুবাইয়ে অনুষ্ঠিত প্রথম সভা শেষে আইসিসি ভারতকে প্রতিযোগিতার স্বাগতিক দেশ হিসেবে ঘোষণা করে। পূর্বতন চ্যাম্পিয়ন শ্রীলঙ্কা সুপার টেন পর্বে ইংল্যান্ডের কাছে ১০ রানে পরাজিত হয়ে প্রতিযোগিতা থেকে বিদায় নেয়।


title: ২০১৬ আইসিসি বিশ্ব টুয়েন্টি২০ ফাইনাল

text: ২০১৬ আইসিসি বিশ্ব টুয়েন্টি২০ ফাইনাল খেলা ৩ এপ্রিল, ২০১৬ তারিখে কলকাতার ইডেন গার্ডেন্সে অনুষ্ঠিত হয়। চূড়ান্ত খেলায় ইংল্যান্ড ওয়েস্ট ইন্ডিজের কাছে ৪ উইকেটে পরাজিত হয়। বিজয়ী ওয়েস্ট ইন্ডিজ দল ২০১৬ সালের আইসিসি বিশ্ব টুয়েন্টি২০ ট্রফি লাভ করে। এরফলে দলটি দুইবার আইসিসি বিশ্ব টুয়েন্টি২০ শিরোপা পায়।


২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব হল একটি আন্তর্জাতিক ক্রিকেট প্রতিযোগিতা যা, ২০১৫-২০১৬ আন্তর্জাতিক ক্রিকেটের অংশ হিসাবে ১৪-২২ সেপ্টেম্বর ২০১৫ মালয়েশিয়ায় অনুষ্ঠিত হয়। প্রতিযোগিতাটি মূলত নেপালে অনুষ্ঠিত হওয়ার কথা ছিল, কিন্তু এপ্রিল ২০১৫ নেপালের ভূমিকম্পের জন্য তা মালয়েশিয়ায় স্থানান্তর করা হয়। ফাইনালে আয়ারল্যান্ডকে হারিয়ে নেপাল বাংলাদেশে অনুষ্ঠিত ২০১৬ আইসিসি অনূর্ধ্ব-১৯ ক্রিকেট বিশ্বকাপ-এ জায়গা করে নেয়।


২০১৬ আইসিসি অনূর্ধ্ব-১৯ ক্রিকেট বিশ্বকাপ হল একটি একদিনের আন্তর্জাতিক ক্রিকেট প্রতিযোগিতা যেটি ২০১৬ সালে বাংলাদেশে ২২ জানুয়ারি থেকে ১৪ ফেব্রুয়ারি পর্যন্ত অনুষ্ঠিত হয়। এটি টুর্নামেন্টের একাদশতম সংস্করণ এবং ২০০৪ সালের পরে বাংলাদেশে অনুষ্ঠিত দ্বিতীয় যুব বিশ্বকাপ।


title: ২০১৪ আইসিসি বিশ্ব টুয়েন্টি২০

text: ২০১৪ আইসিসি টুয়েন্টি২০ বিশ্বকাপ (ইংরেজি: 2014 ICC World Twenty20) বাংলাদেশে অনুষ্ঠিত আন্তর্জাতিক টুয়েন্টি২০ বিশ্বকাপের ৫ম আসর। এ প্রতিযোগিতা ১৬ মার্চ থেকে ৬ এপ্রিল ২০১৪ তারিখ পর্যন্ত বাংলাদেশে অনুষ্ঠিত হয়। এ প্রতিযোগিতা আয়োজনের ফলে টানা দ্বিতীয়বারের মতো এশিয়ার কোন দেশে আইসিসি টুয়েন্টি২০ বিশ্বকাপ প্রতিযোগিতা অনুষ্ঠিত হচ্ছে। ২০১০ সালে আন্তর্জাতিক ক্রিকেট কাউন্সিল বাংলাদেশকে স্বাগতিক দেশ হিসেবে ঘোষণা করে। পূর্বের চারটি প্রতিযোগিতা দক্ষিণ আফ্রিকা, ইংল্যান্ড, ওয়েস্ট ইন্ডিজ এবং শ্রীলঙ্কায় অনুষ্ঠিত হয়েছিল।


title: ২০১৫ আইসিসি বিশ্ব টুয়েন্টি২০ বাছাইপর্ব

text: ২০১৫ আইসিসি বিশ্ব টুয়েন্টি২০ বাছাইপর্ব () ২০১৬ সালের আইসিসি বিশ্ব টুয়েন্টি প্রতিযোগিতায় অংশগ্রহণের লক্ষ্যে ৬-২৬ জুলাই ২০১৫ তারিখে নেদারল্যান্ডস ও স্কটল্যান্ডে যৌথভাবে অনুষ্ঠিত হয়। এটি আইসিসি বিশ্ব টুয়েন্টি২০ বাছাইপর্ব প্রতিযোগিতার ৫ম আসর। আন্তর্জাতিক ক্রিকেট কাউন্সিলের নির্দেশনায় এ প্রতিযোগিতাটি আইসিসি বিশ্ব টুয়েন্টি২০ প্রতিযোগিতায় যোগ্যতা অর্জনের অংশবিশেষ। অংশগ্রহণকারী ১৪ দলের মধ্যে ৫১টি খেলা অনুষ্ঠানের সিদ্ধান্ত নেয়া হয়েছে যা সর্বশেষ আসরে ১৬ দলের মধ্যে ৭২ খেলার আয়োজন করা হয়েছিল। এ প্রতিযোগিতাটি আইসিসি বিশ্ব টুয়েন্টি২০ বাছাইপর্বের অংশবিশেষ। শীর্ষস্থানীয় ছয় দল ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পাবে।


title: ২০০৬ আইসিসি চ্যাম্পিয়ন্স ট্রফি

text: ২০০৬ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতা হিসেবে ৭ অক্টোবর থেকে ৫ নভেম্বর, ২০১৬ তারিখ পর্যন্ত ভারতে অনুষ্ঠিত হয়েছিল। আইসিসি চ্যাম্পিয়ন্স ট্রফি প্রতিযোগিতার ৫ম আসর এটি। পূর্বেকার প্রতিযোগিতাগুলো আইসিসি নক-আউট প্রতিযোগিতা নামে পরিচিত ছিল। ২০০৫ সালের মাঝামাঝি সময়কাল পর্যন্ত প্রতিযোগিতার স্থান নির্ধারণ করা সম্ভব হয়নি। পরবর্তীতে ভারত সরকার প্রতিযোগিতায় কর অবকাশের সুযোগ দেয়ায় সম্মতি প্রকাশ করে। ২০০২ সালের প্রতিযোগিতাটি ভারতে হবার কথা থাকলেও কর বিষয়ে ঐক্যমতে না পৌঁছানোয় শ্রীলঙ্কায় অনুষ্ঠিত হয়েছিল। অস্ট্রেলিয়া দল প্রতিযোগিতার শিরোপা জয় করে ও প্রথমবারের মতো চ্যাম্পিয়ন্স ট্রফি লাভের সুযোগ পায়। সমগ্র প্রতিযোগিতায় দলটি একটিমাত্র খেলায় পরাজিত হয়েছিল; অন্যান্য দলগুলো কমপক্ষে দু'টি খেলায় পরাভূত হয়। ফাইনালে উত্তীর্ণ ওয়েস্ট ইন্ডিজ দল গ্রুপ-পর্বে অস্ট্রেলিয়াকে পরাজিত করলেও ডাকওয়ার্থ-লুইস পদ্ধতিতে ৮ উইকেটে পরাজিত হয়ে রানার-আপ হয়। দলের উদ্বোধনী ব্যাটসম্যান ক্রিস গেইল প্লেয়ার অব দ্য টুর্নামেন্ট মনোনীত হন।


২০১৪ আইসিসি বিশ্ব ক্রিকেট লীগ তৃতীয় বিভাগ আন্তর্জাতিক ক্রিকেট কাউন্সিল পরিচালিত ক্রিকেটের বিভাগীয় প্রতিযোগিতা। ২৩ থেকে ৩০ অক্টোবর, ২০১৪ তারিখ পর্যন্ত মালয়েশিয়ায় এ প্রতিযোগিতা অনুষ্ঠিত হয়। এ প্রতিযোগিতাটি আইসিসি বিশ্ব ক্রিকেট লীগের অংশ। এছাড়াও, ২০১৯ সালের ক্রিকেট বিশ্বকাপ প্রতিযোগিতার বাছাইপর্বও এর অংশ। শীর্ষস্থানীয় দুই দল নেপাল ও উগান্ডা নামিবিয়ায় অনুষ্ঠিত ২০১৫ সালের আইসিসি বিশ্ব ক্রিকেট লীগ দ্বিতীয় বিভাগে খেলবে। অন্যদিকে সর্বনিম্নস্থানে অবস্থান করায় মার্কিন যুক্তরাষ্ট্র ও বারমুদা দল ২০১৬ সালের আইসিসি বিশ্ব ক্রিকেট লীগ চতুর্থ বিভাগে অবনমন ঘটে।


title: ২০১৬ আইসিসি অনূর্ধ্ব-১৯ ক্রিকেট বিশ্বকাপ

text: বিশ্বকাপে আন্তর্জাতিক ক্রিকেট কাউন্সিলের সদস্যভুক্ত ১৬টি জাতীয় অনূর্ধ্ব-১৯ দল অংশ নেয়, এবং সব ম্যাচ অনূর্ধ্ব-১৯ একদিনের আন্তর্জাতিক মর্যাদায় অনুষ্ঠিত হয়। আইসিসি পূর্ণ সদস্য হিসেবে দশটি দল টুর্নামেন্টের জন্য স্বয়ংক্রিয়ভাবে যোগ্যতা অর্জন, অন্যদিকে বাকি পাঁচটি দল আঞ্চলিক বাছাইপর্ব জয় লাভের মাধ্যমে যোগ্যতা অর্জন করে। ২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব-এর বিজয়ী টুর্নামেন্টের শেষ জায়গাটি লাভ করে, এই বাছাইপর্বে পাঁচটি আঞ্চলিক বাছাইপর্বের রানার্স-আপ হওয়া দল অংশ নেয়। ৫ জানুয়ারি ২০১৬ তারিখে ক্রিকেট অস্ট্রেলিয়া নিরাপত্তার কারণ দেখিয়ে এই বিশ্বকাপ থেকে নিজেদের প্রত্যাহার করে নেয়। অস্ট্রেলিয়ার বদলি দল হিসেবে আয়ারল্যান্ডকে আমন্ত্রণ জানানো হয়।


title: এসিসি টুয়েন্টি২০ কাপ

text: ২০১৫ সালের এসিসি প্রতিযোগিতার ৫ম আসরটি ২৫-৩০ জানুয়ারি, ২০১৫ তারিখে সংযুক্ত আরব আমিরাতে অনুষ্ঠিত হচ্ছে। প্রতিযোগিতার ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। কিন্তু আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকের মর্যাদা লাভ করায় তারা এ প্রতিযোগিতায় অংশগ্রহণ করবে না। দলগুলো ইতোমধ্যে আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে।


title: জর্দানের রূপরেখা

text: জর্দান দক্ষিণ পশ্চিম এশিয়ায় অবস্থিত একটি দেশ। এর উত্তর সীমান্তে সিরিয়া, উত্তর-পূর্বে ইরাক, ইসরাইল এবং ফিলিস্তিনি অঞ্চল পশ্চিম দিকে এবং পূর্ব এবং দক্ষিণ দিকে সৌদি আরব অবস্থিত। এই দেশ মৃত সাগর এর উপকূল ইসরায়েলের সাথে এবং আকাবা উপসাগর এর উপকূল ইসরায়েল, সৌদি আরব ও মিশর এর সাথে সংযুক্ত। জর্দানে গনতান্ত্রিক সরকার থাকার পাশাপাশি সাংবিধানিক রাজতন্ত্রও চালু আছে। জর্দানের রাজা রাষ্ট্র ও সশস্ত্র সেনাবাহিনীর প্রধান। তিনি তার নির্বাহী ক্ষমতা প্রধানমন্ত্রী এবং মন্ত্রী পরিষদের মাধ্যমে ক্ষমতার ব্যবহার করেন। মন্ত্রোপরিষদ তাদের কর্মকাণ্ডের জন্য সিনেট ও নির্বাচিত ডেপুটির কাছে জবাবদিহি করতে বাধ্য থাকে। রাষ্ট্রের বিচার বিভাগীয় বিভাগ সরকারের একটি স্বাধীন শাখা।


title: জর্দানের ভূগোল

text:
জর্দান ভৌগলিকভাবে দক্ষিণ-পশ্চিম এশিয়াতে অবস্থিত। দেশটি সিরিয়ার দক্ষিণে, ইরাকের পশ্চিমে, সৌদি আরবের উত্তর পশ্চিসে এবং ইসরায়েল ও পশ্চিম ব্যাংকের পূর্বে অবস্থিত। রাজনৈতিকভাবে দেশটি মধ্য বা নিকট প্রাচ্যেরে পশ্চিমে অবস্থিত বলেও বিবেচনা করা হয়ে থাকে। জর্দানের বর্তমান আয়তন ৯১,৮৮০ বর্গ কিলোমিটার।
১৯৬০ এবং ১৯৬৭ সালের ছয়দিন ব্যাপী যুদ্ধের, যদিও ব্যাপকভাবে স্বীকৃত না, সময় জর্দান পশ্চিম তীরের অন্তর্ভুক্ত অতিরিক্ত ৫৮৮০ বর্গ কি.মি. (২২৭৯ বর্গ মাইল) দাবি করে এবং তা শাসন করতে থাকে।


title: জর্দানের ভূগোল

text:
এলাকা:
মোট আয়তন: ৮৯,৩৪২ বর্গ কি.মি.
স্থল: ৮৮,৮০২ বর্গ কি.মি.
সমুদ্র: ৫৪০ বর্গ কি.মি.
ভূমি সীমানা:
মোট: ১,৭৪৪ কি.মি
সীমান্তবর্তী দেশ: ইরাক ১৭৯ কি.মি., ইসরায়েল ৩০৭ কি.মি., সৌদি আরব ৭৩১ কি.মি., সিরিয়া ৩৭৯ কি.মি., পশ্চিম তীর ১৪৮ কি.মি.
উপকূলে: ২৬ কি.মি.
নোট: মৃত সাগরের সাথে জর্ডানের প্রায় ৫০ কিলোমিটারের (৩১ মাইল) মত সীমান্ত এলাকা রয়েছে।
সামুদ্রিক দাবি:
আঞ্চলিক সমুদ্র: ৩ নটিক্যাল মাইল (৫.৫৫৬কি.মি.; ৩.৪৫২ মাইল)
উচ্চতা:
সর্বনিম্ন পয়েন্ট: মৃত সাগর – ৪০৮ মি
সর্বোচ্চ পয়েন্ট: জবল উম্মে আদ দামী ১,৮৫৪ মি


title: সিরিয়া

text: সিরিয়া ভূমধ্য সাগরের পূর্ব দিকে আরব উপদ্বীপের উত্তরে দক্ষিণ-পশ্চিম এশিয়ায় অবস্থিত। এটি তুর্কি দ্বারা উত্তরে, লেবানন এবং ইসরায়েল পশ্চিম ও দক্ষিণ-পশ্চিমে, পূর্ব থেকে ইরাক এবং দক্ষিণে জর্দান পর্যন্ত বিস্তৃত। এটি পশ্চিমে পর্বতশ্রেণী এবং অন্তর্দেশীয় অঞ্চলে অবস্থিত। পূর্বের সিরিয়ান মরুভূমি এবং দক্ষিণে জবাল আল-ডুরজ রেঞ্জ । সাবেক ইউফ্রেটিস উপত্যকা দ্বারা বিভক্ত করা হয়। 1973 সালে নির্মিত একটি বাঁধের সাহায্যে সিরিয়ার বৃহত্তম হ্রদ লেক আসাদ নামক একটি জলাধার নির্মাণ করে। সিরিয়ায় সর্বোচ্চ বিন্দু লেবাননের সীমান্তে হর্মোণ পর্বত (২,814 মিঃ, 9 ২২২ ফুট)। আর্দ্র আর্দ্রভূমির উপকূলে এবং শুষ্ক মরুভূমি অঞ্চলের মধ্যে একটি আধা-খাড়া খাড়া অঞ্চল রয়েছে যা দেশের তিন-চতুর্থাংশে বিস্তৃত হয়, যা মরুভূমি জুড়ে উষ্ণ, শুষ্ক বাতাস বহন করে। সিরিয়া ব্যাপকভাবে নিপীড়িত, [ স্পষ্টকরণ প্রয়োজন ] স্থল ফসলের জন্য নিবেদিত 4 শতাংশ, ময়দা এবং চারণভূমি হিসাবে ব্যবহার 46 শতাংশ, এবং শুধুমাত্র 3 শতাংশ বন ও বনভূমি।


title: বান্ডা সাগর

text:
"পশ্চিমে" ১২৫° পূর্ব দ্রাঘিমাংশে তিমুরের উত্তর উপকূলের এক বিন্দু থেকে আলোর দ্বীপ অবধি, তারপর আলোর, পান্তার, লোমব্লেন এবং আদোয়েনারা দ্বীপপুঞ্জের পূর্ব দিক ঘুরে উত্তর উপকূল বরাবর, তারপর ফ্লোরেস প্রনালীর উত্তর প্রান্তের মধ্যে দিয়ে ফ্লোরেসের পূর্ব সীমান্ত তানজং সেরবেতে অবধি, তারপর তার উত্তর বিন্দুর () এক সীমারেখা থেকে কালাওতোয়া দ্বীপ () অবধি, এবং পুলো সালায়ার এবং এর অন্তবর্তী দ্বীপমালার মধ্যে দিয়ে, এই দ্বীপের মধ্যে দিয়ে প্রনালী বরাবর সেলেবেসের তাজং লাস্সা () অবধি, তারপর বোনির উপসাগরের দক্ষিণ প্রান্ত বরাবর সেলেবেসের পূর্ব উপকূল হয়ে তানজং বোতোক () অবধি।
বান্ডা সাগরের সীমান্তবর্তী দ্বীপগুলি হল পশ্চিমে সুলাওয়েসি, পূর্বে বুরু, আমবোন, সেরাম, আরু, বারাট ডায়া, টানিমবার, কাই এবং তিমুর. যদিও ছোট ছোট পাথুরে দ্বীপের জন্য সমুদ্রের সীমানা নৌচালনার জন্য বিপজ্জনক, সমুদ্রের মধ্যবর্তী এলাকা অপেক্ষাকৃত উন্মুক্ত। সমুদ্রের মধ্যে দ্বীপমালাগুলির মধ্যে বান্ডা দ্বীপপুঞ্জ রয়েছে। বান্ডা সাগরের কয়েকটি দ্বীপ, যেমন গুনুং আপি এবং মানুক, সক্রিয় আগ্নেয়গিরি।


title: পূর্ব চীন সাগর

text: পূর্ব চীন সাগর চীনের পূর্ব দিকে একটি প্রান্তিক সমুদ্র। পূর্ব চীন সাগর প্রশান্ত মহাসাগরের একটি অংশ এবং প্রায় ১২,৪৯,০০০ বর্গ কিলোমিটার (৪,৮২,০০০ বর্গ মাইল) এলাকা জুড়ে রয়েছে। পূর্ব জাপানি দ্বীপপুঞ্জ কিউশু এবং রাউকি দ্বীপপুঞ্জের থেকে দক্ষিণে সমুদ্রপৃষ্ঠে দক্ষিণ চীন সাগরে অবস্থিত এবং পশ্চিমে এশীয় মহাদেশটি অবস্থিত। সমুদ্র কোরিয়া প্রণালী মাধ্যমে জাপান সাগরের সাথে সংযোগ স্থাপন করে এবং উত্তরে ইয়েলো সিলে প্রবেশ করে। সমুদ্রের সীমান্তে যেসব দেশ রয়েছে, তাদের মধ্যে দক্ষিণ কোরিয়া, জাপান, প্রজাতান্ত্রীক চীন (তাইওয়ান) এবং গণ প্রজাতান্ত্রীক চীন রয়েছে।


title: ঘেন্ট কাংরি

text: ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।


title: ভারতের ভূগোল

text: পশ্চিমঘাট বা সহ্যাদ্রি পর্বতমালা দাক্ষিণাত্য মালভূমির পশ্চিম সীমা বরাবর প্রসারিত। এই পর্বতমালা দাক্ষিণাত্য মালভূমিকে আরব সাগর তীরবর্তী সংকীর্ণ উপকূলীয় সমভূমি অঞ্চল থেকে বিচ্ছিন্ন করেছে। গুজরাট-মহারাষ্ট্র সীমানার নিকট তাপ্তি নদীর দক্ষিণ ভাগ থেকে মহারাষ্ট্র, গোয়া, কর্ণাটক, কেরল ও তামিলনাড়ুর মধ্য দিয়ে দাক্ষিণাত্য উপদ্বীপের দক্ষিণতম বিন্দু পর্যন্ত প্রসারিত এই পর্বতমালার দৈর্ঘ্য প্রায় ১৬০০ কিলোমিটার। এই পর্বতমালার গড় উচ্চতা ১০০০ মিটার। কেরলে অবস্থিত আনাইমালাই পর্বতের আনাইমুদি (উচ্চতা ২৬৯৫ মিটার) পশ্চিমঘাটের সর্বোচ্চ শৃঙ্গ।


title: জর্দানের দূতাবাস, ওয়াশিংটন, ডি.সি.

text: ওয়াশিংটন, ডি.সি.-তে অবস্থিত জর্দানের দূতাবাস হচ্ছে হাশেমীয় জর্দান রাজ্যের একটি কূটনৈতিক মিশন যা যুক্তরাষ্ট্রে অবস্থিত। এটি ৩৫০৪ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে ক্লেভেল্যান্ড পার্কের কাছে অবস্থিত।


title: বিগ্‌ল প্রণালী

text: বিগ্‌ল প্রণালী () দক্ষিণ আমেরিকার দক্ষিণতম প্রান্তে তিয়ের্‌রা দেল ফুয়েগো দ্বীপপুঞ্জে অবস্থিত একটি সমুদ্র প্রণালী। প্রণালীটি পূর্ব-পশ্চিমে প্রায় ২৪০ কিলোমিটার ধরে প্রসারিত এবং সংকীর্ণতম অংশে এর প্রস্থ প্রায় ৫ কিলোমিটার। এটির উত্তরে তিয়ের্‌রা দেল ফুয়েগো দ্বীপপুঞ্জের মূল দ্বীপ ইসলা গ্রান্দে দে তিয়ের্‌রা দেল ফুয়েগো এবং দক্ষিণে নাবারিনো, পিক্তন, ওস্তে ও অন্যান্য ক্ষুদ্রাকার দ্বীপগুলি অবস্থিত। পশ্চিম প্রান্তে গিয়ে প্রণালীটি দুইটি শাখায় বিভক্ত হয়ে ইসলা গর্দন নামের দ্বীপের দুই পাশ দিয়ে প্রবাহিত হয়েছে এবং ডারউইন সাউন্ড নামের জলরাশির মাধ্যমে প্রশান্ত মহাসাগরের সাথে মিলিত হয়েছে। প্রণালীর পূর্ব অংশ চিলি ও আর্জেন্টিনার মধ্যে সীমান্ত নির্ধারণ করেছে। প্রণালীর পশ্চিম অংশ সম্পূর্ণ চিলির সীমানার অভ্যন্তরে অবস্থিত।


title: যোরহাট জেলা

text: যোৰহাট নগৰৰ উত্তৰ দিশত ব্ৰহ্মপুত্ৰ নদীৰ মাজত পৃথিৱীৰ বৃহত্তম নদীদ্বীপ মাজুলী অবস্থিত। ইয়াৰ মাটিকালি ১২৫০ বৰ্গ কিল'মিটাৰ আৰু জনসংখ্যা প্ৰায় ১,৫০,০০০ । চাহৰ বাদে যোৰহাটৰ মুখ্য খাদ্য-শস্য হল ধান। বাৰ্ষিক বৃষ্টিপাতৰ হাৰ ২০২৯ মিমি.।


title: ইউক্রেনের শহর

text: চরিঅনন্তপুর ট্যাং কাটা শ্বশ্মান মেলা অধিকাংশ লোক কালী পুজা করেন। কুঠিপাড়া দেশের বৃহত্তম শহর ও রাজধানী। এটি ইউক্রেনের অর্থনৈতিক, সাংস্কৃতিক ও শিক্ষা কেন্দ্র। খার্কিভ শহর প্রকৌশলবিদ্যা, মেশিন কারখানা, ও শিক্ষা প্রতিষ্ঠানের জন্য বিখ্যাত। দ্‌নিপরোপেত্রভ্‌স্ক শহর ধাতু নিষ্কাশন ও উড়োজাহাজ নির্মাণ শিল্পের জন্য পরিচিত। দোনেত্‌স্ক শহর খননশিল্প ও ধাতু নিষ্কাশনের জন্য পরিচিত। ওদেসা শহর কৃষ্ণ সাগরের তীরে অবস্থিত দেশের বৃহত্তম সমুদ্র বন্দর।


title: ইনছন

text: ইনছন (Korean: 인천, 仁川 ) দক্ষিণ কোরিয়ার প্রধান বন্দর নগরী। এছাড়াও, ইনছন আন্তর্জাতিক বিমানবন্দরের জন্য বিখ্যাত। এই শহরের পূর্ব নাম হচ্ছে চেমাল্পো। সিউল থেকে প্রায় ২৮ কিলোমিটার দূরে উত্তর-পশ্চিমাংশে এই শহরের অবস্থান এবং আধুনিক নৌ যোগাযোগ সুবিধাদি বিদ্যমান। সিউলের সাথে সড়ক ও রেলপথে সংযুক্ত আছে এই শহরটি। পীত সাগর থেকে উদ্ভূত হ্যান নদী তীরবর্তী এলাকায় এই শহর গড়ে উঠেছে। স্যান ফ্রান্সিস্ক ওয়াশিংটন, মাদ্রিদ ও তেহরানের সাথে একই অক্ষাংশে অবস্থান করছে। সিউল ও বুশানের পর এটি দক্ষিণ কোরিয়ার তৃতীয় বৃহত্তম শহর। ২০০৯ সালের হিসেব অণুযায়ী এখানে প্রায় ২.৬ মিলিয়ন অধিবাসী বসবাস করছেন। ১৮৮৩ সালে জেমালপো বন্দর নির্মাণের সময় এখানে মাত্র ৪,৭০০জন ব্যক্তি বসবাস করতেন। ইনছনে দশটি প্রশাসনিক জেলা রয়েছে। আটটি ওয়ার্ড (গু) ও দুইটি কাউন্টিতে (গান) শহরকে বিভক্ত করা হয়েছে।


title: হাঙ্গেরির পর্যটন

text: সাম্যবাদের পতনের পর হাঙ্গেরির পর্যটন শিল্পের দ্রুত বিকাশ ঘটে। পর্যটন খাত হাঙ্গেরির বৈদেশিক মুদ্রার অন্যতম উৎস। বুদাপেশ্‌ৎ শহর পর্যটকদের জন্য একটি জনপ্রিয় গন্তব্যস্থল এবং এটি ইউরোপের সবচেয়ে সুন্দর শহরগুলির একটি হিসেবে বিখ্যাত। নৌকাভ্রমণ, মাছ ধরা বা সাঁতার কাটার জন্য বালাতন হ্রদ একটি জনপ্রিয় গন্তব্যস্থল। হাঙ্গেরির বিভিন্ন শহরে বহু স্থান রয়েছে, যেগুলি ঐতিহাসিক ও সাংস্কৃতিকভাবে আকর্ষণীয়। বুদাপেশ্‌ৎ শহরে প্রতি বছর বসন্তে সঙ্গীত ও নাট্য উৎসবের আয়োজন করা হয়। মূলত ইউরোপের অন্যান্য দেশ থেকেই লোকজন বেড়াতে আসে; এদের মধ্যে অস্ট্রিয়া, জার্মানি ও স্লোভাকিয়া থেকে সবচেয়ে বেশি লোক বেড়াতে আসে। বেশির ভাগ পর্যটক গাড়িতে করে বেড়াতে আসে এবং অল্প দিন থেকে চলে যায়। এপ্রিল থেকে অক্টোবর মাস হল পর্যটন মৌসুম; জুলাই ও আগস্ট মাসে সবচেয়ে বেশি লোকসমাগম হয়।


title: আসামের পর্যটনস্থলসমূহের তালিকা

text: গুয়াহাটির থেকে ৩১৮ কিলোমিটার দূরে অবস্থিত উজনি অসমের একটি গুরুত্বপূর্ণ শহর। আহোম শাসনের শেষ রাজধানী জোড়হাটকে অসমের সাংস্কৃতিক রাজধানী বলা হয়। অসমের চা উৎপাদনের অন্যতম স্থান জোড়হাট প্রাকৃতিক সৌন্দর্য্যে জনপ্রিয়। মাজুলী মহকুমা জোড়হাট জেলার এক অংশ। মাজুলী জোড়হাট জেলার সাথে অসমের একটি উল্লেখযোগ্য পর্যটনস্থল। জোড়হাটে টোকোলাই চা গবেষণা কেন্দ্র, হাতীগড় শিবদোল, বুঢ়ীগোসানী দেবালয়, গরখীয়া দোল, ঢেকীয়াখোরা বর নামঘর, লাচিত বরফুকন মৈদাম, অসম সাহিত্য সভার মুখ্য কার্য্যালয় সাল্দ্রকান্ত সন্দিকৈ ভবন ইত্যাদি উল্লেখ্যযোগ্য পর্যটন স্থান আছে।


title: ওশ

text: ওশ মধ্য এশিয়ার বৃহত্তম জনবসতি যা বড় বাজার হিসেবে কাজ করে বিশেষ করে সিল্ক রোডের পাশের বাজার যা এখন বিখ্যাত সিল্ক রোড বাজার নামে পরিচিত এবং ঐতিহাসিক গুরুত্ব বহন করেছে। সোভিয়েত যুগের সময় প্রতিষ্ঠিত শহরটির শিল্পপ্রতিষ্ঠানের বেশিরভাগই সোভিয়েত ইউনিয়নের পতনের পর পতিত হয় এবং সম্প্রতি এটি পুনরুজ্জীবিত হতে শুরু করেছে। উজবেকিস্তানের সীমান্তের সাহচর্য, যা ঐতিহাসিকভাবে সংযুক্ত অঞ্চল ও বসতিগুলির মধ্য দিয়ে ইতিহাসের সমন্বয় করেছে, ওশের পূর্ববর্তী প্রান্তিক অঞ্চলের বেশিরভাগ ওশকে বঞ্চিত করে এবং বাণিজ্য ও অর্থনৈতিক উন্নয়নে একটি গুরুতর বাধা প্রদান করেছে। ওশ বিমানবন্দর ওশকে সংযুক্ত করেছে। প্রতিদিনের বিমান চলাচল কিরগিজস্তানের দক্ষিণ অংশকে বিশকেক এবং কিছু আন্তর্জাতিক গন্তব্য প্রধানত রাশিয়ার সংগে সংযুক্ত করেছে। ওশে দুটি রেলওয়ে স্টেশন আছে এবং প্রতিবেশী উজবেকিস্তানে আদিজানের সাথে একটি রেলওয়ে সংযোগ আছে, কিন্তু কোন যাত্রী পরিবহণ হয়না, শুধুমাত্র মালবাহী বগি পরিবহন করা হয়। সড়কপথে সর্বাধিক পরিবহন হয়। বিশকেকের পর্বতমালার মধ্য দিয়ে দীর্ঘ ও ঝুঁকিপূর্ণ সড়কের সাম্প্রতিক উন্নয়নের ফলে যোগাযোগ ব্যবস্থা উন্নত হয়েছে।


title: হেউন্দে সৈকত

text: জনপ্রিয়তার তুঙ্গে থাকায় হেউন্দেকে কোরিয়ার রাজধানী সিউলের বাইরে সবচেয়ে ব্যয়বহুল এলাকা বলে চিহ্নিত করা হয়। এই সৈকতকে কেন্দ্র করে চোখে পড়ার মতো উন্নয়নমূলক কাজ করা হয়েছে। এখানে আকাশচুম্বী আবাসিক দালান ও হোটেল রয়েছে। পর্যটকদের জন্য সৈকতের পাশেই ২৫০ প্রজাতির মাছের বিপুল সংগ্রহ নিয়ে গড়ে উঠেছে সী লাইফ বুসান একুয়ারিয়াম। বিনামূল্যে পার্কিংয়ের ব্যবস্থার পাশাপাশি রয়েছে বিনামূল্যে গোসলখানা, টয়লেট ও সুপেয় পানির ব্যবস্থা। জুলাই ও আগস্ট মাসে অধিক পর্যটকের আগমনকে বিবেচনায় রেখে এই দুই মাসে এক বিশেষ গ্রীষ্মকালীন পুলিশ মোতায়েন করা হয়ে থাকে।


title: রাউজান উপজেলা

text: হালদা নদীর মুখে ১৯৬০ খ্রিস্টাব্দ পর্যন্ত মদুনাঘাট জিয়া বাজারে প্রচুর শুটকি উৎপন্ন হত। বাঁশখালীর লোকেরা গদুনা নৌকা করে প্রচুর শুটকি ও লবণ হালদা নদী হয়ে খালের মধ্যে প্রবেশ করে বেচা কেনা করত। বাঁশ, বেত ও পাটি পাতার তৈরী কুটির শিল্পের জন্য রাউজান বিখ্যাত ছিল। হাল চাষের জন্য লাঙ্গল জোয়াল, ইত্যাদিতে কাঠ পাহাড়ে উৎপন্ন হতো। রাউজানে কুটির শিল্পের বিশেষতঃ লাঙ্গল জোয়াল তৈরির জন্য বিখ্যাত ছিল। কোরবানীর জন্য রাউজানের চৌধুরী হাট, সুদূর ইংরেজ ও পাকিস্তান আমলে নামকরা বাজার ছিল। কোরবানী গরুর জন্য ব্রাহ্মণ হাট এখন উত্তর চট্টগ্রামে বিখ্যাত হয়ে উঠেছে।


title: কেজথেলি

text: কেজথেলি শহরটি কেন্দ্রীয় ইউরোপের বৃহত্তম হ্রদ বালাটন হ্রদের উত্তরপশ্চিম প্রান্তে অবস্থিত। জঙ্গল পুরো শহরটিকে ঘিরে রেখেছে। এছাড়াও এর উত্তরে ঢালু পাহাড়, দক্ষিণপূর্বে সমতলভূমি এবং হ্রদ অবস্থিত। শহরের দক্ষিতে কিস-বালাটন (ক্ষুদে বালাটন) নামক একটি জলাভূমি অবস্থিত। জলাভূমিটি জালা নদীর অংশ, যা বালাটন হ্রদের পানির বিশুদ্ধতা বজায় রাখে। জলাভূমিটি ডাহুক পাখির বাসস্থান হিসেবে খ্যাত এবং আন্তর্জাতিক স্বীকৃতি লাভ করেছে। অঞ্চলটিকে প্রাকৃতিকভাবে সংরক্ষণ করার আহ্বান করা হয়েছে।


title: মিয়াযাকি প্রশাসনিক অঞ্চল

text: মিয়াযাকির পর্যটনশিল্প বিশেষ গুরুত্বপূর্ণ। প্রাকৃতিক ও সাংস্কৃতিক উভয় প্রকার দর্শনীয় স্থানই এই প্রশাসনিক অঞ্চলে যথেষ্ট সংখ্যায় রয়েছে। আয়া শহর জাপানের বৃহত্তম চিরহরিৎ অরণ্যের জন্য বিখ্যাত। তাকাচিহো শহরের তাকাচিহো গিরিখাত আসো পর্বত নিঃসৃত লাভাস্রোতের ক্ষয়কাজের দৃষ্টান্ত। তাকাচিহোর কুনিমিগাওকা স্থানটিকে “মেঘের সাগর” বলা হয়। এছাড়া অন্যান্য প্রাকৃতিক দৃশ্যের মধ্যে আছে এবিনো মালভূমি, তোই অন্তরীপ, উমাগাসে অর্ধনিমজ্জিত গিরিখাত ও সেকিনো-ও জলপ্রপাত।


title: মহাবীর

text: মহাবীর () হলেন ২৪শ তথা সর্বশেষ জৈন তীর্থঙ্কর (শিক্ষক দেবতা)। তিনি বর্ধমান নামেও পরিচিত। মহাবীরকেই সাধারণত জৈনধর্মের প্রতিষ্ঠাতা মনে করা হয়। যদিও ২৩শ জৈন তীর্থঙ্কর পার্শ্বনাথ যে ঐতিহাসিক ব্যক্তিত্ব ছিলেন সেই বিষয়ে যথেষ্ট যুক্তিগ্রাহ্য প্রমাণ পাওয়া গিয়েছে।


title: জৈনধর্মের ইতিহাস

text: জৈনধর্ম হল ভারতীয় উপমহাদেশের একটি প্রাচীন ধর্ম। জৈনরা চব্বিশ জন তীর্থঙ্করের জীবনীর মধ্য দিয়ে তাঁদের ইতিহাসের রূপরেখা অঙ্কন করেন। জৈন বিশ্বাস অনুসারে, বর্তমান কালচক্রার্ধের (অবসর্পিণী যুগ) প্রথম তীর্থঙ্কর ছিলেন ঋষভনাথ। সর্বশেষ দুই তীর্থঙ্কর পার্শ্বনাথ (২৩শ তীর্থঙ্কর, আনুমানিক খ্রিস্টপূর্ব ৮৭২-৭৭২ অব্দ) ও মহাবীর (২৪শ তীর্থঙ্কর, আনুমানিক খ্রিস্টপূর্ব ৫৯৯-৫২৭ অব্দ) ছিলেন ঐতিহাসিক ব্যক্তিত্ব। ২২শ তীর্থঙ্কর নেমিনাথ সম্পর্কে সীমিত ঐতিহাসিক তথ্যপ্রমাণ পাওয়া যায়। কিংবদন্তি অনুসারে, তিনি ছিলেন কৃষ্ণের জ্ঞাতিভ্রাতা। জৈনধর্ম হল চিরস্থায়িত্বের দর্শন। জৈনরা বিশ্বাস করেন যে, তাঁদের ধর্ম হল একটি চিরস্থায়ী ধর্ম। হেইনরিক জিমারের মতে, খ্রিস্টপূর্ব তৃতীয় বা চতুর্থ সহস্রাব্দেও জৈনধর্মের অস্তিত্ব ছিল। সিন্ধু উপত্যকায় পরবর্তী প্রস্তরযুগীয় একাধিক বৃহদাকার শহরের ধ্বংসস্তুপ থেকে প্রাপ্ত প্রত্নসামগ্রীগুলি পর্যবেক্ষণ করে তিনি এই সিদ্ধান্তে উপনীত হয়েছিলেন।


title: জাং দ-জিওন

text:
গোরিও এর শেষের দিকে জাং দ-জিওন ছিলেন বৌদ্ধ ধর্মের প্রধান প্রতিদ্বন্দ্বী। তিনি ছিলেন জু জি ভাবনার শিষ্য। চেং জু স্কুল এর নব্য-কনফুশিয়ান দর্শন ভিত্তি হিসাবে বৌদ্ধদের বিরুদ্ধে ব্যবহার করেন, তিনি তাঁর কিছু গ্রন্থে বৌদ্ধ ধর্মকে ইহার প্রথা থেকে নীতিভ্রষ্ট এবং এর মতবাদকে ধ্বংসবাদ হিসাবে উল্লেখ করেন। যে সকল গ্রন্থে তিনি এসব বলেন তাঁর মধ্যে সবচেয়ে জনপ্রিয় বই হচ্ছে “বুলসি জাপবায়ন”(বৌদ্ধ ধর্মের বিরুদ্ধে সমালোচনার সন্নিবেশ)। তিনি প্রতিষ্ঠাতা সদস্য ছিলেন সুংকায়ুকাওয়ানের, রাজ দর্শন শিক্ষায়তন, এবং শুরুর দিকের একজন অনুষদ সদস্য।
জাং দ-জিওন কোরিয়ার প্রথম পণ্ডিতদের মধ্যে পড়েন যার ভাবনাকে নির্দেশ করা হয় সিলহাক বা “ব্যবহারিক জ্ঞান” হিসাবে। কিন্তু তাঁকে সিলহাকের ঐতিহ্যে তেমনভাবে ধরা হয়না, যেটি জসিয়নের সময়ের অনেক পর উদয় হয়েছিল।


title: জৈনধর্মের ইতিহাস

text: ৪৫৪ খ্রিস্টাব্দে জৈন শাস্ত্র রচনার জন্য বল্লভী সভার আয়োজন করা হয়। দিগম্বর সম্প্রদায় এই শাস্ত্রগুলিকে অপ্রামাণিক বলে প্রত্যাখ্যান করে। জৈন সন্ন্যাসী সিলুঙ্গ সূরি যাদব রাজবংশের রাজা বনরাজকে (৭২০-৭৮০ খ্রিস্টাব্দ) লালনপালন করেছিলেন। চালুক্য রাজবংশের প্রতিষ্ঠাতা মূলরাজ নিজে জৈন না হলেও একটি জৈন মন্দির নির্মাণ করান। ভীমের (১০২২-১০৬৪ খ্রিস্টাব্দ) রাজত্বকালে বিমল নামে এক জৈন গৃহস্থ আবু পর্বতের চূড়ায় অনেকগুলি মন্দির নির্মাণ করিয়েছিলেন। জৈন সন্ন্যাসী হেমচন্দ্র (জন্ম১০৮৮ খ্রিস্টাব্দ) আট বছর বয়সে সন্ন্যাসী দেবচন্দ্র কর্তৃক দীক্ষিত হন। তিনি ছিলেন একজন বিশিষ্ট ব্যক্তিত্ব। গুজরাতে জৈনধর্মের প্রসারে তিনি গুরুত্বপূর্ণ ভূমিকা গ্রহণ করেন। হেমচন্দ্র সোলাঙ্কি রাজবংশের রাজা কুমারপালকে জৈনধর্মে ধর্মান্তরিত করেছিলেন। যদিও কুমারপালের ভ্রাতুষ্পুত্র তথা উত্তরাধিকারী অজয়পাল ছিলেন শৈব। তিনি জৈনদের দমন করেন।


title: জৈন ধর্ম

text: খ্রিস্টপূর্ব ৬ষ্ঠ শতাব্দীতে বর্ধমান মহাবীর জৈনধর্মের সবচেয়ে প্রভাবশালী শিক্ষকে পরিণত হন। জৈনরা তাঁকে ২৪তম এবং এই কালচক্রের সর্বশেষ তীর্থঙ্কর রূপে শ্রদ্ধা করেন। জৈন বিশ্বাস অনুযায়ী, তিনি এমন এক ব্যক্তিত্ব যিনি শুরু থেকেই বহু প্রাচীনকালে প্রতিষ্ঠিত একটি ধর্মের অনুগামী।


title: জৈনধর্মের ইতিহাস

text: খ্রিস্টীয় ১১শ শতাব্দীতে জৈন রাজা বিজ্জলের মন্ত্রী বাসব বহু জৈনকে লিঙ্গায়েত ধর্মে ধর্মান্তরিত করতে সক্ষম হয়েছিলেন। লিঙ্গায়েতরা ছিলেন জৈনদের প্রতি প্রতিকূল এক শৈব সম্প্রদায়। তাঁরা জৈনদের অনেক মন্দির ধ্বংস করেন এবং সেগুলি নিজেদের কাজে ব্যবহার করেন।একদন্ত রামায় নামে এক সন্তও লিঙ্গায়েত ধর্ম প্রচার করেন। তিনি বিজ্জলের থেকে আব্দলুরে একটি শিব মন্দির স্থাপনের জন্য জমি গ্রহণ করেছিলেন। ধীরে ধীরে লিঙ্গায়েত ধর্ম প্রসার লাভ করতে থাকে। মহীশূর ও উম্মাতুরের ]]উডেয়ার]] প্রভৃতি তেলুগু ও কন্নড়ভাষী অঞ্চল (১৩৯৯-১৬১০ খ্রিস্টাব্দ) এবং কেলাডির নায়ক (১৫৫০-১৭৬৩ খ্রিস্টাব্দ) প্রভৃতি রাজ্যের রাজধর্ম ছিল লিঙ্গায়েত ধর্ম। এই রাজারা জৈনদের প্রতিকূল ছিলেন। ১৬৮৩ সালে হৈলেবিডুর প্রধান জৈন বসতি অঞ্চলে তাঁরা একটি শিবলিঙ্গ স্থাপন করেন। জৈনদের শৈব অনুষ্ঠান পালনে বাধ্য করা হত।


title: ইতিহাস (হিন্দু ধর্মগ্রন্থ)

text: জৈনদের নিজস্ব ধর্মীয় ইতিহাস আছে, এ ধর্মের ২৪ জন তীর্থঙ্কর সময়ে সময়ে পৃথিবীতে আবির্ভূত হয়ে তাঁদের ধর্ম প্রতিষ্ঠা করে মানুষকে তাদের কর্তব্য কর্ম করা শিখিয়েছেন। রাম, জৈনরা যাঁকে পদ্ম হিসাবে চেনে তিনি পৃথিবীতে একজন স্বর্গীয় বীর হিসাবে আবির্ভূত হয়েছিলেন। এ ধর্মে আছেন নয়জন বাসুদেব ও নয়জন বলদেব/বলরাম, এঁনারাও এক একজন বীর, প্রত্যেক বাসুদেব-বলদেবের প্রতিপক্ষ হিসাবে মোট নয়জন প্রতিবাসুদেব আছেন। মহাভারতের কৃষ্ণ ও তাঁর জ্যেষ্ঠ ভ্রাতা জৈনধর্মের বাসুদেব ও বলদেব। প্রতিবাসুদেব হিসাবে অন্যানদের সাথে আছেন রাবণ ও জরাসন্ধ। ভরত ও সাগর সহ আছেন ১২ জন বিশ্বাধিপতি চক্রবর্তী সম্রাট । ২৪ জন তীর্থঙ্কর, ৯ জন বাসুদেব, ৯ জন বলরাম, ৯ জন প্রতি বাসুদেব ও ১২ জন চক্রবর্তী সম্রাট কে একত্রে ৬৩ শাল্কো পুরুষ (গ্রেট মেন) বলা হয় । ব্রহ্মদেব/ব্রহ্মদত্তকে যেমন বৌদ্ধ ধর্মে পাওয়া যায়, জৈনধর্মে তাঁর উপস্থিতি আছে। প্রাচীন ধর্মীয় উৎসগুলোতে ব্রাহ্মণদের থেকে জৈনদেরও আংশিক স্বতন্ত্রতা আছে বলে প্রতীয়মান হয়। কেননা তাদের উপকথা বা কিংবদন্তীগুলো অপরাপর ধর্মের চেয়ে উল্লেখযোগ্যভাবে বিধিবদ্ধ ও সুবিন্যাস্ত।


title: খারবেল

text: হাথিগুম্ফা শিলালিপি জৈন নমোকার মন্ত্রের মত একটি শ্লোক দিয়ে শুরু হয়েছে। এই লিপি থেকে আরো জানা যায় যে, খারবেল তাঁর রাজত্বের দ্বাদশ বছরে তাঁর রাজ্যে অগ্রজিনের একটি মূর্তি ফিরিয়ে আনেন, যা পূর্বে নন্দরাজ নিয়ে গেছিলেন। বহু ঐতিহাসিক অগ্রজিন বলতে প্রথম জৈন তীর্থঙ্কর ঋষভনাথকেই গণ্য করেছেন। সেই কারণে খারবেলকে জৈন ধর্মাবলম্বী বলে মনে করা হয়, যদিও জৈন গ্রন্থ ও উৎসগুলিতে খারবেলের কোন উল্লেখ নেই। হাথিগুম্ফা শিলালিপি থেকে আরো জানা যায় যে খারবেল সকল ধর্মের পূজা করতেন ও সকল দেবতার মন্দির সংস্কার করতেন। সেই কারণে, অনেকে খারবেলকে নিষ্ঠাবান জৈন ধর্মাবলম্বী হিসেবে সন্দেহ প্রকাশ করেন।


title: বিভিন্ন ধর্ম

text:
জৈনধর্ম (সংস্কৃত: जैन धर्म) প্রাচীন ভারতে প্রবর্তিত একটি ধর্মমত। বর্তমানে বিশ্বের নানা দেশে এই ধর্মমতাবলম্বীদের দেখা যায়। জৈনধর্মের মূল বক্তব্য হল সকল জীবের প্রতি শান্তি ও অহিংসার পথ গ্রহণ। জৈন দর্শন ও ধর্মানুশীলনের মূল কথা হল দৈব চৈতন্যের আধ্যাত্মিক সোপানে স্বচেষ্টায় আত্মার উন্নতি। যে ব্যক্তি বা আত্মা অন্তরের শত্রুকে জয় করে সর্বোচ্চ অবস্থা প্রাপ্ত হন তাঁকে "জিন" (জিতেন্দ্রিয়) আখ্যা দেওয়া হয়। প্রাচীন ধর্মগ্রন্থগুলিতে জৈনধর্মকে "শ্রমণ ধর্ম" বা নির্গ্রন্থদের ধর্মও বলা হয়েছে। কথিত আছে, তীর্থঙ্কর নামে চব্বিশ জন মহাজ্ঞানী কৃচ্ছ্বসাধকের একটি ধারা পর্যায়ক্রমে জৈনধর্মকে পুনরুদ্ধার করেছিলেন। এঁদের মধ্যে ত্রাবিংশ তীর্থঙ্কর ছিলেন পার্শ্বনাথ (খ্রিষ্টপূর্ব নবম শতাব্দী) ও সর্বশেষ তীর্থঙ্কর ছিলেন মহাবীর (খ্রিষ্টপূর্ব ষষ্ঠ শতাব্দী)। আধুনিক বিশ্বে জৈনধর্মাবলম্বীদের সংখ্যা তুলনামূলকভাবে অনেক কম হলেও এই ধর্ম বেশ প্রভাবশালী। ভারতে জৈন ধর্মবলম্বীদের সংখ্যা প্রায় ১০,২০০,০০০। এছাড়া উত্তর আমেরিকা, পশ্চিম ইউরোপ, দূরপ্রাচ্য, অস্ট্রেলিয়া ও বিশ্বের অন্যত্রও অভিবাসী জৈনদের দেখা মেলে।
জৈনরা প্রাচীন "শ্রমণ" অর্থাৎ, কৃচ্ছ্বসাধনার ধর্মকে আজও বহন করে নিয়ে চলেছেন। ভারতের অপরাপর ধর্মমত, রাজনৈতিক ও অর্থনৈতিক ক্ষেত্রে তাঁর প্রভাব বিশেষভাবে লক্ষিত হয়। শিক্ষাক্ষেত্রে বৃত্তিদানের একটি প্রাচীন প্রথা জৈনদের মধ্যে আজও বিদ্যমান; এবং ভারতে এই সম্প্রদায়ের সাক্ষরতার হার অত্যন্ত উচ্চ। শুধু তাই নয়, জৈন গ্রন্থাগারগুলি দেশের প্রাচীনতম গ্রন্থাগারও বটে।


title: জেরি কোয়েন

text: ইহুদি মা-বাবার সন্তান কোয়েন নিজেকে একজন ধর্মনিরপেক্ষ ইহুদি হিসেবে বিবেচনা করেন, সেইসাথে তিনি নাস্তিকতা, পরাতাত্ত্বিক প্রকৃতিবাদ ও কনফ্লিক্ট থিসিসের একজন স্পষ্টভাষী প্রবক্তা। তিনি দাবী করেন যে ধর্ম ও বিজ্ঞান মৌলিকভাবে অসঙ্গত; কেবলমাত্র প্রমাণের যৌক্তিক মূল্যায়ণই মহাবিশ্ব ও তার কাজের ধরণকে নির্ভরযোগ্যভাবে আবিষ্কার করতে সক্ষম, এবং যেসব বিজ্ঞানী ধর্মকে আঁকড়ে ধরেন তারা এই ধারণাকেই পাকাপোক্ত করেন যে “মানুষ একইসাথে দু’টি সাংঘর্ষিক ধারণাকে তাঁদের মাথায় লালন করতে পারে”। তাঁর মতে, যখন কেউ মহাবিশ্ব সম্পর্কে কোন সত্য উপলব্ধি করতে যান তখন কাজের পদ্ধতি, দর্শন আর ফলাফলের অমিলটাই বিজ্ঞান ও বিশ্বাসের সংঘর্ষের মূল কারণ হয়ে দেখা দেয়।


title: বাংলাদেশের ফুটবল

text: পূর্ববর্তী ক্লাবগুলির মধ্যে সফল ছিলেন বি কেএসপি এবং ঢাকা ওয়েন্ডার্স, ভিক্টোরিয়া এসসি, ওয়ারি ক্লাব, পূর্ব পাকিস্তান জিমখনা এবং আজাদ এসসি। মোট ৪,১০০ টি ক্লাবের মধ্যে বেশিরভাগ বিখ্যাত ক্লাব বর্তমানে আবাহনী লিমিটেড, মোহামেডান এসসি, মুক্তিযোদ্ধা এসকেএস, ব্রাদার্স ইউনিয়ন, শেখ জামাল ধানমন্ডি ক্লাব এবং শেখ রাসেল কেসি।


title: ২০১৯ বাংলাদেশ ফুটবল প্রিমিয়ার লীগ

text:
২০১৯ বাংলাদেশ ফুটবল প্রিমিয়ার লীগ হবে ২০০৭ সালে শুরু হওয়া বাংলাদেশ প্রিমিয়ার লীগের ১১তম আসর।১৩ টি দল আসরে অংশগ্রহণ করবে।
আসরের বর্তমান চ্যাম্পিয়ন ঢাকা আবাহনী।২০১৭ বাংলাদেশ চ্যাম্পিয়নশিপ লীগ থেকে বসুন্ধরা কিংস এবং নোফেল স্পোর্টিং ক্লাব প্রিমিয়ার লীগে খেলার যোগ্যতা অর্জন করে।যা উভয় দলের ইতিহাসে প্রথমবার।সপ্তাাহে দুু দিন হবে লীগ শনিবার ও শুক্রবার প্রত্যেক দিন হবে তিন ম্যাচ।


title: বাংলাদেশের ফুটবল

text: ১৯৯০-এর দশকের আগে লীগ ফুটবলের জাতীয় ফুটবলে জ্বর দেখা যায়, বিশেষ করে ঢাকা লীগে, যেখানে ঘরোয়া এবং বিদেশে উভয়ই বিখ্যাত ক্লাব দল ছিল। ১৯৪০ থেকে ১৯৬০ সাল পর্যন্ত পাকিস্তানের অধীনে লীগ ফুটবল জনপ্রিয় ছিল। ঢাকার বেশ কয়েকটি প্রধান ফুটবল ক্লাব ছিল। ১৯৪০-এর দশকে ঢাকা ওয়েন্ডার্স, ভিক্টোরিয়া এসসি, ওয়ারী ক্লাব, মোহামেডান এসসি, ইপি জিমখানা, রেলওয়ে এবং ফায়ার সার্ভিসের মধ্যে সবচেয়ে উল্লেখযোগ্য ব্যক্তি ছিলেন। পূর্ব পাকিস্তানের গভর্নরদের এক ম্যাচে ওয়েস্ট বেঙ্গল ইনিংসের দ্বৈত দৌড় শেষ করে ঢাকায় অনুষ্ঠিত হয়। ১৯৪৮ সালে প্রথমবারের মতো বাংলাদেশী ভিক্টোরিয়া এসসি দ্বারা মাতৃভাষা আন্দোলনের তিন বছর আগে পাকিস্তান শাসনের অধীনে ছিল। দক্ষিণ এশিয়া ও এশিয়ায় ঢাকা লীগ খুবই মর্যাদাপূর্ণ ছিল। ঢাকা লীগের অনেক দল এশীয় মহাদেশে (বেশিরভাগের মধ্যে ১ লা সেপ্টেম্বর ১৯৯০-এর দশকের মাঝামাঝি) মধ্যে সবচেয়ে সফল দলগুলোর মধ্যে পরিণত হয়েছিল। লিগটিও শীর্ষ ইউরোপীয় দল থেকে খেলোয়াড়দের কাছে যতদূর সম্ভব হয়েছে। ফুটবল গার্হস্থ্য লীগ এবং বিদেশে উভয় অভিনয় হয় বাংলাদেশ ফুটবল ক্লাব যেমন বি কেএসপি এবং বাংলাদেশ রেড আবা খান গোল্ড কাপ, প্রেসিডেন্ট গোল কাপ, ডানা কাপ এবং গথিয়া কাপের মতো আন্তর্জাতিক ফুটবল টুর্নামেন্টে সাফল্যের সাথে খেলেছে। বি.কে.এস.পি. ১৯৯০ সালে দ্বিতীয়বারের মত জিতে নেয় এবং ১৯৮১ সালে বাংলাদেশ রেড প্রথম রাষ্ট্রপতি গোল্ড কাপে রানার্সআপ হয় এবং ১৯৮২ সালে এটি জিতে নেয়। অন্যদিকে, বাংলাদেশি ক্লাবগুলি আরও তিনটি শীর্ষ শিরোপা জিতেছে: পাকিস্তানের কায়দ-ই-আজম ট্রফি ১৯৮৫ সালে, ১৯৯৫ সালে মায়ানমারের চার জাতি রাষ্ট্রীয় প্রতিযোগিতা এবং ভুটানের জিগমে ডোরজি ওয়াংচুক মেমোরিয়াল ফুটবল।


title: স্পোর্টিং বেঙ্গল ইউনাইটেড ফুটবল ক্লাব

text:
স্পোর্টিং বেঙ্গল ইউনাইটেড ফুটবল ক্লাব একটি যুক্তরাজ্য ভিত্তিক ফুটবল ক্লাব। এই ক্লাব টি মূলত যুক্তরাজ্যের প্রবাসী বাংলাদেশী পৃষ্ঠপোষকতায় পরিচালিত হয়। ১৯৯৬ সালে এই ক্লাবের প্রতিষ্ঠা হয়। এটি বর্তমানে স্থানীয় কেন্ট লীগে খেলে থাকে। কেন্ট লীগ যুক্তরাজ্যের এফ এ এর অধীনে একটি সেমি প্রফেশনাল লীগ। এই দলটি গড়ে তোলার মূল উদ্দেশ্য ছিল স্থানীয় বাংলাদেশীদের যুক্তরাজ্যের মূলধারার ফুটবলের সাথে সম্পৃক্ত করা।শুধু তাই নয়, এই প্রচেষ্টার সমন্বয় সাধনের লক্ষ্যে গড়ে তোলা হয় বাংলাদেশ ফুটবল অ্যাসোসিয়েশান। বর্তমানে এই সংস্থার সদস্য সংখ্যা ৪৬। দি মাইল এন্ড স্টেডিয়াম স্পোর্টিং বেঙ্গলের নিজস্ব স্টেডিয়াম। এই স্টেডিয়াম টি অবশ্য বিউমন্ট অ্যাথলেটিক নামক ফুটবল ক্লাবটিও মাঝে মাঝে ভাড়ায় ব্যবহার করে।
১৯৯৯-০০ মৌসুম থেকে ২০০৩ সালের আগ পর্যন্ত এই ক্লাব লন্ডন ইন্টারমিডিয়েট লীগে অংশ নিতো। ২০০৩ সালে স্পোর্টিং বেঙ্গল এফ এ কর্তৃক সিনিয়র ক্লাবের মর্যাদা লাভ করে। তখন থেকে কেন্ট এর প্রিমিয়ার ডিভিশন লীগে এর যাত্রা শুরু হয়। ২০০৫ সালের ২০ শে আগস্ট ওয়য়ার ক্লাবের সাথে এফ এ কাপের প্রিলিমিনারি রাউন্ডে অংশগ্রহণের মাধ্যমে স্পোর্টিং বেঙ্গল ইতিহাস সৃষ্টি করে।যদিও ম্যাচটিতে তার ০-৪ গোলে হেরে যায়।
==সাফল্য=
এফ এ কাপের প্রিলিমিনারি পর্যায়ে খেলার ক্ষেত্রে ১২৫ বছরের ইতিহাসে এই ক্লাবটি এশিয়ানদের নিয়ে গঠিত প্রথম ক্লাব দুটির একটি। পরপর ৫ বছর ব্যর্থতার পর ২০০৯ এর সেপটেম্বারে এই ক্লাবটি ইউকে এশিয়ান চ্যাম্পিয়নশিপের খেলায় গ্লাসগো তে ওল্ভারহ্যাম্পটনের পাঞ্জাব ইউনাইটেড কে হারিয়ে চ্যাম্পিয়ন হয়।


title: ফেনী সকার ক্লাব

text:
ফেনী সকার ক্লাব বাংলাদেশের একটি ফুটবল ক্লাব। বতর্মান বাংলাদেশ প্রিমিয়ার লীগ ফুটবলে চট্টগ্রাম আবাহনী ও চট্টগ্রাম মোহামেডান ব্যতীত ঢাকা জেলার বাইরের একমাত্র দল।
ফেনী ভিত্তিক এই ক্লাবটি গঠিত হয় ১৯৮৭ সালে। ফেনী সকারের উদ্যোক্তা ও বতর্মান সাধারণ সম্পাদক গোলাম রব্বানি। একসময় তিনি ভিক্টোরিয়ার হয়ে ঢাকায় ফুটবল খেলতেন। এই ক্লাবের প্রথম সভাপতি মরহুম আবু তাহের, সাবেক সাধারণ সম্পাদক মজিবুল হক, যিনি বর্তমানে ফেনী পৌরসভার কাউন্সিলর ও সকার ক্লাবের সভাপতি এবং জামাল ব্রেডের শাহ আলম, কালাম, তৌহিদ, সাজু, ইফতেখার, পিন্টুসহ অনেককে। এ ক্লাবের প্রতিষ্ঠার পেছনে তাঁদের অনেক শ্রম আছে। বতর্মান গভর্নিং বডির চেয়ারম্যান তাবিথ আউয়াল। তিনি বাংলাদেশ ফুটবল ফেডারেশনের সহ-সভাপতি নির্বাচিত হয়েছেন।
ওয়ালটন ঢাকা মহানগরী মহিলা ফুটবল লিগ-২০১৩ অংশ গ্রহণ করে নাসরিন একাডেমিকে ৪-০ গোলে এবং বাংলাদেশ পুলিশকে ৪-০ গোলে পরাজিত করে গ্রুপ রানার্স আপ হিসেবে সেমিফাইনালে ওঠে। সেমিফাইনালে ঐতিহ্যবাহী ঢাকা মোহামেডান স্পোর্টিং ক্লাব লিমিটেড এর কাছে পরাজিত হয়।


title: বাংলাদেশ প্রিমিয়ার লীগ (ফুটবল)

text:
বাংলাদেশ প্রিমিয়ার লীগ বাংলাদেশ ফুটবল ফেডারেশন আয়োজিত বাংলাদেশের ক্লাব ফুটবলের শীর্ষ বিভাগ। ২০০৭ সালে এটি শুরুর সময় নাম ছিল বি-লীগ। ২০০৯ সালে লীগের নামকরণ করা হয় বাংলাদেশ লীগ। ২০১২ লীগের নাম আবারো পরিবর্তন করে বর্তমান নাম রাখা হয়। বর্তমানে এই লীগের স্পন্সর গ্রামীণফোন, যে কারনে এই লীগটি গ্রামীণফোন বাংলাদেশ প্রিমিয়ার লীগ নামেও পরিচিত।
২০১৫ ও ২০১৬ সালে স্পন্সর ছিলো যথাক্রমে মান্যবর এবং জেবি গ্রুপ।লীগ ও সেই নামে পরিচিত ছিলো।
২০১৭ তে এর স্পন্সর সাইফ পাওয়ার ব্যাটারি।


title: ঢাকা

text:
ক্রিকেট এবং ফুটবল ঢাকার অন্যতম জনপ্রিয় খেলা। এই খেলাগুলো শুধুমাত্র ঢাকাতেই নয়, বরং পুরো বাংলাদেশেই এই খেলাগুলোর জনপ্রিয়তা রয়েছে। মোহামেডান এবং আবাহনী ঢাকার দুটি বিখ্যাত ক্লাব যারা ফুটবল এমন ক্রিকেটে নিয়মিত সাফল্য অর্জন করে আসছে। বাংলাদেশের ঘরোয়া ক্রিকেট জাতীয় ক্রিকেট লীগে ঢাকার দল হিসাবে ঢাকা মেন্ট্রোপলিটন ক্রিকেট দল অংশ নিয়ে থাকে। এছাড়া ঘরোয়া টুয়েন্টি২০ ক্রিকেট লীগ বাংলাদেশ প্রিমিয়ার লীগ খেলায় ঢাকা গ্ল্যাডিয়েটরস দল অংশ নিয়ে থাকে।
সারা বাংলাদেশের খেলাধুলার কেন্দ্রবিন্দু হচ্ছে বঙ্গবন্ধু জাতীয় স্টেডিয়াম) (সাবেক ঢাকা স্টেডিয়াম) ও এর আশেপাশের এলাকা। বাংলাদেশের জাতীয় খেলা কাবাডি হলেও ক্রিকেট, ফুটবল, ভলিবল, হকি, হ্যান্ডবলসহ আরো অনেক খেলা ঢাকায় নিয়মিত অনুষ্ঠিত হয়ে আসছে।


title: বাংলাদেশ ফুটবল ফেডারেশন

text: শিক্ষা, সংস্কৃতি ও ক্রীড়া বিষয়ক তৎকালিন মন্ত্রী অধ্যাপক ইউসুফ আলী ১৯৭২ সালের ১৫ জুলাই বাংলাদেশ ফুটবল ফেডারেশন, বাফুফে প্রতিষ্ঠা করেছিলেন। শুরুতে তিনিই ছিলেন বাফুফের প্রথম সভাপতি। আর ওয়ারী ক্লাব-এর আবুল হাসেম ছিলেন সংগঠনের প্রথম সাধারণ সম্পাদক। ১৯৭৩ সালে ফুটবলের আঞ্চলিক সংস্থা এএফসি এবং ১৯৭৪-এ আন্তর্জাতিক সংস্থা ফিফা-এর সদস্য পদ পায় বাংলাদেশ ফুটবলের ফেডারেশনের সর্বোচ্চ সংস্থা। ১৯৮২-৮৬ ও ১৯৯৮-২০০২ সালে দু’দফায় বাংলাদেশ এএফসি’র কার্যনির্বাহী সদস্য নির্বাচিত হয়। অবসরপ্রাপ্ত মেজর হাফিজউদ্দিন আহমেদ ১৯৯০-৯৪ এর জন্য এএফসি’র সহ-সভাপতিও নির্বাচিত হন। ফুটবল ফেডারেশন সেই ১৯৪৮ সাল থেকে ঢাকা ফুটবল লীগ চালিয়ে আসছে। বাংলাদেশ স্বাধীন হওয়ার পরও সেই লীগ ধারাবাহিকতা ধরে রেখেছে। একটা সময় ঢাকার ফুটবল লীগগুলো সমর্থক ও জনপ্রিয়তা পায়। প্রিমিয়ার লীগ, প্রথম বিভাগ, দ্বিতীয় বিভাগ, এবং তৃতীয় বিভাগ নামে এই লীগগুলো এখনও প্রচলিত।


title: বাংলাদেশের ফুটবল

text: বাংলাদেশ ফুটবল ফেডারেশন (বিএফএফ) ১৫ জুলাই গভর্নিং বডির সদস্য হিসেবে প্রতিষ্ঠিত হয় এবং ১৯৭৪ সাল থেকে ফিফার সদস্য এবং ১৯৭৩ সালে এএফসি সদস্য হয়। ফেডারেশন সকল ক্লাব চ্যাম্পিয়নশিপ এবং পেশাদার লীগ সংগঠনের জন্য দায়ী। এটি বর্তমানে গ্রামীণ ফুটবলের অবকাঠামো উন্নত করতে এএফসি'র দৃষ্টি এশিয়া প্রোগ্রামের সাথে কাজ করছে


title: সাইফ স্পোর্টিং ক্লাব

text:
সাইফ এসসি ২০১৬ সালের আগস্ট মাসে আনুষ্ঠানিকভাবে প্রতিষ্ঠিত হয়।।১০ সেপ্টেম্বর ২০১৬ তারিখে ক্লাবটি বাংলাদেশ ফুটবল ফেডারেশন কর্তৃক ২০১৬ বাংলাদেশ চ্যাম্পিয়নশিপ লীগে খেলার অনুমতি পায়।
উক্ত মৌসুমের জন্য সার্বিয় কোচ নিকোলা কাভাজোবিচকে নিযুক্ত করে।যা বাংলাদেশ ফুটবলের দ্বিতীয় স্তর বাংলাদেশ চ্যাম্পিয়নশিপ লীগের জন্য যা সর্বপ্রথম বিদেশী কোচ।ক্লাবের সর্বপ্রথম অধিনায়ক হিসেবে ছিলেন রিয়াদুল হাসান রাফি
২৯ অক্টোবর ২০১৬ তারিখে, ২০১৬ চ্যাম্পিয়নশিপ লীগে তারিখে টি টি ক্লাবের বিরুদ্ধে প্রথম আনুষ্ঠানিক ম্যাচ খেলে।এই ম্যাচে ক্লাবের ইতিহাসের সর্বপ্রথম গোলটি করেন সুমন আলী।ম্যাচটি ৩-১ গোলে জিতে যা ছিলো প্রথম জয়।লীগে দ্বিতীয় স্থানে থেকে দেশের ফুটবলের সর্বোচ্চ স্তর ২০১৭ বাংলাদেশ ফুটবল প্রিমিয়ার লীগে খেলার যোগ্যতা অর্জন করে।ছয় জয় এবং আট ড্র নিয়ে দলটি পুরো মৌসুম অপরাজিত ছিলো।মতিন মিয়া ৫ গোল করে এবং ম্যান অব দ্যা টুর্নামেন্ট পুরস্কার পায়।
২০১৭ মৌসুমকে সামনে রেখে ক্লাবটি ভারতের কলকাতায় ক্যাম্প করে।এই প্রথম কোনো বাংলাদেশী ক্লাব তাদের প্রাক-মৌসুম ক্যাম্প বাইরের দেশে করে।২২ মার্চ ২০১৭ তারিখে আই-লিগ দ্বিতীয় ডিভিশন লীগের দল সাউদার্ন সমিতির বিপক্ষে ২-২ গোলের ড্র করে।২৮ মার্চ ইস্টবেঙ্গল ফুটবল ক্লাবের যুবদলকে ১-০ গোলে হারায়।একই দলের বিপক্ষে ১০ এপ্রিল আরেকটি ম্যাচে ১-১ গোলে ড্র করে।নিকোলা কাভাজোবিচকে প্রাক-মৌসুমে পদচ্যুত করা হয়।তার স্থলাভিষিক্ত হন সাবেক ঘানা আক্রমণভাগের খেলোয়াড় কিম গ্রান্ট।
২৭ এপ্রিল ২০১৭ তারিখে,রায়ান নর্থমোরেকে সহকারী প্রশিক্ষক হিসেবে নিযুক্ত করা হয়।এই মৌসুমে জামাল ভূঁইয়াকে অধিনায়ক করা হয়।


title: মুঘল-ই-আজম

text: "মুঘল-এ-আজম" সেসময়কার ভারতীয় চলচ্চিত্রের মধ্যে সবচেয়ে বড় পরিসরে মুক্তি পায় এবং যার টিকিট প্রাপ্তির জন্য সারাদিন লম্বা লাইনে দর্শক দাঁড়িয়ে ছিল। আগস্ট ৫, ১৯৬০ সালে মুক্তির পর এই চলচ্চিত্র বক্স অফিসের অতীতের সব রেকর্ড ভেঙ্গে বলিউডের সর্বকালের সর্বোচ্চ আয় করা চলচ্চিত্রের তালিকায় স্থান করে নেয় যা ১৫ বছর অক্ষুন্ন ছিল। অন্যান্য অসংখয পুরস্কারের পাশাপাশি "মুঘল-এ-আজম" একটি জাতীয় চলচ্চিত্র পুরস্কার এবং তিনটি ফিল্মফেয়ার পুরস্কার জয় করে। প্রথম কোন ভারতীয় চলচ্চিত্র হিসেবে কালার ডিজিটাইলেজেশন করে, ২০০৪ সালে বাণিজ্যিকভাবে পুনঃবার মুক্তি দেয়া হয় এবং আবারো ব্যবসায়িকভাবে সাফল্য অর্জন করে।


title: মোঘল-এ-আযম

text: মোঘল-এ-আযম ২০১০ সালে মুক্তিপ্রাপ্ত বাংলাদেশী চলচ্চিত্র। ছায়াছবিটি পরিচালনা করেছেন মিজানুর রহমান দীপু। বিশাল ফিল্মসের ব্যানারে ছায়াছবিটি প্রযোজনা করেছেন পরিচালক মিজানুর রহমান দীপু নিজেই। যুবরাজ সেলিম আর নর্তকী আনারকলির প্রেমকাহিনী নিয়ে নির্মিত এ ছায়াছবির প্রধান চরিত্রে অভিনয় করেছেন সোহেল রানা, মান্না, ও শাবনূর। এছাড়া অন্যান্য চরিত্রে অভিনয় করেছেন নাসিমা খান, চন্দ্রিমা, টেলি সামাদ, নাসরীন, নাসির খান এবং অনেকে। এটি চিত্রনায়ক মান্না অভিনীত সর্বশেষ চলচ্চিত্র। ছায়াছবিটি ২০১২ সালে প্রদত্ত জাতীয় চলচ্চিত্র পুরস্কারে ১ টি বিভাগে জাতীয় চলচ্চিত্র পুরস্কার অর্জন করে।মোঘল-এ-আযম ছায়াছবিটির শ্যুটিং শুরু হয় ২০০৩ সালে এবং শ্যুটিং শেষ হয় ২০০৭ সালে। কিছু অংশের শ্যুটিং ও ডাবিং শেষ করতে আরও তিন বছর লেগে যায়। অবশেষে ২০১০ সালের ১৫ অক্টোবর চলচ্চিত্রটি সারাদেশে মুক্তি পায়।


title: মুঘল-ই-আজম

text:
মুঘল-ই-আজম () ("মোগল সম্রাট") ১৯৬০ সালে মুক্তিপ্রাপ্ত একটি ঐতিহাসিক রোমান্টিক ভারতীয় চলচ্চিত্র যার পরিচালনায় ছিলেন ভারতের বিখ্যাত চলচ্চিত্রকার কে আসিফ এবং প্রযোজনা করেছেন সফররাজ পাল্লোনঝি।
দিলীপ কুমার, মধুবালা, এবং পৃথ্বীরাজ কাপুর অভিনীত এই চলচ্চিত্রে মুলত মুঘল শাহজাদা সেলিমের সাথে মহলের নর্তকী আনারকলির প্রেমকে উপজীব্য করা হয়েছে এবং এই অসম প্রেম নিয়ে শেষ পর্যন্ত মুঘল-সম্রাট আকবরের সাথে পুত্র সেলিমের সংঘটিত যুদ্ধকে চলচ্চিত্রে বিধৃত করা হয়েছে।


title: দক্ষিণ ভারতের চলচ্চিত্র

text: প্রথম নীরব তামিল চলচ্চিত্র, কেচাকাম ভাধাম, ১৯১৮ সালে আর. নটরাজ মুদালিয়র কর্তৃক নির্মিত হয়েছিল। প্রথম সবাক ছবি "কালিদাস" বহুভাষী ছিল এবং মুক্তি পায় ৩১ শে অক্টোবর, ১৯৩১ সালে, ভারতের প্রথম সবাক ছবি আলম আরা- এর সাত মাস পরে। শব্দের সঙ্গে চলচ্চিত্র দ্রুত বেশি সংখ্যায় নির্মিত হতে থাকে এবং জনপ্রিয়তা বাড়তে থাকে। ১৯৩৪ সালে "লবকুশ" চলচ্চিত্রটি প্রথম বাণিজ্যিক সাফল্য লাভ করে। এই চলচ্চিত্রে সি পল্লয়াহ পরিচালিত এবং পারপল্লী সুব্বারাও এবং শ্রীরাজানি প্রধান ভূমিকাতে অভিনয় করে এবং চলচ্চিত্রটি অভূতপূর্ব সংখ্যক দর্শকদের আকৃষ্ট করে এবং তরুণ চলচ্চিত্র শিল্পকে মূলধারার সংস্কৃতিকে অনুপ্রাণিত করে।


title: বিদ্যা সিনহা সাহা মীম

text: ২০১৫ সালের ঈদুল ফিতরে মীমের বহুল প্রতীক্ষিত ছবি "পদ্ম পাতার জল" মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি "ব্ল্যাক"-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত "সুইটহার্ট"। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি "সেই মেয়েটি"। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত "আমি তোমার হতে চাই"। এই ছবিতেও তার বিপরীতে অভিনয় করেছেন বাপ্পি চৌধুরী।


title: মোস্ট ওয়েলকাম

text: 'মোস্ট ওয়েলকাম' ছবিটি ঈদুল ফিতর উপলক্ষে ২০ আগস্ট ২০১২ তারিখে দেশজুড়ে বিভিন্ন হলে মুক্তি পায় এবং মুক্তির পরপরই বিপুল জনপ্রিয়তা অর্জন করে। বিশেষত তরুণসমাজে ছবিটি ব্যাপক সাড়া ফেলে দেয়। বিভিন্ন পত্রিকার তথ্যানুসারে 'মোস্ট ওয়েলকাম' ছবিটি এই ঈদে মুক্তিপ্রাপ্ত ছয়টি ছবির মধ্যে সর্বাধিক ব্যবসাসফল ছবি। নায়ক-প্রযোজক এম এ জলিল অনন্ত পত্রিকায় দেওয়া এক সাক্ষাৎকারে জানান, ছবিটি ২৩ টি হলে মুক্তি দেওয়া হয়েছে। এছাড়া দেশের বাইরেও ছবিটি মুক্তি দেওয়া হয়েছে বলে তিনি জানান। দর্শকদের বিপুল চাহিদার কারণে স্টার সিনেপ্লেক্সসহ বেশকিছু সিনেমা হল ছবিটি দ্বিতীয়বার প্রদর্শন শুরু করে। দর্শকচাহিদা বিবেচনা করে মোস্ট ওয়েলকামের কমপক্ষে আরও ১০টি প্রিন্ট বৃদ্ধির সিদ্ধান্ত নেন এম এ জলিল অনন্ত।


title: বাংলাদেশের চলচ্চিত্র

text: কাগজে-কলমে একটি ভারতীয় বাংলা ছবিসহ আছে ৪৮টি ছবি। আসলে সিনেমা হলে মুক্তি পেয়েছে এমন ছবির সংখ্যা ৩৪টি। গত ৩০ বছরে এত কমসংখ্যক ছবি মুক্তি পায়নি। চলচ্চিত্র প্রযোজক পরিবেশক সমিতির সভাপতি মাসুদ পারভেজ সোহেল রানা যদিও দাবি করেছেন, আগামী বছর ছবি মুক্তির সংখ্যা বাড়বে, কিন্তু নির্মাণাধীন ছবির যে সংখ্যা রয়েছে, তাতে আগামী বছরে ২৫টির বেশি ছবি মুক্তির কোনো সম্ভাবনা নেই। ছবি মুক্তি কম হওয়ার অন্যতম কারণ ছিল, নির্ভরযোগ্য শিল্পীর সংকটে ছিলেন প্রযোজকেরা। ফলে ছবি কম নির্মিত হয়েছে, তাই ছবি বেশি মুক্তি পায়নি।


title: প্রাক্তন

text: ছবিটি ২০ মে ২০১৬ সালের শুক্রবার কলকাতা ও সারা পশ্চিমবঙ্গে একই সাথে মুক্তি পায়। কলকাতা ও তার পার্শবর্তী এলাকার ৯০ টি হলে সিনেমাটির মুক্তি ঘটে। কলকাতার পাশাপাশি ছবিটি একই দিনে ভারত এর ২৫ টি গুরত্বপূর্ণ শহরে ও যুক্তরাষ্ট্র এর ৭ টি ও কানাডার একটি শহরে মুক্তি পায়। এটিই বাংলা চলচ্চিত্রের সবচেয়ে বড়ো ছবি মুক্তি।


title: চ্যালেঞ্জ ২ (২০১২-এর চলচ্চিত্র)

text: চলচ্চিত্রের শেষে দেখা যায় "দেবরাজ" জানতে পারে যে তার ছেলে আসলে এক আইপিএস কর্মকর্তা। সে দুঃখ পায়, কিন্তু এটা ভেবে খুশি হয়, যে তার ছেলে তার জন্যই এটা করেছে।চলচ্চিত্রটি ১৯শে অক্টোবর, ২০১২ সালে (দূর্গা পঞ্চমীর দিন) সারা ভারতে ২৭০টি থিয়েটার জুড়ে একসাথে মুক্তি পায়। এরমধ্যে কলকাতা, মুম্বাই, দিল্লি, বিহার, আসাম, ত্রিপুরা, ছত্রিশগড় এবং মধ্য প্রদেশ উল্লেখযোগ্য। এছাড়া মাল্টিপ্লেক্স এবং সিঙ্গল স্ক্রিনেও মুক্তি পায়। প্রযোজক মাহেন্দ্র সোনি বলেন, এই প্রথ কোন বাংলা চলচ্চিত্র একযোগে এত স্থানে মুক্তি পেল এবং হিট হল। শ্রী ভেঙ্কটেশ ফিল্মস এই চলচ্চিত্র বাংলার বাইরেও মুক্তি দেয়ার কথা ভাবেন। শ্রী ভেঙ্কটেশ ফিল্মস চলচ্চিত্রটিকে দেশের বাইরে মুক্তি দেবার কথাও ভেবেছিলেন।


title: মুঘল-ই-আজম

text: চলচ্চিত্র প্রকল্পটির কাজ বিভিন্ন সময় নানা কারণে বাধাঁগ্রস্ত হয়। রাজনৈতিক অস্থিরতা, সাম্প্রদায়িক দাঙ্গা এবং ভারত বিভাগ ও স্বাধীনতা আন্দোলনের জন্য এর শ্যুটিংয়ের কাজ বন্ধ হয়ে যায়। দেশ বিভাগের কিছুদিন পর, শিরাজ আলী পাকিস্তান চলে যান, আসিফের তখন কোন লগ্নিকারক ছিল না। অন্যদিকে অবিনেতা চন্দ্র মোহন হৃদ্রোগে আক্রান্ত হয়ে মারা যান ১৯৪৯ সালে। তবে শিরাজ আলী পূর্বে একবার বলেছিলেন যে, শিল্পপতি সফরাজ পাল্লোনঝি এই চলচ্চিত্রে বিনিয়োগ কতে পারেন। যদিও পাল্লোঞ্ঝি চলচ্চিত্র প্রযোজনা সম্পর্কে কিছুই জানতেন না, তা সত্ত্বেও ১৯৫০ সালে শুধুমাত্র মোগল বাদশাহ আকবরের ইতিহাস সম্বন্ধে তার আগ্রহের নিমিত্তে তিনি এই চলচ্চিত্র প্রযোজনায় সম্মত হন। এরপর নতুন শিল্পীদের নিয়ে পুনরায় কাজ আরম্ভ হয়।


title: উমানন্দ দ্বীপ

text: উমানন্দ দ্বীপ (অসমীয়া "উমা", শিবের স্ত্রী, হিন্দু দেবী পার্বতীর অন্য নাম; এবং "আনন্দ", থেকে উদ্ভূত) হচ্ছে ব্রহ্মপুত্র নদের বুকে সবথেকে ছোট নদীদ্বীপ। যা ভারতের উত্তরপূর্বব্রতী একটি রাজ্য আসামের গুয়াহাটিতে অবস্থিত। ব্রিটিশরা এই দ্বীপটিকে এর আকৃতির জন্য "ময়ূর দ্বীপ" নামে নামকরণ করে।


title: উমানন্দ দ্বীপ

text: উমানন্দে মহাশিবরাত্রি ঘটাকরে পালন করা হয়। শিবরাত্রির জন্য উমানন্দ এবং ব্রহ্মপুত্রের তীরে মেলা বসে। এই মন্দিরে সোমবারকে সবচেয়ে পবিত্র দিন হিসেবে গণ্য করা হয়। এবং প্ৰতি অমাবস্যাতে উমানন্দে দূর দূরান্ত থেকে ভক্তদের সমাগম ঘটে।


title: ১৮৯৭ আসাম ভূমিকম্প

text: গোয়ালপাড়ায়, এর ফলে ব্রহ্মপুত্রের পানি এসে জোয়ারের সৃষ্টি করে। এর তীরবর্তী শহরটির বাজার ধ্বংস করে দেয়। নলবাড়িতে, ভূকম্পন ও জলতরঙ্গ দেখতে পাওয়া গিয়েছিল। গুয়াহাটিতে, ভূমিকম্প তিন মিনিট পর্যন্ত ছিল। ব্রহ্মপুত্রের পানি ৭.৬ ফুট ফুলেফেপে উঠেছিল। ভূমিকম্পে উমানন্দ দ্বীপ মন্দির ও রেললাইনের ক্ষতি হয়। ৫ জন লোক মৃত্যুবরণ করে। নগাঁওয়ে, প্রতিটি ইটের বাড়ি ভেঙ্গে পড়েছিল, যেখানে ঐতিহ্যগতভাবে বানানো কাঠের বাড়ি যেগুলোর ছাঁদ ঘাসের তৈরি, সেগুলো ও বেঁকে যায়। ছোট ছোট অনেক ফাটল/আগ্নেয়গিরি দেখতে পাওয়া গিয়েছিল এবং রাস্তাঘাট গাড়ি চলাচলে অযোগ্য হয়ে পড়েছিল।


title: উমাটুমনি

text: উমাটুমনি বা উমাবন, ব্রহ্মপুত্র নদীর বিশ্বনাথ ঘাটের বুঢ়ীগাং নদী ও ব্রহ্মপুত্রর ব-চেড়া সোঁতার সংগমস্থলে অবস্থিত একটা প্রাকৃতিক নদী দ্বীপ। বিশ্বনাথ চারিআলি শহর থেকে দক্ষিনে ৬ কি: মি: দূরে এই উমাটুমনি বা উমাবন অবস্থিত।


title: উমানন্দ দ্বীপ

text:
হিন্দু শাস্ত্র মতে, শিব তার স্ত্রী পার্বতীর সুখ স্বাচ্ছন্দের জন্য এই দ্বীপ সৃষ্টি করেন। জনপ্রচলিত বিশ্বাস মতে শিব এখানে ভয়ানন্দ রূপে বিরাজমান। কালিকা পুরাণের এক আখ্যান মতে, সতীর মৃত্যুর পর শিব ঘোর তপস্যায় নিমগ্ন ছিলেন। তপস্যা ভেঙ্গে দেওয়ায় ক্রোধিত শিব তার ত্রিনয়নের দ্বারা কামদেবকে উমানন্দের এই স্থানে ভস্ম করেন। এজন্য এর অন্য নাম হচ্ছে ভস্মাঞ্চল (বাংলা/অসমীয়া: "ভস্ম", "ছাই"; এবং "অচল", "পাহাড়"; আক্ষরিক অর্থে, "ছাইয়ের পাহাড়")।
ঐতিহাসিক মতে, ১৬৯৪ সালে, আহোম রাজা চুপাৎফা তার মন্ত্রী গড়গঞা সন্দিকৈ ফুকনকে উমানন্দ মন্দির নামে একটি হিন্দু মন্দির নির্মাণের আদেশ দেন। ১৮৯৭ সালে সংগঠিত একটি ভূমিকম্প এই মন্দিরের ব্যাপক ক্ষতি সাধন করে। তবে পরবর্তীতে একজন স্থানীয় ব্যবসায়ী এর পুনঃনির্মাণ করেন। এই মন্দিরে হিন্দু বৈষ্ণব এবং শৈবধর্মের উভয় শৈলীর মিশ্রণ এবং স্পষ্ট নিদর্শন দেখতে পাওয়া যায়। এখানে গণেশ, শিব, পার্বতী, বিষ্ণু এবং অন্যান্য দেব-দেবীর অসমীয়া শৈলীর মূর্তি রয়েছে। পুনঃনিৰ্মাণ এবং মেরামতের সময়ে এই মন্দিরে কিছু বৈষ্ণবী লিপি ক্ষোদিত করা হয়েছে। উমানন্দ দ্বীপে ছড়িয়ে থাকা বিভিন্ন পাথরেও ভাস্কর্যের নমুনা দেখিতে পাওয়া যায়।


title: অলকানন্দা নদী

text: বদ্রীনাথ, অলকানন্দা নদীর তীরে অবস্থিত, ভারতের হিন্দুদের জন্য পবিত্র গন্তব্যগুলির মধ্যে একটি। নারায়ণ রেঞ্জের পিছনে অবস্থিত নীলকণ্ঠ শিখর, নর ও নারায়ণ দুই পর্বতশ্রেণী উভয় দিকে এই স্থানটি ঘিরে রয়েছে। " 'পঞ্চ প্রয়াগ' " গাড়োয়াল অঞ্চলের বেশ কয়েকটি নদীর জায়গায় জায়গায়, অলকানন্দার সঙ্গে সঙ্গমস্থলগুলি প্রয়াগ অথবা নদীর পবিত্র সঙ্গমস্থল বলে পরিচিত । এইগুলি হল:যেমন নদী প্রবাহিত হয়, তেমনি তীরবর্তী শহরগুলো হল বদ্রিনাথ, বিষ্ণুপ্রয়াগ, জোশিমঠ, চামোলি, নন্দপ্রয়াগ, কর্ণপ্রয়াগ, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে উপবাস প্রার্থনা সহ আলকানন্দ অন্য নদীর সাথে মিলিত হন।, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে যার মূল শব্দের শেষে প্রয়াগ যুক্ত আছে, সেখানে অলকানন্দা অন্য নদীর সাথে মিলিত হয়েছে।


title: পূর্বাশা দ্বীপ

text: পূর্বাশা বা নিউ মুর আইল্যান্ড বঙ্গোপসাগরের অবস্থিত ভারতের ছোটো জনবসতিহীন সাগরমুখী দ্বীপ। এটি গঙ্গা-ব্রহ্মপুত্র বদ্বীপ অঞ্চলের উপকূলে অবস্থিত এবং পশ্চিমবঙ্গ রাজ্যের দক্ষিণ চব্বিশ পরগনা জেলার উপকূলবর্তী দ্বীপ। ১৯৭০ সালে ভোলা সাইক্লোনের পরবর্তীকালে বঙ্গোপসাগরে এর আবির্ভাব ঘটে, এবং কিছুকাল পরে এর অস্তিত্ত্ব বিলীন হয়। স্থায়ী জনবসতিহীন এই অঞ্চলে তেল এবং প্রাকৃতিক গ্যাসের অস্তিত্বের আশঙ্কা থাকায় ভারত এবং বাংলাদেশ সরকার যৌথভাবে এর সার্বভৌমত্ব দাবি করে। এই এলাকার বাংলাদেশ-ভারতের সীমানা বিভাজক হাড়িয়াভাংগা নদীর মূলস্রোত যেহেতু দ্বীপের পশ্চিম ভাগ দিয়ে প্রবাহিত হচ্ছে,সেহেতু "নদীর মূল স্রোতধারার মধ্যরেখা নীতি" বা Thalweg doctrine অনুযায়ী বাংলাদেশ দ্বীপটিকে নিজ দেশের অন্তভুর্ক্ত মনে করছে। অপরদিকে ভারতীয় দাবি হচ্ছে, নদীর মূলস্রোত পরিবর্তনশীল। সার্বভৌমত্ব প্রদানের এই বিষয় এবং দুই দেশের মধ্যে সামুদ্রিক সীমা প্রতিষ্ঠাপন র‌্যাডক্লিফ লাইন পদ্ধতি অনুযায়ী বড় আকারের বিতর্কের অংশ হয়ে ওঠে। বর্তমানে দ্বীপটি ভারতের অংশ হিসাবে আন্তর্জাতিক ভাবে স্বীকৃত।


title: সবরমতি রিভারফ্রন্ট

text: আধুনিক শহর আহমেদাবাদ ১৪১১ খ্রিস্টাব্দে সবরমতি নদীর পূর্ব দিকের তীরে গড়ে ওঠে। অতীতে জল, অর্থনৈতিক ও বিনোদন কার্যক্রমের গুরুত্বপূর্ণ উৎস ছিল নদীটি। বহু বছর ধরে, শহরটি প্রসারিত হচ্ছিল এবং নদী উপেক্ষিত হয়ে আচ্ছিল। নদীর জলপ্রবাহের মাধ্যমে অপ্রচলিত নিকাশি প্রবাহ এবং শিল্প বর্জ্য নদীতে ফেলার কারণে নদী দূষিত হয়ে পড়ে। নদী তীরের পাশে ময়লা আবর্জনা বন্যার কারণ হয়ে ওঠে এবং তা প্রতিকারের কোন অবকাঠামো ছিল না। ফলে নদীটি ব্যবহারের জন্য জনসাধারণের কাছে স্বাস্থ্যের ঝুঁকির কারণেই হয়ে ওঠে। তাই এটি নদীটির প্রধান নগর সম্পদের মধ্যে রূপান্তরের জন্য বিকাশের প্রস্তাব করা হয়েছিল সবরমতি রিভারফ্রন্ট প্রকল্পের দ্বারা।


title: মুম্বই

text: ভারতের পশ্চিম উপকূলের [[কোঙ্কণ]] অঞ্চলে [[উলহাস নদী|উলহাস নদীর]] মোহনায় [[সাষ্টী দ্বীপ|সাষ্টী দ্বীপে]] মুম্বই অবস্থিত। সাষ্টী দ্বীপের কিয়দংশ আবার [[থানে জেলা|থানে জেলার]] অন্তর্গত। মুম্বইয়ের পশ্চিমে [[আরব সাগর]] দ্বারা বেষ্টিত। শহরের অনেক অঞ্চলই সমুদ্রপৃষ্ঠ থেকে সামান্য উচ্চতায় অবস্থিত। শহরের উচ্চতা মোটামুটি ১০ থেকে ১৫ মিটারের মধ্যে; গড় উচ্চতা ১৪ মিটার। উত্তর মুম্বই (সাষ্টী) অঞ্চলটি পর্বতময়। সাষ্টীতে [[পোবাই]]-[[কানহেরি]] পর্বতশ্রেণির ৪৫০ মিটার উচ্চতায় শহরের উচ্চতম স্থানটি অবস্থিত। [[সঞ্জয় গান্ধী জাতীয় উদ্যান]] (বোরিবলি জাতীয় উদ্যান) কিছুটা মুম্বই উপনগর জেলায়, কিছুটা থানে জেলায় অবস্থিত। এই উদ্যানের আয়তন ১০৩.০৯ বর্গকিলোমিটার।


title: ইরাবতী নদী

text: ইরাবতী নদী ভারতের হিমাচল প্রদেশের কাঙ্গরা জেলার মুল্থান তহসিলের হিমালয় অঞ্চলে উৎপন্ন হয়। [9] এটি একটি উত্তর-পশ্চিমাঞ্চলের গতিপথ অনুসরণ করে এবং এটি একটি বারোমেসে নদী। মধ্য হিমালয়ের দক্ষিণাংশে ১৪ হাজার ফুট (৪,৩০০ মিটার) উঁচুতে গ্রীষ্মমন্ডলীয় ক্ষেত্রগুলি থেকে উঠে আসা পাঁচটি পাঞ্জাব নদীগুলির মধ্যে এটি সবচেয়ে ছোট। এটি বারাভাঙ্গাল, বারা বানসু ও চাম্বা জেলার মধ্য দিয়ে প্রবাহিত হয়। নদীটির ধারে ছড়িয়ে ছিটিয়ে থাকা পাথরের সাথে প্রথম দিকে দ্রুত প্রবাহিত হয়। ইরাবতী নদী এই অঞ্চলে ১৮৩ ফুট প্রতি মাইল (৩৪.৭ মি / কিমি) ঢালু গিরিখাতে প্রবাহিত হয় এবং বেশিরভাগ বরফ গলা জল, কারণ এই অঞ্চলটি বৃষ্টি ছায়ায় অবস্থিত। এর দুটি প্রধান উপনদী, বুধিল এবং নাই বা ধোনা তার উৎস থেকে ৬৪ কিলোমিটার (৪০ মাইল) মিলিত হয়। বুধিল নদী পাহাড়ের লাহুল শ্রেণি থেকে উৎপন্ন হয় এবং ৪,০৮০ মিটার (১৩,৩৯০ ফুট) উঁচুতে এবং মণিমহেশ কৈলাশ চূড়া ও মণিমহেশ হ্রদের নিকটে এর উৎপত্তি এবং উভয় স্থলই হিন্দু তীর্থস্থান।


title: ২০১৬ নিস আক্রমণ

text:
২০১৬ সালে ১৪ জুলাই, বৃহস্পতিবার রাত ১০টার পর "মোহামেদ লাউয়েজ বুলে" নামে এক ৩১ বছর বয়সী ফ্রাঙ্কো-তিউনিসীয় নাগরিক বাস্তিল দিবসে একটি ৩২ টন ওজনের ভারী ট্রাক নিয়ে ফ্রান্সের নিস শহরের এক সড়কে উৎসবে মাতয়ারা জনতার উপর দিয়ে চালিয়ে নিয়ে যান প্রায় ২ কিলোমিটার। এর ফলে ৮৪ জনের মৃত্য হয় ও ২০২ জন আহত হয়। আহতদের মধ্যে ৫২ জনের আঘাত গুরুতর। নিহতদের মধ্যে ১০ জনেরও বেশি শিশু। এটি ২০১৫ সালের জানুয়ারি ও নভেম্বরে ঘটে যাওয়া হামলার পর ফ্রান্সের বুকে তৃতীয় জঙ্গি হামলা।
হামলাকারী মোহামেদ লাউয়েজ বুলে'র জন্ম তিউনিসিয়ায় হলেও তিনি বর্তমানে কর্মসূত্রে ফ্রান্সে বসবাস করতেন। ২০১৯ সালের জানুয়ারি মাস পর্যন্ত সেদেশে কাজ করার পারমিটও তাঁর ছিল। এর আগে তিনি ছিঁচকে চুরি, প্রভৃতি বিভিন্ন ছোটখাট অপরাধে যুক্ত ছিলেন। সেই কারণে পুলিশের খাতায় তাঁর নামও ছিল। নিস হামলার মাধ্যমে তিনি ৮৪ জনেরও বেশি মানুষকে হত্যা করেন।
কেন্দ্রীয় ইউরোপীয় গ্রীষ্মকাল সময় ২২:১০-এর দিকে একটি বড় সাদা রঙের ট্রাক নিস শহরের একটি খোলা চত্বরের দিকে দ্রুত গতিতে এগিয়ে আসতে দেখা যায়। এসময় ট্রাকটি এলোপাতাড়ি চলছিল। হঠাৎ ট্রাকটি বাঁক নিয়ে রাস্তা থেকে সড়ে চত্বরের দিকে আসতে থাকে। ২২:৪০ এর সময় আতশবাজি খেলার সমাপনী পর্ব চলছিল। এ'সময় ট্রাকটি লেভাল শিশু হাসপাতালের বিপরীতে থাকা যান প্রতিবন্ধকগুলো ভেঙে ফেলে। এক মোটর সাইকেল আরোহী সম্ভবত বিষয়টি বুঝতে পেরে ট্রাকটিকে থামাতে সেটিকে অতিক্রম করে গিয়ে ট্রাকের চালকের আসনের পাশের দরজা খুলতে গিয়ে ট্রাকের চাকার তলে পতিত হন। এটি দেখে স্থানীয় পুলিশ ট্রাকটিকে লক্ষ্য করে গুলি চালাতে শুরু করে। এ'সময় ট্রাকের চালক গতি বাড়িয়ে দেন, উত্তর-পূর্বে এগোতে থাকেন এবং চত্বরে সমবেত অসংখ্য মানুষের উপরে হামলা করেন। পুলিশ ক্রমাগত গুলি করে ট্রাকটিকে থামাবার চেষ্টা করলে চালকও পালটা গুলি ছোড়েন। এছাড়া চালক সমবেত জনতার উপরেও গুলি চালাতে থাকেন। এইভাবে প্রায় দুই কিলোমিটার ট্রাকটি চলতে থাকায় অগণিত মানুষ হতাহত ও নিহত হন। পরে একটি হোটেলের সামনে ট্রাকটিকে ঘিরে ধরে পুলিশ। পুলিশের ক্রমাগত গুলিতে ট্রাকটি ক্ষতিগ্রস্থ হয় এবং ট্রাকের চালকও নিহত হন। ট্রাকের ভেতর থেকে পুলিশ একটি ম্যাগাজিন, বন্দুক, ফাঁকা গ্রেনেড ও একটি খেলনা এম১৬ রাইফেল উদ্ধার করে।


title: ২০১৭ ইস্তাম্বুল নৈশক্লাব আক্রমণ

text: ২০১৬ এর জানুয়ারিতে ইরানীয় বর্ডার থেকে তুরস্কে প্রবেশকারী মাশারিপোভের আক্রমনের সময় বয়স ছিল ৩৪ বছর এবং সে তুরস্কে প্রবেশের পূর্বে পাকিস্তান এবং আফগানিস্তানে সামরিক প্রশিক্ষণ গ্রহণ করে। ১৬ ডিসেম্বর, ২০১৬ তে ইস্তাম্বুলে আসার আগ পর্যন্ত সে বেশিরভাগ সময় কোনিয়া জেলাতেই ছিল। সে আইসিলের সাথে একীভূত হয়ে যাওয়ার আগ পর্যন্ত ইরাকে আল-কায়েদার সাথেও প্রশিক্ষণে অংশ নেয় বলে বিশ্বাস করা হয়। পুলিশের সাথে সাক্ষাতকারে সে জানায়, আইসিলের পূর্বনির্দেশ অনুযায়ী তার তাকসিম স্কয়ারে হামলা করার কথা থাকলেও অতিরিক্ত নিরাপত্তা মোতায়েন থাকার কারণে তাকে শেষ পর্যন্ত সেখানে হামলার সিন্ধান্ত থেকে সরে এসে এই নাইটক্লাবে হামলা করতে হয়েছিল। কারণ হিসেবে সে জানায় নাইটক্লাবের সিকিউরিটি তুলনামূলকভাবে কম ও হামলার অনুকূলে ছিল।


title: তেহেরিক-ই-লাব্বাইক পাকিস্তান

text: খ্রিস্টান পাকিস্তানী নারী আসিয়া বিবির বিরুদ্ধে ধর্ম অবমাননার মামলা হওয়া এবং তার জেরে আট বছর ধরে কারারুদ্ধ থাকার পর, ৩১ অক্টোবর ২০১৮ সালে তার বেকসুর খালাস হবার পর তেহেরিক ই লাব্বাইকের সমস্ত সদস্যরা পুরো পাকিস্তানেই বিক্ষোভ, রাস্তাঘাট বন্ধ এবং বিভিন্ন অবকাঠামোতে ভাঙচুর চালাতে থাকে। দলটির সহপ্রতিষ্ঠাতা মুহম্মদ আফজাল কাদরী; উচ্চ বিচারালয়ের যে ৩ জন বিচারক বিবির আপীল শুনানী করেন, তাদের উদ্দেশ্যে উষ্কানীমুলক বক্তব্যে বলেন, "প্রধান বিচারপতি এবং অন্য যে দুইজন আপীল শুনানী করেছেন, তাদের মরে যাওয়া উচিত... হয় তাদের নিরাপত্তা প্রহরী অথবা তাদের গাড়ি চালক অথবা রান্নার বাবুর্চির উচিত তাদের হত্যা করা।"


title: বাংলাদেশে ইসলামী সন্ত্রাসবাদীদের আক্রমণ

text: ২০১৩ সালের ১৫ জানুয়ারী স্বঘোষিত কট্টরপন্থী নাস্তিক আসিফ মহিউদ্দীন, ঢাকার মতিঝিলে তার অফিসে ছুরিকাহত হন। তিনি অবশ্য সে যাত্রায় বেচে যান। মহিউদ্দীন, অনলাইনের কার্যক্রমের জন্য ববস পুরস্কার বিজয়ী হন, তিনি চরমপন্থীদের করা হিট লিস্টের শীর্ষে ছিলেন। চরমপন্থী ইসলামিক গ্রুপ আনসারুল্লাহ বাংলা টিম এর দায় স্বীকার করে, মহিউদ্দীনের মতে, যারা তার উপর আক্রমণ চালিয়েছে, তিনি তাদের সাথে পরে দেখা করেছেন, এবং তারা তাকে বলেছে, "তুমি ইসলাম ত্যাগ করেছ, তুমি মুসলিম নও তুমি কোরানের সমালোচনা করো, আমাদের এটা করতেই হত"। রিপোর্টাস উইথ আউট বর্ডারস (দেশে দেশে মুক্তচিন্তার মানুষদের রক্ষা করতে গঠিত সংগঠন) এবিষয়ে বলতে গিয়ে বলেন, মহিউদ্দীন এবং অন্য যারা ধর্মীয় চরমপন্থার বিরোধিতা করেন, তারা একেবারে পরিস্কারভাবে লক্ষ্যবস্তুতে পরিণত হয়ে আছেন।


title: বাংলাদেশে ইসলামী সন্ত্রাসবাদীদের আক্রমণ

text: ২০১৬ সালের ১৬ই অক্টোবর ব্লগার নাজিমুদ্দিন সামাদের হত্যাকাণ্ডের সঙ্গে জড়িত সন্দেহে মোঃ রশিদুন নবী ভূইয়াকে গ্রেফতার করা হয়। পুলিশের দাবি, গ্রেফতারকৃত ব্যক্তিই নাজিমুদ্দিন হত্যার প্রধান আসামি। কাউন্টার টেররিজম অ্যান্ড ট্রান্সন্যাশনাল ক্রাইম বা সিটিটিসি প্রধান মনিরুল ইসলাম বলেন, ‘জিজ্ঞাসাবাদে রাশেদুন্নবী জানিয়েছেন, নাজমুদ্দিন হত্যার পরিকল্পনার অংশ হিসেবে জগন্নাথ বিশ্ববিদ্যালয়ের পাশে একটি বাসা ভাড়া নেয়া হয়। তিনিসহ পাঁচজন এই হত্যায় অংশ নেয় । তাদের মধ্যে চারজনের হাতে চাপাতি ও একজনের হাতের আগ্নেয়াস্ত্র ছিল। ৬ এপ্রিল রাতে রাশিদুন নবীর নেতৃত্বে ৫ জঙ্গি নাজিমউদ্দিনকে কুপিয়ে ও গুলি করে হত্যা করে।'


title: টিএলসি: টেবিল, ল্যাডার এন্ড চেয়ার (২০১৫)

text: দ্য লিগ অব ন্যাশন এর আক্রমণের জন্য রোমান রেইংস ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ জয় লাভ করতে ব্যর্থ হয়। তারপর শেইমাস, রুসেভ এবং আলবের্তো দেল রিওদের উপর স্পেয়ার আর স্টীল চেয়ার দিয়ে রোমান রেইংস আক্রমণ করে। রোমান রিংসকে শান্ত করতে ট্রিপল এইচ রিং এ আসে, আর শেইমাসকে সাহায্য করতে আসে। তখন ট্রিপল রোমানের উপর আক্রমণের চেষ্টা করলে রোমান সুপার ম্যান পাঞ্চ, স্পেইয়ার, স্টীল চেয়ার দিয়ে আক্রমণ করে। তারপর স্পেনীয় উপস্থাপনার টেবিলের উপর আক্রমণ করে, ফলে টেবিল ভেঙ্গে যায়।যখন ট্রিপল এইচ দুই রেফারির সাহায্য নিয়ে চলে যাচ্ছিল তখন রেইংস পুনরায় স্পেয়ার দিয়ে শেষ করে। এই অবস্থায় ট্রিপল এইচ গুরতর আহত হয়। তারপরের র রাতে রোমান আর স্টেফানি ম্যাকমাহোন এর সাথে উত্তেজিত কথোকপলনের পর, রোমান আর ভিন্স ম্যাকমাহোন মুখোমুখি হয়। রোমান ট্রিপল এইচের সাথে যা করেছে তার জন্য রোমানকে ক্ষমা চেতে বললে রোমান অস্বীকার করে। শেইমাস প্রবেশদ্বারে এসে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ ম্যাচের জন্য অনুরোধ করলে ম্যাকমোহান ম্যাচ অফিয়াল করে। যখন রোমান ভিন্সের বয়স আর অবস্থা নিয়ে উপহাস করে তখন ম্যাকমোহান পা দিয়ে রোমানকে লো ব্লো দিয়ে বলে যদি রোমান হেরে যায় তাহলে তাকে বহিষ্কার করা হবে। শেইমাস মিস্টার ম্যাকমোহান আর দ্য লীগ অব ন্যাশনের জয় লাভ করার চেষ্টা করলে প্রত্যেক সুপার ম্যান পাঞ্চ দিয়ে, শেইমাসকে হারিয়ে রেইংস ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ জয় লাভ করে।


title: আব্দুল আহাদ মোহমান্দ

text: লেইখভ ও মোহমান্দ সুয়েজ টিএম-৫ এর মাধ্যমে পৃথিবীতে ফিরে আসেন। মির স্টেশনে যান্ত্রিক ত্রুটির কারণে সুয়েজ টিএম-৫ এর ৬ সেপ্টেম্বরের পূর্বনির্ধারিত অবতরণ বিলম্বিত হয়। রেডিও মস্কো জানায় লেইখভ ও মোহমান্দ নিরাপদে আছেন ও মিশন কন্ট্রোলের সাথে সংযুক্ত রয়েছেন। তাদের আলাপচারিতার একটি রেকর্ড প্রকাশ করা হয় যেখানে তাদের হাসতে শোনা যায়। একদিন পর ০০:৫০ জিএমটি সময়ে সুয়েজ টিএম-৫ সফলভাবে অবতরন করে।


title: আসিয়া বিবির ধর্ম অবমাননার ঘটনা

text: ২ নভেম্বর ২০১৮ তে, পাকিস্তানের প্রধানমন্ত্রী ইমরান খানের প্রশাসন এবং আসিয়া বিবির বিরুদ্ধে আন্দোলন উসকে দেওয়া ইসলামিক রাজনৈতিক দল তেহেরিক-ই-লাব্বাইক একটি সমঝোতা মুলক চুক্তিতে আসে। সেই চুক্তি ছিল, আসিয়া বিবির দেশত্যাগে নিষেধাজ্ঞা এবং তেহেরিক ই লাব্বাইকের যেসব আন্দোলনকর্মীরা গ্রেফতার হয়েছে, তাদের মুক্তি দেওয়া। ধর্মমন্ত্রী নুরুল হক কাদরী এবং পাঞ্জাবের মুখ্যমন্ত্রী মুহম্মদ বাসারাত রাজা এই চুক্তি স্বাক্ষর করেন। চুক্তি অনুযায়ী আসিয়া বিবিকে দেশত্যাগে নিষেধাজ্ঞা দেওয়া হয়। পাকিস্তানী প্রশাসনের মুল বক্তব্য ছিল, যতক্ষণ না এই রায়ের পরবর্তী রিভিউ শুনানী হচ্ছে ততক্ষণ অবধি আসিয়া বিবিকে মুক্তি দেওয়া হবে না। টিএলপি তাদের আন্দোলনকর্মীদের শান্তিপূর্ণভাবে ঘরে ফিরে যেতে আহ্বান জানায়।


title: কারেজ আন্ডার ফায়ার

text: উপসাগীয় যুদ্ধের সময়, ১৯৯১ সালের ২৫শে ফেব্রুয়ারি "লেফটেন্যান্ট কর্নেল ন্যাথানিয়েল সার্লিং" (ডেনজেল ওয়াশিংটন) নিজের ট্যাংক-কে শত্রু পক্ষের ট্যাংক ভেবে ভুল করেন। তার বোমাবর্ষণে এক মার্কিন কর্মকর্তা নিহত হয়। এর পরই কাহিনী এগিয়ে যায়। যুদ্ধ শেষ। হোয়াইট হাউজ যুদ্ধে সাহসিকতার জন্য মেডেল অফ অনার দিতে চাচ্ছে। এক নারী বৈমানিক নিজের ইউনিটের সবাইকে বাঁচাতে গিয়ে মৃত্যুবরণ করে। এই ঘটনাও ২৫শে ফেব্রুয়ারির। ঘটনার বিস্তারিত প্রতিবেদন তৈরির দায়িত্ব দেয়া হয় কর্নেল সার্লিংকে। প্রত্যক্ষদর্শীদের বিবরণী নিতে গিয়েই সার্লিংয়ের খটকা লাগে। তিনি বুঝতে পারেন একেক জন একেক ভাবে ঘটনার ব্যাখ্যা দিচ্ছে এবং এর সাথে স্বার্থ জড়িত রয়েছে। নিজের বিবেকের কাছে অপরাধী কর্নেল সার্লিয়ের সত্য উদ্‌ঘাটনের প্রচেষ্টার মধ্য দিয়েই সিনেমার কাহিনী এগিয়ে যায়।সমালোচকদের অধিকাংশই ছবিটির প্রশংসা করেছেন। রটেন টম্যাটোস-এ রেটিং ৮২%। রাশোমোন ক্রিয়ার প্রভাবের বিষয়টিও প্রশংসিত হয়েছে, যদিও অনেক ক্ষেত্রেই এটা ঠিক রাশোমোনের মত হয়নি।


title: এক্সট্রিম রুলস (২০১৮)

text: এরপরের ম্যাচে দ্য ব্লাজেন ব্রাদার্স (লুক হারপার এবং এরিক রোয়ান) তাদের স্ম্যাকডাউন ট্যাগ টিম চ্যাম্পিয়নশীপ টাইটেলটি টিম হেল নো (কেইন এবং ড্যানিয়েল ব্রায়ান) এর সাথে ডিফেন্ড করে। ম্যাচ শুরু হওয়ার আগে ব্যাকস্টেজে ব্লাজেন ব্রাদার্স কেইন এবং ড্যানিয়েল ব্রায়ান কে আক্রমণ করে। যার ফলে কেইন গোড়ালির ইঞ্জুরিতে পড়ে। ম্যাচ ড্যানিয়েল ব্রায়ান একা শুরু করে। ম্যাচের মাঝখানে কেইন আসে। এবং হারপার ও রোয়ান কে "Chockslam" দেয়। এরপর "Thombstone Piledriver" দিতে গেলে ব্লাজেন ব্রাদার্স তার পায়ে আঘাত করে। ফলে সে ম্যাচ চালিয়ে যেতে অক্ষম হয়। এরপর হারপার এবং রোয়ান ব্রিয়ান কে "Powerbomb/Diving Clothsline Combination" এর সাহায্যে ম্যাচ জিতে তাদের টাইটেল রিটেইন করে।


title: কামাখ্যা মন্দির

text: কামাখ্যা মন্দির (অসমীয়া : কামাখ্যা মন্দিৰ) হল ভারতের আসাম রাজ্যের গুয়াহাটি শহরের পশ্চিমাংশে নীলাচল পর্বতে অবস্থিত হিন্দু দেবী কামাখ্যার একটি মন্দির। এটি ৫১ সতীপীঠের অন্যতম। এই মন্দির চত্বরে দশমহাবিদ্যার মন্দিরও আছে। এই মন্দিরগুলিতে দশমহাবিদ্যা অর্থাৎ ভুবনেশ্বরী, বগলামুখী, ছিন্নমস্তা, ত্রিপুরাসুন্দরী, তারা, কালী, ভৈরবী, ধূমাবতী, মাতঙ্গী ও কমলা – এই দশ দেবীর মন্দিরও রয়েছে। এর মধ্যে ত্রিপুরাসুন্দরী, মাতঙ্গী ও কমলা প্রধান মন্দিরে পূজিত হন। অন্যান্য দেবীদের জন্য পৃথক মন্দির আছে। হিন্দুদের, বিশেষত তন্ত্রসাধকদের কাছে এই মন্দির একটি পবিত্র তীর্থ।


title: বগলামুখী

text:
ভারতের অসম রাজ্যের গুয়াহাটিতে অবস্থিত কামাখ্যা মন্দির তন্ত্রবিদ্যার কেন্দ্রস্থল। এখানে দশমহাবিদ্যার মন্দির আছে। এই মন্দিরের কয়েক মাইল দূরেই বগলামুখী মন্দিরের অবস্থান। উত্তর ভারতের হিমাচল প্রদেশ রাজ্যের বাণখণ্ডীতে, মধ্যভারতের মধ্যপ্রদেশ রাজ্যের আগর মালব জেলার নলখেদা ও দাতিয়ার পীতাম্বরা পীঠে এবং দক্ষিণ ভারতের তামিল নাড়ু রাজ্যের তিরুনেলভেলি জেলার পাপানকুলাম জেলার কল্লাইদাইকুরিচিতে এবং পশ্চিমবঙ্গের কলকাতাতেও বগলামুখীর মন্দির আছে। কলকাতার বরাহনগর অঞ্চলস্থিত বিটি রোডের কাছেই টবিন রোডে, মা বগলামুখী দেবীর একটি সুন্দর মন্দির আছে।।
[[বিষয়শ্রেণী:হিন্দু দেবী]]
[[বিষয়শ্রেণী:পার্বতীর রূপভেদ]]
[[বিষয়শ্রেণী:দশমহাবিদ্যা]]


title: অম্বুবাচী মেলা

text: অম্বুবাচীর সময় হিন্দু ধর্মীয় লোকেরা শক্তি পূজার স্থানগুলোতে আয়োজন করা উৎসবকে অম্বুবাচী মেলা বলা হয়। ভারতের অসম রাজ্যের গুয়াহাটি শহরের কামাখ্যা দেবীর মন্দিরে প্রতি বৎসর অম্বুবাচী মেলার আয়োজন করা হয়। আম্বুবাচী আরম্ভের প্রথম দিন থেকে কামাখ্যা দেবীর দ্বার বন্ধ রাখা হয় ফলে আম্বুবাচীর সময় দেবী দর্শন নিষিদ্ধ থাকে। চতুর্থ দিন দেবীর স্নান ও পূজা সম্পূর্ণ হওয়ার পর কামাখ্যা মাতার দর্শন করার অনুমতি দেওয়া হয়। ভারতের বিভিন্ন প্রান্তের থেকে আসা লক্ষ লক্ষ ভক্তেরা (বর্তমান দিনে বিদেশ থেকে আসে) কামাখ্যা মন্দিরের চতুর্দিকে বসে কীর্ত্তন করেন। মন্দিরের বাহিরে প্রদীপ ও ধূপকাঠী জ্বালিয়ে দেবীকে প্রনাম করেন। অম্বুবাচী নিবৃত্তির দিন পান্ডারা ভক্তদের রক্তবস্ত্র উপহার দেন। দেবী পীঠের এই রক্তবস্ত্র ধারণ করিলে মনোকামনা পূর্ণ হয় বলে ভক্তেরা বিশ্বাস করেন। এই রক্তবস্ত্র পুরুষেরা ডানহাত বা গলায় ও মহিলারা এই বস্ত্র বাওহাত বা গলায় পরিধান করেন। রক্তবস্ত্র পরিধান করে শ্মশান বা মৃতের ঘরে যাওয়া নিষিদ্ধ। কামাখ্যা ধামের অম্বুবাচী মেলা আন্তর্জাতিক ও জাতীয় সম্প্রীতি রক্ষার জন্য বিশেষ ভূমিকা পালন করেছে।


title: কামাখ্যা মন্দির

text:
১২ খ্রিস্টপূর্বাব্দে নীলাচল পর্বতে মঙ্গোলরা আক্রমণ কলে প্রথম তান্ত্রিক কামাখ্যা মন্দিরটি ধ্বংস হয়েছিল। দ্বিতীয় তান্ত্রিক মন্দিরটি ধ্বংসপ্রাপ্ত হয়েছিল মুসলমান আক্রমণের সময়। আসামের অন্যান্য দেবীদের মতো, দেবী কামাখ্যার পূজাতেও আর্য ও অনার্য সংস্কৃতির মিশ্রণ দেখা যায়। দেবীকে যেসব নামে পূজা করা হয় তার মধ্যে অনেক স্থানীয় আর্য ও অনার্য দেবদেবীর নাম আছে। যোগিনী তন্ত্র অনুসারে, এই যোগিনী পীঠের ধর্মের উৎস কিরাতদের ধর্ম।
বাণীকান্ত কাকতির মতে, গারো উপজাতির মানুষেরা কামাখ্যায় শূকর বলি দিত। এই প্রথা নরনারায়ণ-কর্তৃক নিযুক্ত পুরোহিতদের মধ্যেও দেখা যেত।


title: আসামের পর্যটনস্থলসমূহের তালিকা

text: বররাজা ফুলেশ্বরী কুঁররী একটি পুখুরী খন্দাই তার পাড়ে এই দৌলটি নির্মাণ করে। শিবসাগর শহর থেকে ১২ কিঃমিঃ দূরত্বে গৌরীসাগরে গৌরীদৌল অবস্থিত।ভারতের উত্তর-পূর্বাঞ্চলের সবচেয়ে বড় শহর৷ গুয়াহাটি মহানগরের মধ্যে কামাখ্যা মন্দির, অসম রাজ্যিক সংগ্রহালয়, গুয়াহাটি চিড়িয়াখানা, শংকরদেব কলাক্ষেত্র, উমানন্দ ইত্যাদি বিভিন্ন পর্যটন স্থান আছে৷ এছাড়াও, গুয়াহাটি শহর থেকে কিছু নিকটে অবস্থিত বাইহাটা চারিআলির মদন কামদের দেবালয় ও দক্ষিণ কামরূপ চানডুবি বিল আকর্ষণীয় পর্যটনস্থল।


title: কামাখ্যা মন্দির

text: বর্তমান মন্দির ভবনটি অহোম রাজাদের রাজত্বকালে নির্মিত। এর মধ্যে প্রাচীন কোচ স্থাপত্যটি সযত্নে রক্ষিত হয়েছে। খ্রিস্টীয় দ্বিতীয় সহস্রাব্দের মাঝামাঝি সময় মন্দিরটি ধ্বংসপ্রাপ্ত হলে ১৫৬৫ সাল নাগাদ কোচ রাজা চিলরায় মধ্যযুগীয় মন্দিরের স্থাপত্যশৈলী অনুসারে মন্দিরটি পুনরায় নির্মাণ করে দেন। এখন যে মৌচাক-আকারের চূড়াটি দেখা যায়, তা নিম্ন আসামের মন্দির স্থাপত্যের একটি অন্যতম বৈশিষ্ট্য। মন্দিরের বাইরে গণেশ ও অন্যান্য হিন্দু দেবদেবীদের মূর্তি খোদিত আছে। মন্দিরের তিনটি প্রধান কক্ষ। পশ্চিমের কক্ষটি বৃহৎ ও আয়তাকার। সাধারণ তীর্থযাত্রীরা এটি পূজার জন্য ব্যবহার করেন না। মাঝের কক্ষটি বর্গাকার। এখানে দেবীর একটি ছোটো মূর্তি আছে। এই মূর্তিটি পরবর্তীকালে এখানে স্থাপিত হয়। এই কক্ষের দেওয়ালে নরনারায়ণ, অন্যান্য দেবদেবী ও তৎসম্পর্কিত শিলালেখ খোদিত আছে। মাঝের কক্ষটিই মূল গর্ভগৃহে নিয়ে যায়। এটি গুহার আকৃতিবিশিষ্ট। এখানে কোনো মূর্তি নেই। শুধু যোনি-আকৃতিবিশিষ্ট পাথর ও ভূগর্ভস্থ প্রস্রবনটি আছে। প্রতিবছর গ্রীষ্মকালে অম্বুবাচী মেলার সময় কামাখ্যা দেবীর ঋতুমতী হওয়ার ঘটনাকে উদযাপন করা হয়। এই সময় মূল গর্ভগৃহের প্রস্রবনের জল আয়রন অক্সাইডের প্রভাবে লাল হয়ে থাকে। ফলে এটিকে ঋতুস্রাবের মতো দেখতে হয়।


title: কামাখ্যা মন্দির

text: কামাখ্যা মন্দিরে চারটি কক্ষ আছে: গর্ভগৃহ ও তিনটি মণ্ডপ (যেগুলির স্থানীয় নাম চলন্ত, পঞ্চরত্ন ও নাটমন্দির)। গর্ভগৃহটি পঞ্চরথ স্থাপত্যশৈলীতে নির্মিত। অন্যগুলির স্থাপত্য তেজপুরের সূর্যমন্দিরের সমতুল্য। এগুলিতে খাজুরাহো বা অন্যান্য মধ্যভারতীয় মন্দিরের আদলে নির্মিত খোদাইচিত্র দেখা যায়। মন্দিরের চূড়াগুলি মৌচাকের মতো দেখতে। নিম্ন আসামের বহু মন্দিরে এই ধরনের চূড়া দেখা যায়। গর্ভগৃহটি আসলে ভূগর্ভস্থ একটি গুহা। এখানে কোনো মূর্তি নেই। শুধু একটি পাথরের সরু গর্ত দেখা যায়।


title: কামাখ্যা মন্দির

text: রুদ্র সিংহ (রাজত্বকাল (১৬৯৬-১৭১৪) বৃদ্ধবয়সে গুরুর নিকট দীক্ষাগ্রহণের ইচ্ছা প্রকাশ করেছিলেন। কিন্তু প্রজা ব্রাহ্মণের কাছে মাথা নত করতে পারবেন না বলে তিনি পশ্চিমবঙ্গে দূত পাঠালেন। নদিয়া জেলার শান্তিপুরের কাছে মালিপোতার বিশিষ্ট শাক্ত পণ্ডিত কৃষ্ণরাম ভট্টাচার্যকে তিনি আসামে আসার অনুরোধ জানালেন। কৃষ্ণরাম জানালেন, কামাখ্যা মন্দিরের দায়িত্ব দিলে, তবেই তিনি আসাম যাবেন। রাজা নিজে দীক্ষা না নিলেও, তাঁর পুত্রদের ও অন্যান্য ব্রাহ্মণদের কৃষ্ণরামের কাছে দীক্ষা নিতে নির্দেশ দিয়েছিলেন।


title: কামাখ্যা মন্দির

text: রুদ্র সিংহের মৃত্যুর পর তাঁর জ্যেষ্ঠপুত্র শিব সিংহ (রাজত্বকাল ১৭১৪-১৭৪৪) রাজা হন। তিনি কামাখ্যা মন্দির ও পার্শ্ববর্তী বিরাট একটি ভূখণ্ড কৃষ্ণরামকে দেবত্তোর সম্পত্তি হিসেবে দান করেন। তাঁকে ও তাঁর বংশধরদের পর্বতীয়া গোঁসাই বলা হত। কারণ তাঁরা নীলাচল পর্বতের উপর থাকতেন। কামাখ্যা মন্দিরের অনেক পুরোহিত ও আসামের অনেক আধুনিক শাক্ত এই পর্বতীয়া গোঁসাইদের শিষ্য।


title: কল্যাণেশ্বরী মন্দির

text: কল্যাণেশ্বরী মন্দির বর্ধমান জেলার অন্তর্গত আসানসোল মহকুমার কল্যাণেশ্বরীতে অবস্থিত। এই মন্দিরটি ভারতের পশ্চিমবঙ্গ রাজ্যের ঝাড়খণ্ড সীমান্তে বরাকর নদীর তীরে অবস্থিত। দামোদর ভ্যালি কর্পোরেশনের অধীন বিখ্যাত মাইথন বাঁধের থেকে দূরে অবস্থিত এই মন্দিরটি একটি পর্যটন আকর্ষণ। কিছুদিন হল তৈরি ২ নং জাতীয় সড়কের থেকে মোটামুটি দূর দিয়ে যাওয়া পুরনো গ্র্যান্ড ট্রাঙ্ক রোডের উপর বরাকর শহর থেকে এই মন্দিরের দূরত্ব কিলোমিটার।


title: পাঞ্জাব প্রদেশ (ব্রিটিশ ভারত)

text: পাঁচটি নদী দ্বারা বিধৌত হওয়ায় 'পাঞ্জাব' নামের উদ্ভব হয়েছে; ফার্সি শব্দ "পাঞ্জ" (হিন্দিতে 'পাঁঞ্চ) (পাঁচ) এবং "আব" (পানি) থেকে এই নামকরণ করা হয়েছে। এই পাঁচটি নদী হলো ঝিলাম, চেনাব, রাভি, বিপাশা এবং শতদ্রু। এসব নদী সিন্ধু নদের শাখা।


title: ভারতের প্রধান নদীসমূহের তালিকা

text: সিন্ধু নদ তিব্বতের মানস সরোবর হ্রদের নিকট কৈলাশের উত্তর ঢাল থেকে উৎপত্তি হয়।যদিও নদীর অধিকাংশ গতিপথ প্রতিবেশী পাকিস্তানের মধ্য দিয়ে, ১৯৬০ সালের সিন্ধু জল চুক্তি নিয়ন্ত্রণ হিসেবে দেখা যায়, ভারত শুধুমাত্র ২০ শতাংশ নদীর জল ব্যবহার করতে পারে।এটির একটি অংশ ভারতীয় ভূখণ্ডের ওপর দিয়ে গেছে, যেমন নিচে তালিকাভুক্ত এর পাঁচটি প্রধান উপনদী এদেশের অংশ। দক্ষিণ এশিয়ার পাঞ্জাবের নামের উৎস এই উপনদীসমূহ; নাম পাঞ্চ ("পাঁচ") থেকে প্রাপ্ত এবং "অব" হল' ("জল"), অতএব শব্দসংযোগ করে হল (" পাঞ্জাব ") যার অর্থ "পঞ্চনদীর দেশ"। সিন্ধু দীর্ঘ।


title: ইরাবতী নদী

text:
ইরাবতী বা রবি (, , , ) উত্তর-পশ্চিমাঞ্চলীয় ভারত ও পূর্ব পাকিস্তান অতিক্রম করে একটি আন্তঃসীমান্ত নদী। এটি পাঞ্জাব অঞ্চলের সিন্ধু প্রণালীর ছয়টি নদীর একটি (পাঞ্জাব মানে "পাঁচটি নদী")।. সিন্ধু জল চুক্তির অধীনে রবি'র জল ভারতকে বরাদ্দ করা হয়।১৯৬০ সালের সিন্ধু জল চুক্তি অনুযায়ী, ইরাবতী এবং পাঁচটি অন্যান্য নদীগুলির জল ভারত ও পাকিস্তানের মধ্যে বিভক্ত। পরবর্তীকালে, সিন্ধু অববাহিকা প্রকল্পটি পাকিস্তানে উন্নীত করা হয়েছে এবং ভারতে অনেক আন্তঃঅববাহিকা জল স্থানান্তর, সেচ, জলবিদ্যুত এবং বহুমুখী প্রকল্প নির্মিত হয়েছে।
প্রাচীন ইতিহাস অনুযায়ী বেদে পাওয়া যায়, রবি ইরাবতী নামেও পরিচিত ছিল (এছাড়াও বানান " ইরাভেটি ";) রবি পরুষ্ণি নামে পরিচিত ছিল বা বৈদিক যুগে ভারতীয়দের নিকট ইরাবতী এবং হাইড্রোটস হিসাবে প্রাচীন গ্রিকে।
যাস্ক প্র্রণীত নিরুক্ত তে উল্লেখ আছে ঋকবেদের সময় "দশ রাজার যুদ্ধ", নামক একটি গুরুত্বপূর্ণ ঘটনা ঘটেছিল যা পরুশনি (অধুনা রবি নদী নামে চিহ্নিত) নদীর তীরে একদিকে ভরত বংশের ত্রতসু কুলের রাজা সুদাস এবং অন্য পক্ষে দশজন রাজার সংগঠনের মধ্যে সঙ্ঘটিত হয়েছিল।


title: ঋগ্বেদীয় নদীসমূহ

text: একমাত্র ঋগ্বেদের নদী সনাক্তকরণই প্রথম দিকের বৈদিক সভ্যতার ভূগোল প্রতিষ্ঠার সবচেয়ে গুরুত্বপূর্ণ উপায়। নির্দিষ্ট শনাক্তকরণযুক্ত নদীকে পূর্ব আফগানিস্তান থেকে পশ্চিম গাঙ্গেয় সমভূমি পর্যন্ত প্রসারিত করুন, পাঞ্জাবের জোট অবধি (পাঁচটি জল (নদীসমূহ))। কিছু কিছু নদীর নাম ঘুরে ফিরে সাধারণ ইন্দো-ইরানীয় নদীতে প্রদর্শিত, আবেস্তীয় সমানজাতীয় নদীর নামের সাথে, এর মধ্যে উল্লেখযোগ্য হল সরস্বতী (আবেস্তীয় হরক্ষবাইতি, ফার্সি হারা(জ)উবতি) এবং সরযূ (ইরানীয় হরয়ু, আবেস্তীয় হরইইউম, ফার্সি হরে)।


title: ঋগ্বেদীয় নদীসমূহ

text:
সপ্তসিন্ধু হল সনাক্তকরণের ক্ষেত্রে অনিশ্চিত বা পরিবর্তনশীল সাতটি প্রধান নদীর একটি জোট (জোটের সঠিক সদস্যদের চেয়ে সাত সংখ্যাটির অনেক বেশি গুরুত্ব রয়েছে), যা আবেস্তার সপ্তর্ষির সঙ্গে তুলনীয় (এবং পরে সাত সমুদ্রপথ এবং সাত স্থানের সঙ্গে)। আবেস্তার "হপ্তা হেন্দু" মোটামুটিভাবে বৈদিক "সপ্ত সিন্ধভ" সঙ্গে সমান ভাবে সমার্থক বা মুখোমুখি হয়: ভেংদিদাদ-এর ১।৮-এ বর্ণিত যে ষোলটি জমির মধ্যে পঞ্চদশটি মজ্দা দ্বারা নির্মিত।
এটা সম্পূর্ণরূপে পরিষ্কার না কিভাবে সাত নদীকে গাণিতিক করার উদ্দেশ্য করা হয়। সেগুলো প্রায়ই উত্তর ভারত / বাংলাদেশের মধ্যে অবস্থিত। যদি "সরস্বতী" এবং পাঞ্জাবের পাঁচটি প্রধান নদী অন্তর্ভুক্ত করা হয় ("সুতুদ্রি, পরুশনী, অশিকনি, বিতস্তা ও বিপাশা," আধুনিককালে সব সিন্ধুর উপনদী), দেখা যায় একটি নদী অনুপস্থিত, সম্ভবত সেটি হল "কূভা" ("সিন্ধু" একটি বিশেষ ক্ষেত্র, যার স্ত্রীলিঙ্গ বা পুংলিঙ্গ উভয় ক্ষেত্রেই প্রয়োগ হয়)। অন্যান্য সম্ভাবনার মধ্যে "আর্জিকিয়া" বা "সুষমা" অন্তর্ভুক্ত; ঋগ্বেদের ১০।৭৫ শ্লোকে, নদীস্তুতি সুক্ততে, সিন্ধুর পূর্ব ও পশ্চিম উভয় দিকে, এছাড়াও দশটি নদীর তালিকাও তুলনীয়। ৬।২১।১০ শ্লোকে, "সরস্বতী" নদীকে "সাত বোন সঙ্গে তিনি" ("সপ্তস্বসা") বলে আটটি নদীর একটি জোটকে ইঙ্গিত করা হয়েছে, সংখ্যা সাত ব্যক্তি সদস্যদের চেয়ে বেশী গুরুত্বপূর্ণ (এছাড়াও আবেস্তীয় "সপ্তর্ষি, হপ্তা কর্সূয়ার / হাফ্ত্ কেশ্বর" দেখুন), তাই সপ্তসিন্ধুর তালিকা সংশোধনীয় বা অপরিবর্তনীয় কোনটাই নয়। ঋগ্বেদের ১০।৬৪।৮ এবং ১০।৭৫।১ শ্লোকে, সাতটি নদীর তিনটি জোট উল্লেখ করা হয় ("সাতটি তিনবার বিচরিত নদী"), ৯৯টি নদীর মত। সপ্তসিন্ধু অঞ্চল পূর্বদিকে সরস্বতী দ্বারা, পশ্চিমে সিন্ধু এবং মধ্যে সুতুদ্রি, বিপাশা, অশিকনি, পরুশনী এবং বিতস্তা এই পাঁচটি দ্বারা বেষ্টিত ছিল।


title: পঞ্চবেণী

text: পাঁচটি নদীর সংযোগস্থল, মিলনবিন্দু। বাংলাদেশের সাতক্ষিরা জেলার শ্যামনগর উপজেলার কৈখালী এরকম একটি স্থান। এখানে মিলিত হয়েছে কালিন্দী নদী,রায়মঙ্গল নদী, মাদার নদী, চুনকুড়ি নদী ও মাউন্দো নদী। এখানে দক্ষিণ পূর্ব দিকে কালিগঞ্জ থেকে কালিন্দি, পূর্বে ভারত থেকে রায়মঙ্গল, পশ্চিমে মুন্সিগঞ্জ থেকে চুনকুড়ি এবং উত্তর-পূর্স দিক থেকে মাদার নদী এসে মিশেছে। এরপর মিলিত স্রোত মাইন্দো নামে সুন্দরবন-এর ভেতর দিয়ে বঙ্গোপসাগর-এ গিয়ে পৌঁছেছে।


title: পশ্চিমবঙ্গের ভূগোল

text: পশ্চিমবঙ্গের উত্তর দিকের নদীগুলির মধ্যে (১) মেচি, (২) বালাসন, (৩) মহানন্দা, (৪) তিস্তা, (৫) জলঢাকা, (৬) তোর্সা, (৭) রায়ডাক, (৮) সঙ্কোশ, (৯) কালজানি প্রভৃতি প্রধান । মহানন্দা ছাড়া এইসব নদী উত্তরের হিমালয় পর্বত থেকে উৎপন্ন হয়ে দার্জিলিং, জলপাইগুড়ি ও কোচবিহার জেলার উপর দিয়ে দক্ষিণ-পূর্ব দিকে প্রবাহিত হয়ে বাংলাদেশে প্রবেশ করেছে । তিস্তা উত্তরবঙ্গের সবচেয়ে গুরুত্বপূর্ণ নদী । হিমবাহ থেকে উৎপন্ন হওয়ায় তিস্তা ও জলঢাকা নদী দুটি অত্যন্ত খরস্রোতা এবং এইসব নদীতে সারাবছরই জল থাকে । উত্তরবঙ্গের নদীখাতগুলি পলি, বালি ও নুড়ি প্রভৃতি জমে উঁচু হয়ে যাওয়ায় বর্ষার সময় এইসব নদীতে কখনও কখনও বন্যা দেখা যায় । এই নদীগুলির সমভূমি অংশে নৌকা চালানো যায় ।


title: অলকানন্দা নদী

text: বদ্রীনাথ, অলকানন্দা নদীর তীরে অবস্থিত, ভারতের হিন্দুদের জন্য পবিত্র গন্তব্যগুলির মধ্যে একটি। নারায়ণ রেঞ্জের পিছনে অবস্থিত নীলকণ্ঠ শিখর, নর ও নারায়ণ দুই পর্বতশ্রেণী উভয় দিকে এই স্থানটি ঘিরে রয়েছে। " 'পঞ্চ প্রয়াগ' " গাড়োয়াল অঞ্চলের বেশ কয়েকটি নদীর জায়গায় জায়গায়, অলকানন্দার সঙ্গে সঙ্গমস্থলগুলি প্রয়াগ অথবা নদীর পবিত্র সঙ্গমস্থল বলে পরিচিত । এইগুলি হল:যেমন নদী প্রবাহিত হয়, তেমনি তীরবর্তী শহরগুলো হল বদ্রিনাথ, বিষ্ণুপ্রয়াগ, জোশিমঠ, চামোলি, নন্দপ্রয়াগ, কর্ণপ্রয়াগ, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে উপবাস প্রার্থনা সহ আলকানন্দ অন্য নদীর সাথে মিলিত হন।, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে যার মূল শব্দের শেষে প্রয়াগ যুক্ত আছে, সেখানে অলকানন্দা অন্য নদীর সাথে মিলিত হয়েছে।


title: ঝিলাম নদী

text: ঝিলাম নদী (), () () ভারত এবং পাকিস্তানের মধ্য দিয়ে প্রবাহিত হয়েছে। পাঞ্জাবের পাঁচটি বড় নদীগুলোর মধ্যে ঝিলাম নদী একটি। এটি চেনব নদীর একটি উপনদী এবং এর দৈর্ঘ্য ৮১৩ কিলোমিটার (৫০৫ মাইল)।


title: ঋগ্বেদীয় নদীসমূহ

text: পাঞ্জাবের কেন্দ্রীয় বৈদিক হৃদয়ভূমি থেকে পূর্বদিকে বাহিত বৈদিক সংস্কৃতি কেন্দ্রের অনেক নদীর নাম দেখা যেতে পারে যা অন্যান্য নদীতে পুনরায় প্রয়োগ করা হয়েছে। "নদীস্তুতি সুক্ত" (১০।৭৫)-কে ধন্যবাদ, যাতে নদীর একটি ভৌগোলিক ভিত্তিক তালিকা রয়েছে, ফলস্বরূপ ঋগ্বেদের সর্বশেষ ধাপের জন্য একটি পরিষ্কার ছবি স্থাপন করা সম্ভব। ঋগ্বেদে বিশিষ্ট নদী হল সিন্ধু পরবর্তী, সরস্বতী। ঋগ্বেদের সরস্বতী নদী সাধারণত বর্তমানের "ঘগ্গর হকরা" নদীর সঙ্গে চিহ্নিত করা হয়, যদিও "হেলমান্দ নদী" প্রথম দিকের ঋগ্বেদের তথ্য অনুযায়ী একটি সম্ভাব্য স্থান কিনা তাই নিয়েও আলোচনা করা হয়েছে। এটা মাঝে মাঝে বৈদিক আর্যরা তাদের প্রথম আবাসস্থল সেইস্তান (এরাকোজিয়া, আবেস্তীয় হারইউয়া) থেকে অনুমিত অবস্থান, সিন্ধু সমতলের মধ্যে গান্ধার এবং পূর্ব আফগানিস্তান এবং তার পরেও পরিবর্তনের জন্যে বলে আরোপিত হয়, যদিও তেমন অবস্থান পরিবর্তনের কোন প্রত্নতাত্ত্বিক প্রমাণ নেই। অন্যদিকে বি॰বি॰ লাল-এর মত প্রত্নতাত্ত্বিকরা দেখিয়েছেন সিন্ধু অববাহিকা থেকে কিছু ইন্দো-আর্য গোষ্ঠীর বিপরীত পশ্চিমাভিমুখী অবস্থান পরিবর্তনের সম্ভাবনা হিসেবে এবং একই সঙ্গে উপমহাদেশের বাইরের অনুপ্রবেশের জন্য কোনো নির্দিষ্ট প্রত্নতাত্ত্বিক প্রমাণের অভাব।


title: তেলুগু ভাষা

text: তেলুগু (তেলুগু ভাষায়: తెలుగు, আ-ধ্ব-ব: [ˈt̪elʊgʊ]) একটি দক্ষিণ-কেন্দ্রীয় দ্রাবিড় ভাষা। এটি মূলত ভারতের অন্ধ্র প্রদেশ ও তেলাঙ্গানায় প্রচলিত ও রাজ্য সরকারি ভাষা। এটি সবচেয়ে প্রচলিত দ্রাবিড় ভাষা এবং ভারতে হিন্দি ও বাংলার পর সবচেয়ে বেশি প্রচলিত ভাষা।


title: দ্রাবিড় ভাষাসমূহ

text: এগুলির মধ্যে আছে কোলমি, পারজি, কোন্দা, গাদবা, পেংগো, কুই, কুভি, গোণ্ড ভাষা। এগুলি অন্ধ্র প্রদেশ ও এর আশেপাশে মধ্য ভারত এলাকায় প্রচলিত। উত্তরে আসাম, বিহার, ত্রিপুরা, পশ্চিমবঙ্গে ওঁরাও গোত্রের লোকেরা কুরুখ ভাষায় কথা বলে। বিহার ও পশ্চিমবঙ্গের সীমান্তে মালতো ভাষা প্রচলিত।


title: কন্নড় ভাষা

text: কন্নড় (কন্নড় ভাষায়: ಕನ್ನಡ "কান্নাড়া") ভারতের ২২টি সরকারী ভাষার একটি। এটি কর্ণাটক রাজ্যের সরকারি ভাষা এবং এই রাজ্যের প্রায় সাড়ে তিন কোটি লোক এই ভাষায় কথা বলেন। এছাড়াও এটি অন্ধ্র প্রদেশ, তামিলনাড়ু ও মহারাষ্ট্রে প্রচলিত। মাতৃভাষী ও দ্বিতীয় ভাষাভাষীর সংখ্যা মিলিয়ে কন্নড়-ভাষীর সংখ্যা প্রায় ৫ কোটি।


title: দ্রাবিড় ভাষাসমূহ

text: চারটি মূল দ্রাবিড় ভাষা -- তেলেগু, তামিল, কন্নড় ও মালয়লম --- যথাক্রমে অন্ধ্র প্রদেশ, তামিল নাড়ু, কর্ণাটক ও কেরল রাজ্যের সরকারি ভাষা।


title: উর্দু ভাষা

text: উর্দু ভারতেরও একটি সরকারী ভাষা এবং অন্ধ্র প্রদেশ, দিল্লী, জম্মু ও কাশ্মীর, এবং উত্তর প্রদেশে এটির সরকারি মর্যাদা আছে। এই রাজ্যগুলিতে উর্দু সরকারী প্রশাসন ও প্রাথমিক বিদ্যালয়গুলিতে শিক্ষার মাধ্যম হিসেবে ব্যবহৃত হয়। ভারতের সর্বত্রই মুসলিমেরা উর্দু ভাষা ব্যবহার করেন, আর হিন্দুরা ব্যবহার করেন হিন্দি ভাষা। ভারতে হাজার খানেক উর্দু সংবাদপত্র ছাপা হয়। নিজস্ব পাঠ্যপরিকল্পনাবিশিষ্ট উর্দু স্কুলও রয়েছে ভারতে।


title: উত্তরপ্রদেশ

text: উত্তরপ্রদেশে একাধিক উপভাষা প্রচলিত। পাঁচটি আঞ্চলিক উপভাষাকে চিহ্নিত করা হয়। পশ্চিম উত্তরপ্রদেশ, রোহিলখণ্ড ও উচ্চ দোয়াব অঞ্চলে খরি বোলি বা প্রামাণ্য হিন্দি ও প্রামাণ্য উর্দুর উপভাষা প্রচলিত। নিম্ন দোয়াব বা ব্রজভূমি অঞ্চলে ব্রজ ভাষা প্রচলিত। আরও দক্ষিণে বুন্দেলখণ্ড অঞ্চলে বুন্দেলখণ্ডি উপভাষা প্রচলিত। মধ্য উত্তরপ্রদেশে অবধি উপভাষা ও পূর্ব উত্তরপ্রদেশে ভোজপুরি প্রচলিত আছে। ভোজপুরি ভাষাভাষীদের সঙ্গে প্রতিবেশী রাজ্য বিহারের সংস্কৃতির মিল আছে। ভারতীয় রাজ্যগুলি স্থানীয় ভাষার ভিত্তিতে গঠিত হয়েছে। যদিও উত্তরপ্রদেশে বিভিন্ন ভাষা ও জাতিগোষ্ঠী একসঙ্গে বসবাস করে থাকে।


title: অরুণাচল প্রদেশ

text: অরুণাচল প্রদেশে ১০ লক্ষেরও বেশি লোক বাস করেন। অরুণাচল প্রদেশের ২০টির মত প্রধান তিব্বতি-বর্মী জাতির লোক বাস করেন এবং এরা প্রায় ৫০টিরও বেশি ভাষাতে কথা বলেন। এদের মধ্যে অসমিয়া ভাষা, হিন্দি ভাষা ও ইংরেজি ভাষা সার্বজনীন ভাষা হিসেবে সর্বত্র ব্যবহার করা হয়। সর্বপ্রাণবাদ এখানকার প্রধান ধর্ম, তবে বৌদ্ধ ধর্মের বিশেষ প্রভাব আছে। ১৭ শতকে নির্মিত বৌদ্ধ বিহার তাওয়াং মঠ ভারতের বৃহত্তম বৌদ্ধ মন্দিরগুলির একটি। এই মন্দিরেই তিব্বতি বৌদ্ধধর্মের ষষ্ঠ দালাই লামা জন্মগ্রহণ করেন।


title: ত্রি-ভাষা সূত্র

text: দক্ষিণ ভারতের অ-হিন্দিভাষী রাজ্যগুলো যেমন কর্ণাটক, অন্ধ্র প্রদেশ এবং প্রধানত তামিলনাডু, এদের দাবিতে সাড়া দিয়ে এই ত্রি-ভাষা সূত্রটা সূত্রায়িত হয়েছিল। সাম্প্রতিককালে, তামিলনাডুর প্রাক্তন মুখ্যমন্ত্রী সি এন আন্নাদুরাই-এর প্রচেষ্টায় ওই রাজ্যে তিন ভাষা পদ্ধতি মানা হয়নি।


title: এশিয়ার ভাষা

text: দক্ষিণ এশিয়া তথা ভারতীয় উপমহাদেশ চারটি ভাষাপরিবারের মিলনক্ষেত্র। অঞ্চলটির উত্তরাংশে ইন্দো-ইউরোপীয় ভাষাসমূহের একটি উপপরিবার ইন্দো-আর্য ভাষাসমূহ প্রাধান্য বিস্তার করেছে। অন্যদিকে দক্ষিণ ভারতে দ্রাবিড় ভাষাগুলি প্রচলিত। তবে কিছু দ্রাবিড় ভাষা উত্তর ভারতেও প্রচলিত, যেমন পাকিস্তানে প্রচলিত ব্রাহুই ভাষা। উপমহাদেশের উত্তর প্রান্তসীমাতে পাহাড়ী চীনা-তিব্বতি ভাষাসমূহের অবস্থান। চতুর্থ ভাষাপরিবারটি হল অস্ট্রো-এশীয় ভাষাপরিবার বা মন-মুন্ডা-খমের ভাষাপরিবার। এই পরিবারের ভাষাগুলি প্রধানত দক্ষিণ-পূর্ব এশিয়াতে প্রচলিত হলেও এদের অনেকগুলি বিচ্ছিন্নভাবে ছড়িয়ে ছিটিয়ে মধ্য ভারত থেকে পূর্ব ভারত পর্যন্ত বিস্তৃত। ভারতে সবচেয়ে বেশি বক্তাবিশিষ্ট অস্ট্রো-এশীয় ভাষাটি হল সাঁওতালি ভাষা। উপরের চারটি ভাষাপরিবারের বাইরে পাকিস্তানে বুরুশাস্কি নামের বিচ্ছিন্ন একটি ভাষার এবং আন্দামান দ্বীপপুঞ্জে প্রচলিত ভাষাগুলির কোন বংশগতি নির্ণয় করা সম্ভব হয়নি।


title: বাংলা ভাষাভাষী অনুযায়ী ভারতের রাজ্যসমূহ

text: জেলাটির "ঢেকীয়াজুলি" ব্লকে বাংলাভাষী সংখ্যাগরিষ্ঠ৷আন্দামান ও নিকোবর দ্বীপপুঞ্জ ভারতের পূর্বে বঙ্গোপসাগরে অবস্থিত একটি দ্বীপরাজ্য তথা কেন্দ্রশাসিত অঞ্চল৷ অঞ্চলটিতে সর্বাধিক প্রচলিত ভাষা বাংলা, যা ২৮.৪৯% লোকের মাতৃৃভাষা৷ সর্বাধিক প্রচলিত হলেও অন্যান্য অনেক ভাষাগোষ্ঠীর উপস্থিতি থাকায় বাংলা ভাষা এ অঞ্চলের একক সংখ্যাগরিষ্ঠতা লাভ করেনি, বরং হিন্দী ও ইংরাজী এখানকার মর্যাদাপ্রাপ্ত সরকারী ভাষা৷ কেন্দ্রশাসিত অঞ্চলটির জেলা অনুযায়ী বাংলাভাষীর সংখ্যা নিম্নরূপ -


title: ক্রিকেট বিশ্বকাপের ইতিহাস

text: ১৯৭৫ সালে প্রথমবারের মতো পুরুষদের ক্রিকেট বিশ্বকাপ প্রতিযোগিতা ইংল্যান্ডে অনুষ্ঠিত হয়। এর প্রধান কারণ ছিল একমাত্র টেস্টক্রিকেটভূক্ত দেশ হিসেবে পর্যাপ্ত সুযোগ-সুবিধার ব্যবস্থা থাকা। প্রুডেন্সিয়াল প্রাইভেট লিমিটেড কোম্পানির আর্থিক সহযোগিতায় প্রথম তিনটি প্রতিযোগিতা প্রুডেন্সিয়াল কাপ নামে পরিচিতি পায়। খেলাগুলো ৬০-ওভারব্যাপী ছিল ও দলগুলো সনাতনী ধাঁচে সাদা পোষাক ও লাল বল নিয়ে খেলে। সবগুলো খেলাই দিনব্যাপী অনুষ্ঠিত হয়। প্রথম প্রতিযোগিতায় অস্ট্রেলিয়া, ইংল্যান্ড, ওয়েস্ট ইন্ডিজ, পাকিস্তান, ভারত ও নিউজিল্যান্ড - ঐ সময়ের টেস্টভূক্ত এ ছয়টি দেশ এবং শ্রীলঙ্কাসহ পূর্ব আফ্রিকা দল অংশগ্রহণ করে। আন্তর্জাতিক ক্রীড়াঙ্গনে দক্ষিণ আফ্রিকার অংশগ্রহণে নিষেধাজ্ঞা থাকায় অংশ নিতে পারেনি। চূড়ান্ত খেলায় ওয়েস্ট ইন্ডিজ দল ১৭ রানের ব্যবধানে অস্ট্রেলিয়াকে পরাজিত করে ট্রফি জয় করে।


title: ক্রিকেট বিশ্বকাপের স্বাগতিক দেশ

text:
প্রথম তিনটি বিশ্বকাপসহ মোট চারবার ইংল্যান্ড বিশ্বকাপের স্বাগতিক দেশ হয়। ১৯৭৫, ১৯৭৯, ১৯৮৩ ও ১৯৯৯ সালে দেশটি স্বাগতিকের মর্যাদা পায়। এছাড়াও ২০১৯ সালে পঞ্চমবারের মতো তারা স্বাগতিক দেশ হিসেবে ক্রিকেট বিশ্বকাপ প্রতিযোগিতা আয়োজন করবে।
একমাত্র দেশ হিসেবে ১৯৭৫ ও ১৯৯৯ সালে ইংল্যান্ড একাকী বিশ্বকাপ আয়োজন করেছে। প্রতিযোগিতার একমাত্র স্বাগতিক দেশ হিসেবে পরিচিতি পাওয়া স্বত্ত্বেও ১৯৮৩ ও ১৯৯৯ সালের প্রতিযোগিতার কিছু খেলা আয়ারল্যান্ড, নেদারল্যান্ডস, স্কটল্যান্ড এবং ওয়েলসে আয়োজিত হয়েছিল। ২০০৭ সালের প্রতিযোগিতা ওয়েস্ট ইন্ডিজে হলেও একক আয়োজকের মর্যাদা দেয়া হয়নি। ১৫টি ইংরেজীভাষী ক্যারিবিয় দেশসহ ব্রিটিশ উপনিবেশ ও অন্যান্য উপনিবেশের ক্রীড়া সংগঠন ওয়েস্ট ইন্ডিজ ক্রিকেট বোর্ডে প্রতিনিধিত্ব করে।


title: ক্রিকেট বিশ্বকাপ ফাইনালের তালিকা

text: টেস্ট ক্রিকেটভূক্ত দেশগুলো স্বয়ংক্রিয়ভাবে বিশ্বকাপ ক্রিকেট খেলার যোগ্যতা অর্জন করে। ১৯৯৬ সাল থেকে ৩ থেকে ৬টি সহযোগী দেশ এ প্রতিযোগিতায় অংশগ্রহণের যোগ্যতা অর্জন করেছে। এখনও পর্যন্ত কোন সহযোগী সদস্যদেশ ফাইনালে খেলতে পারেনি। তবে, কেনিয়া দল ২০০৩ সালের বিশ্বকাপ ক্রিকেটের সেমি-ফাইনাল পর্বে খেলার সৌভাগ্য অর্জন করেছে। অস্ট্রেলিয়া দল প্রতিযোগিতার ইতিহাসে সর্বাপক্ষা সফলতম দলের মর্যাদা উপভোগ করছে। এ পর্যন্ত দলটি চারবার শিরোপা ও একবার রানার্স-আপ হয়েছে। ধারাবাহিকভাবে দুইবার প্রতিযোগিতা জয় করেছে: ওয়েস্ট ইন্ডিজ ১৯৭৫ ও ১৯৭৯ সালের প্রথম দুই আসরে এবং অস্ট্রেলিয়া ধারাবাহিকভাবে ১৯৯৯, ২০০৩ ও ২০০৭ সালে তিনবার শিরোপা জয় করে। অস্ট্রেলিয়া এগারোটি ফাইনালের মধ্যে ৭টিতে (১৯৭৫, ১৯৮৭, ১৯৯৬, ১৯৯৯, ২০০৩, ২০০৭, ২০১৫) অংশগ্রহণ করে। ইংল্যান্ড ও নিউজিল্যান্ড ফাইনালে পৌঁছেও বিশ্বকাপ জয় করতে পারেনি। ইংল্যান্ড তিনটি ফাইনালের প্রত্যেকটিতে রানার্স-আপ হয়। অপরদিকে, নিউজিল্যান্ড একবার রানার্স-আপ হয়। প্রথম তিনটি প্রতিযোগিতার চূড়ান্ত খেলা ৬০ ওভারের ছিল। পরবর্তী প্রতিযোগিতাগুলো ৫০ ওভারের অনুষ্ঠিত হয়।


title: ১৯৮৩ ক্রিকেট বিশ্বকাপ

text: আটটি দেশ এ প্রতিযোগিতায় অংশ নেয়। বিশ্বকাপটি বেশ নাটকীয়তায় পরিপূর্ণ ছিল। ভারত এবং জিম্বাবুয়ের ন্যায় দেশগুলো ঐ সময় তেমন ভাল খেলেনি। কিন্তু বিশ্বকাপে তারা যথাক্রমে ওয়েস্ট ইন্ডিজ এবং অস্ট্রেলিয়াকে হারিয়ে সকলকে আশ্চর্যান্বিত করেছিল। সেমিফাইনালে ইংল্যান্ড, পাকিস্তান, ভারত এবং গত দুই আসরের চ্যাম্পিয়ন ও টুর্নামেন্টের সেরা দল ওয়েস্ট ইন্ডিজ অংশ নেয়। ফাইনালে ওয়েস্ট ইন্ডিজকে হারিয়ে প্রথমবারের মতো ভারত এ বিশ্বকাপ জয় করে। ভারতের অধিনায়ক কপিল দেব "প্রুডেন্সিয়াল ট্রফি" লাভ করেন। তবে, ১৯৮৩ সালের বিশ্বকাপে কোন ম্যান অব দ্য টুর্নামেন্ট পুরস্কারের ব্যবস্থা রাখা হয় নাই।


title: ২০১৫ ক্রিকেট বিশ্বকাপ ফাইনাল

text: উপর্যুপরি দ্বিতীয়বারের মতো দু’টি সহঃস্বাগতিক দেশ চূড়ান্ত খেলায় অবতীর্ণ হয়। ২০১১ সালের ক্রিকেট বিশ্বকাপে ভারত শ্রীলঙ্কাকে ফাইনালে পরাজিত করে। অপর সহঃস্বাগতিক দেশ বাংলাদেশ গ্রুপপর্বে বিদায় নেয়। ১৯৮৭ সালের পর প্রথমবারের মতো কোন এশীয় দেশ ফাইনালে পৌঁছতে ব্যর্থ হয়।


title: ১৯৭৫ ক্রিকেট বিশ্বকাপ

text: ১৯৭৫ ক্রিকেট বিশ্বকাপ () ছিল আন্তর্জাতিক ক্রিকেট কাউন্সিল বা আইসিসি কর্তৃক বিশ্বকাপ ক্রিকেটের প্রথমবারের মতো আয়োজিত প্রতিযোগিতা। স্বাগতিক দেশ হিসেবে ১৯৭৫ সালের ৭ থেকে ২১ জুন তারিখ পর্যন্ত ইংল্যান্ডের ৫টি শহরের ৬টি মাঠে অনুষ্ঠিত হয়। প্রতিযোগিতায় সর্বমোট ৮টি দেশ অংশগ্রহণ করে। তন্মধ্যে ঐ সময়কালের ৬টি টেস্টখেলুড়ে দেশ - অস্ট্রেলিয়া, ইংল্যান্ড, ভারত, নিউজিল্যান্ড, পাকিস্তান এবং ওয়েস্ট ইন্ডিজ ছাড়াও আইসিসির সহযোগী দেশ - শ্রীলঙ্কা ও পূর্ব আফ্রিকা অংশগ্রহণ করেছিল। প্রাথমিকভাবে দুই গ্রুপে বিভক্ত হয়ে চারটি দেশ রাউন্ড-রবিন লীগ পদ্ধতিতে একে-অপরের সাথে প্রতিযোগিতায় লিপ্ত হয়। প্রতি গ্রুপের শীর্ষস্থানীয় দুই দলসহ সর্বমোট চারটি দল নক-আউট পদ্ধতিতে মোকাবেলা করে সেমি-ফাইনাল ও ফাইনালে অংশগ্রহণ করে। প্রুডেনশিয়াল অ্যাসুরেন্স কোম্পানী প্রতিযোগিতার যাবতীয় ব্যয়ভার বহন করে। ফলে সম্প্রচারসত্বজনিত কারণে আনুষ্ঠানিকভাবে এ বিশ্বকাপের নামকরণ করা হয় প্রুডেনশিয়াল কাপ নামে।


title: ১৯৯৬ ক্রিকেট বিশ্বকাপ

text: ১৯৯৬ বিশ্বকাপে ভারত, পাকিস্তান ও শ্রীলঙ্কা যৌথভাবে স্বাগতিক দেশের মর্যাদা পায়। প্রতিযোগিতার কোন খেলা আয়োজনের পূর্বেই বিতর্ক তুঙ্গে পৌঁছে। অস্ট্রেলিয়া এবং ওয়েস্ট ইন্ডিজ দল জানুয়ারি, ১৯৯৬ সালে তামিল টাইগার্সের কেন্দ্রীয় ব্যাংকে বোমাবর্ষণের ঘটনায় নিরাপত্তা নিয়ে প্রশ্ন তোলে। শ্রীলঙ্কা কর্তৃপক্ষ দল দু’টোর জন্য সর্বোচ্চ নিরাপত্তা ব্যবস্থা প্রদানের ঘোষণা দেয়। আন্তর্জাতিক ক্রিকেট কাউন্সিল কর্তৃপক্ষও দেশটি নিরাপদ বলে ঘোষণা দেয়। ব্যাপক আলোচনা হওয়া স্বত্ত্বেও অস্ট্রেলিয়া এবং ওয়েস্ট ইন্ডিজ নির্ধারিত খেলায় অংশ নেয়নি। ফলে, আইসিসি উভয় খেলায় শ্রীলঙ্কা দলকে বিজয়ী ঘোষণা দেয় ও স্বয়ংক্রিয়ভাবে দলটি কোয়ার্টার-ফাইনাল খেলার যোগ্যতা অর্জন করে।


title: ২০১১ ক্রিকেট বিশ্বকাপ ফাইনাল

text: ২০১১ আইসিসি ক্রিকেট বিশ্বকাপ ফাইনাল () ২ এপ্রিল, ২০১১ তারিখে মুম্বাইয়ের ওয়াংখেড়ে স্টেডিয়ামে ভারত এবং শ্রীলঙ্কার মধ্যে অনুষ্ঠিত হয়।এটি ছিল ক্রিকেট বিশ্বকাপের দশম আসরের ফাইনাল।শ্রীলঙ্কাকে ৬ উইকেটে পরাজিত করে ভারত জয়ী হয়। এটি ভারতের দ্বিতীয় বিশ্বকাপ জয়, আগেরটি ছিল ১৯৮৩ সালের বিশ্বকাপ। অস্ট্রেলিয়া এবং ওয়েস্ট ইন্ডিজের পর ভারত ৩য় জাতি হিসেবে একের অধিক বিশ্বকাপ জয় করে। এটি ছিল প্রথম কোন বিশ্বকাপের ফাইনাল, যেখানে এশিয়ার দুইটি দেশ প্রতিদ্বন্দ্বিতা করে।এটি ছিল বিশ্বকাপ ইতিহাসের ২য় ঘটনা, যেখানে স্বাগতিক দল বিশ্বকাপ জয় করে এবং বিশ্বকাপ ইতিহাসের প্রথম ঘটনা, যেখানে স্বাগতিক দল নিজেদের মাঠে বিশ্বকাপ জয় করে।এর আগে ১৯৯৬ সালে শ্রীলঙ্কা সহ-স্বাগতিক দল হিসেবে বিশ্বকাপ জয় করে যদিও তারা সেই বিশ্বকাপের ফাইনাল লাহোর, পাকিস্তানে খেলেছিল।স্টেডিয়ামে প্রায় ৩৩,০০০ হাজার দর্শক খেলা দেখে এবং টিভির মাধ্যমে সারা বিশ্বের ১৩৫ মিলিয়ন দর্শক খেলাটি উপভোগ করে।ইভেন্ট সম্প্রচারক ইএসপিএন স্টার স্পোর্টস ও তাদের ওয়েবসাইট এ ম্যাচটি সরাসরি সম্প্রচার করে।


title: ১৯৯২ ক্রিকেট বিশ্বকাপ

text: সহঃ স্বাগতিক দেশ নিউজিল্যান্ড প্রতিযোগিতায় নিজেদের সক্ষমতা প্রমাণ করে বিস্ময়ের সৃষ্টি করে। রাউন্ড-রবিন পদ্ধতিতে দলটি তাদের প্রথম সাত খেলায় জয়ী হয়ে শীর্ষস্থান দখল করে। অন্য স্বাগতিক দেশ অস্ট্রেলিয়া প্রতিযোগিতার পূর্বে সেরাদের তালিকায় থাকলেও প্রথম দুই খেলায় হেরে পিছিয়ে পড়ে। পরের ছয় খেলার মধ্যে চারটিতে বিজয়ী হলেও স্বল্প ব্যবধানে সেমি-ফাইনালে উঠতে পারেনি তারা। ওয়েস্ট ইন্ডিজও ৪-৪ ব্যবধানে রান গড়ে অস্ট্রেলিয়ার পিছনে অবস্থান নেয়। দক্ষিণ আফ্রিকা আন্তর্জাতিক ক্রিকেটে পদার্পণ করে এসসিজিতে অনুষ্ঠিত প্রথম খেলাতেই অস্ট্রেলিয়ার বিরুদ্ধে বিজয়ী হয়। শ্রীলঙ্কা ও জিম্বাবুয়ের বিপক্ষে যথাক্রমে দক্ষিণ আফ্রিকা ও ইংল্যান্ড পরাভূত হলেও সহজেই সেমি-ফাইনালে উন্নীত হয় দল দু’টো। ভারতীয় দল প্রতিযোগিতায় বেশ হতাশাব্যঞ্জক ফলাফল করে। শ্রীলঙ্কা আন্তর্জাতিক পর্যায়ের সর্বোচ্চ স্তরে প্রতিষ্ঠাপ্রাপ্তির লক্ষ্যে লড়াই চালাতেই ব্যস্ত থাকে ও জিম্বাবুয়ে এবং দক্ষিণ আফ্রিকাকে হারাতে সক্ষম হয়।


title: ২০০৩ ক্রিকেট বিশ্বকাপ ফাইনাল

text: ২০০৩ ক্রিকেট বিশ্বকাপ ছিল ক্রিকেট আন্তর্জাতিক ক্রিকেট কাউন্সিল আয়োজিত অষ্টম বিশ্বকাপ। ২০০৩ সালের ৯ ফেব্রুয়ারি- ২৩ মার্চ অনুষ্ঠিত এই ওডিআই বিশ্বকাপের সহ-আয়োজক ছিল দক্ষিণ আফ্রিকা, জিম্বাবুয়ে ও কেনিয়া। এটা আফ্রিকায় প্রথম ক্রিকেট বিশ্বকাপ। এ বিশ্বকাপেই সর্বোচ্চ ১৪ টি দল অংশগ্রহণ করে যার ১০ টি টেস্ট মর্যাদার দেশ আর বাকী ৪টির মধ্যে ৩টি দল সহযোগী দেশগুলো থেকে ২০০১ আইসিসি ট্রফি খেলে বিশ্বকাপ খেলার যোগ্যতা অর্জন করা দেশ। আর কেনিয়া ওডিআই মর্যাদের কারণে সরাসরি বিশ্বকাপ খেলার যোগ্যতা অর্জন করে।


title: ডাইনোসর

text: শ্রেণীবিন্যাসগত, অঙ্গসংস্থানগত ও পরিবেশগত দিক থেকে ডাইনোসর কথাটিকে বিভিন্ন প্রকারের কতকগুলি প্রাণীর একটি সাধারণ নাম হিসেবে বর্ণনা করা যেতে পারে। জীবাশ্ম প্রমাণ থেকে পুরাজীববিদরা উড়তে অক্ষম ডাইনোসরদের ৫০০ এরও বেশি গণ ও ১০০০ এরও বেশি প্রজাতিকে শনাক্ত করেছেন। সব কয়টি মহাদেশেই ডাইনোসরদের জীবন্ত ও প্রস্তরীভূত নানা প্রজাতির দেখা পাওয়া যায়, যাদের মধ্যে শাকাহারী ও মাংসাশী- উভয় প্রকার উদাহরণই রয়েছে। যদিও উৎপত্তিগতভাবে ডাইনোসরেরা দ্বিপদ, কিন্তু অবলুপ্ত অনেক চতুষ্পদ প্রজাতির সন্ধান পাওয়া গেছে, এবং কোনো কোনো প্রজাতি গমনের সময় প্রয়োজনমত দুই পা অথবা চার পা ব্যবহার করতে পারত। সমস্ত বিভাগের ডাইনোসরদের মধ্যেই শিং, হাড় ও চামড়ার পাত প্রভৃতি প্রদর্শনমূলক অঙ্গসংস্থানের নিদর্শন রয়েছে, এবং কোনো কোনো অবলুপ্ত প্রজাতির কঙ্কালে হাড়ের বর্ম ও কাঁটার মত গঠন লক্ষ্য করা যায়। বিভাগ নির্বিশেষে ডাইনোসরদের অন্যতম সাধারণ বৈশিষ্ট্য হল ডিম পাড়া ও বাসা বানানোর অভ্যাস। ওড়ার খাতিরে কিছু শারীরবৃত্তীয় বাধ্যবাধকতার জন্য আধুনিক পাখিরা আকারে ছোট হলেও প্রাগৈতিহাসিক ডাইনোসরদের অনেকেই ছিল বিশালদেহী। বৃহত্তম সরোপড ডাইনোসরেরা ৫৮ মিটার (১৯০ ফুট) পর্যন্ত দীর্ঘ এবং ৯.২৫ মিটার (৩০ ফুট ৪ ইঞ্চি) পর্যন্ত উঁচু হত। তবুও উড়তে অক্ষম ডাইনোসর মাত্রই বিশালাকার হবে- এই ধারণাটা ভুল। আবিষ্কৃত জীবাশ্মের বেশির ভাগই বড় মাপের ডাইনোসর- এ'কথা ঠিক। কিন্তু এর কারণ হল জীবাশ্মের আকার বড় হলে তা প্রকৃতির প্রতিকূলতা সহ্য করে প্রস্তরীভবন পর্যন্ত সহজে টিকে থাকতে পারে। আসলে অনেক ডাইনোসরই ছিল খুদে; যেমন, জিজিয়ানিকাস (Xixianykus) নামক ডাইনোসরটির দৈর্ঘ্য ছিল মাত্র ৫০ সেন্টিমিটার (প্রায় ২০ ইঞ্চি)।